Ukraine In Russia Ge Vaccine Nugannaane Kamah Bunefi - Vaguthu\nޔޫކްރޭނުން ރަޝިޔާގެ ވެކްސިން ނުގަންނާނެ ކަމަށް ބުނެފި\nހަލުވިކަމާއެކު ފެތުރެމުންދާ ކޮވިޑް-19 ގެ ބަލިމަޑުކަމަށް ރަޝިޔާއިން އުފެއްދި ވެކްސިން ޔޫކްރެއިން އިން ނުގަންނާނެކަން ހާމަކޮށްފިއެވެ.\nނޫންސް ކޮންފަރެންސެއްގައި މިކަން ހާމަކުރައްވަމުން ޔޫކްރޭންގެ ހެލްތު މިނިސްޓަރު، މަކްސީމް ސްޓެފަނޯވް ވިދާޅުވީ ރަޝިޔާގެ ވެކްސިން ނުގަންނަން ނިންމީ އެ ވެކްސިނަކީ މަރުޙަލާތައް ފުރިހަމަވެފައިވާ ވެކްސިނެއްކަން ސާބިތުވެފައިނުވާތީ ކަމަށެވެ. އަދި ޚާއްސަކޮށް ވެކްސިން އުފެއްދުމުގެ ކްލިނިކަލް ޓްރަޔަލްތަކުގެ ތެރެއިން ތިންވަނަ ޓްރަޔަލްގެ މަސައްކަތް ކޮށްފައިވާކަން އެނގެން ނެތްކަމަށް ވެސް ސްޓެފަނޯވް ވިދާޅުވިއެވެ.\nސްޓެފަނޯވް ވިދާޅުވީ، ދުނިޔޭގެ އެކި ކަންކޮޅުތަކުގައި ކޮވިޑް-19 ގެ ވެކްސިން ތައްޔާރުކުރުމުގެ މަސައްކަތްތަކުގައި ފަހުގެ މަރުޙަލާތައް ފުރިހަމަކުރެވެމުން އަންނަ ކަމަށެވެ. އެހެންކަމުން މަރުޙަލާތައް ކަށަވަރުނުވާ ވެކްސިނެއް ގަތުމުގެ ބަދަލުގައި ބޭނުންފުޅުވަނީ ޔަޤީންކުރެވިފައިވާ ކާމިޔާބު ވެކްސިނެއް ހޯދުން ކަމަށް ސްޓެފަނޯވް ވިދާޅުވިއެވެ.\nސްޓެފަނޯވް ވަނީ ޔޫކްރެއިންގައި ވެސް ކޮވިޑް-19 ގެ ވެކްސިނެއް އުފެއްދުމުގެ މަސައްކަތް ކުރިޔަށްދާކަން ހާމަކުރައްވައި، އެ ވެކްސިން ކާމިޔާބުވުމަށް އޮތް އުންމީދު ބޮޑުކަން ފާހަގަކުރައްވާފައެވެ. އަދި ޔޫކްރެއިން އަކީ އަމިއްލަ ވެކްސިނެއް އުފެއްދުމަށް ބޭނުންވާ ވަސީލަތްތައް ހުރި ޤާބިލް ޤައުމެއް ކަމަށްވެސް ސްޓެފަނޯވް ވިދާޅުވިއެވެ.\nޔޫކްރޭނުން ރަޝިޔާގެ ވެކްސިން ނުގަންނަން ނިންމާފައިވާއިރު ދުނިޔޭގެ ބައެއް އެހެން ޤައުމުތަކުންވެސް މި ވެކްސިން ބޭނުން ނުކުރަން ކުރިން ނިންމާފައި ވެއެވެ. ޚާއްސަކޮށް އެމެރިކާއިން ވަނީ ރަޝިޔާގެ ވެކްސިނަކީ ޔަޤީންކަމެއް ނެތް ވެކްސިނެއް ކަމަށްބުނެ ވަރަށް ބޮޑަށް ފާޑުކިޔާފައެވެ.\nރަޝިޔާގެ ވެކްސިން ޤަބޫލުނުކުރަން ބައެއް ޤައުމުތަކުން ނިންމި ނަމަވެސް އެ ވެކްސިން ޔޫއޭއީގައި ތަހުލީލު ކުރުމުގެ މަސައްކަތް ކުރަން ވަނީ ނިންމާފައެވެ. ހަމަ އެހެންމެ ކައިރި މުސްތަޤުބަލެއްގައި ވެނެޒުއޭލާގައި ވެސް މި ވެކްސިން ތަހުލީލު ކުރުމުގެ މަސައްކަތް ފަށާނެ ކަމަށް މަސްދަރުތަކާއި ހަވާލާދީ ނޫސްތައް ބުނެއެވެ.\nރަޝިޔާއިން މިދިޔަ މަހު ވަނީ އިންޑިއާއަށް މި ވެކްސިންގެ 100 މިލިއަން ޑޯޒް ފޯރުކޮށްދިނުމަށް ވެސް ނިންމާފައެވެ. މި ވެކްސިންގެ މަރުޙަލާތައް މުރާޖާކުރުމަށް މީގެ ކުރިން ދުނިޔޭގެ ސިއްޙަތު ޖަމިއްޔާއިން ވެސް ޝަޢުޤުވެރިކަން ފާޅުކޮށްފައި ވެއެވެ.\nކޮވިޑް-19 ގެ ފުރަތަމަ ވެކްސިނެއް ރެޖިސްޓާކުރި ރަޝިޔާގައި މީގެ ދެ ދުވަސްކުރިން މި ބައްޔަށް އިތުރު ވެކްސިނެއްވެސް ވަނީ އުފައްދާފައެވެ. ރަޝިޔާގެ އިތުރުން ޗައިނާގައި ވެސް ކޮވިޑް-19 ގެ ވެކްސިނެއް ތައްޔާރުކޮށް ބައެއް ހާލަތްތަކުގައި ބޭނުން ކުރުމުގެ ހުއްދަ ވަނީ ދީފައެވެ.


Sarukaaruge vaahakathakah Majleehuge nuruhun\nރޭ އޮތް ނޫސްވެރިންގެ ބައްދަލްވުމެއްގައި ރައީސުލްޖުމްހޫރިއްޔާގެ ލީގަލް ކައުންސެލް އަހްމަދު އަބްދުﷲ އަފީފު ވާހަކަދައްކަވަނީ: މަޖިލީހާ ގުޅުވައި ދެއްކެވި ވާހަކަތަކަށް މެންބަރުން ފާޑުވިދާޅުވި -- އަވަސް ފޮޓޯ\nދައުލަތުން ބަދަލު ދޭންޖެހޭ މައްސަލަތައް އިންސާފުވެރިކަމާއި، ދެފުށް ފެންނަ ގޮތެއްގައި ކުރިއަށް ގެންދަން އޮތް ހުރަހަކަށް ރައްޔިތުންގެ މަޖިލީހުގެ މަސައްކަތްތައް ލަސްވުން ހިމެނޭ ކަމަށް ސަރުކާރުން ބުނުމާއި ގުޅިގެން ރައްޔިތުންގެ މަޖިލީހުގެ މެންބަރުންގެ ނުރުހުން ސަރުކާރަށް އަމާޒުވެއްޖެ އެވެ.\nރައީސް އޮފީހުގައި ރޭ އޮތް ނޫސްވެރިންގެ ބައްދަލްވުމެއްގައި ރައީސުލްޖުމްހޫރިއްޔާގެ ލީގަލް ކައުންސެލް އަހްމަދު އަބްދުﷲ އަފީފު ވަނީ ދައުލަތުން ބަދަލު ދިނުމާއި ގުޅޭގޮތުން އާންމުންގެ މެދުގައި އޮތް ކަންބޮޑުވުންތަކާއި ގުޅޭގޮތުން ވަރަށް ތަފްސީލުކޮށް ވާހަކަ ދައްކަވާފަ އެވެ. އަދި ބަދަލު ދިނުމުގެ މައްސަލަތަކާއި ގުޅޭގޮތުން ނޫސްވެރިން އަމާޒުކުރި ވަރަށް ގިނަ ސުވާލުތަކަށް އޭނާ ޖަވާބު ދެއްވި އެވެ.\nއެ ޖަވާބުތަކުގެ ތެރެއިން އަހްމަދު އަފީފް ވަނީ ބަދަލު ދިނުމުގެ މައްސަލަތައް އެންމެ އިންސާފުވެރި ގޮތަކަށް ކުރެވޭނީ ކަމާ ގުޅޭ ގާނޫނުތައް މަޖިލީހުން ފާސްކޮށްދީގެން ކަމަށް ވިދާޅުވެފަ އެވެ. މިދިޔަ އަހަރުގެ ފެބުރުއަރީ މަހު ސަރުކާރުން މަޖިލީހަށް ފޮނުވި މަދަނީ އިޖުރާއަތުގެ ބިލު އަހަރު ދުވަސްވީއިރު އޮތީ ނުނިމި ކަމުން އެއީ އިންސާފު ލިބިދިނުމަށް އޮތް ހުރަހެއް ކަަމަށް އޭނާ ވިދާޅުވި އެވެ.\n"ބިލު އަދިވެސް އޮތީ މަޖިލީހުގެ ކޮމިޓީއެއްގައި. އަޅުގަނޑު ހަނދާންވާ ގޮތުން އޮތީ ޖުޑީޝަރީ ކޮމިޓީގައި. އެހެންވީމަ މިހާ ގިނަ ދުވަސް ވެގެންދާއިރު މި ބިލު ގާނޫނަކަށް ވެފައި ނުވާތީ އެއީ އަނެއްކާވެސް މިކަހަލަ ކަންތައްތައް ކުރުމަށް އިންސާފު ލިބިދިނުމަށް ސަރުކާރަށް އޮތް ހުރަހެއްކަން އަޅުގަނޑު ފާހަގަކުރަން،" އަހުމަދު ވިދާޅުވި އެވެ.\nމަޖިލީހާ ގުޅުވައިގެން އަހްމަދު ދެއްކެވި ވާހަކަތަކާ ގުޅިގެން ރައްޔިތުންގެ މަޖިލީހުގެ މެންބަރުން ވަނީ ކަންބޮޑުވުން ފާޅުކުރައްވާފަ އެވެ.\nއެމްޑީޕީގެ މާފަންނު އުތުރު ދާއިރާގެ މެންބަރު އަދި ޖުޑިޝަރީ ކޮމިޓީގެ މުގައްރިރު އިމްތިޔާޒު ފަހުމީ ވިދާޅުވީ ރައީސް އޮފީހުގެ ޕްރެސްގައި ދެއްކި ވާހަަކަތަކާއި ގުޅިގެން މަޖިލީހުގެ ޖުޑިޝަރީ ކޮމިޓީގެ ޕްރެސްއެއް މިއަދު ހެނދުނު 11:00 ޖަހާއިރު އޮންނާނެ ކަމަށެވެ. ނޫސްވެރިންގެ ބައްދަލުވުމުގައި މަޖިލީހުން ދެކޭ ގޮތްތައް ހާމަކުރައްވާނެ ކަމުގަ އެވެ.\nވިލިމާލެ ދާއިރާގެ މެންބަރު އަހުމަދު އުޝާމް ވެސް ވަނީ ސަރުކާރުގެ ވާހަކަތައް ދޮގުކުރައްވާފަ އެވެ. އުޝާމް ވިދާޅުވީ އަހްމަދު ހެއްދެވީ ކަނޑައެޅިގެން އިތުރުފުޅެއް ކަމަށެވެ. ސަރުކާރުން ހުށައަޅާފައި އޮތް މަދަނީ އިޖުރާއަތުގެ ބިލް ކުޑަކޮށް ނަމަވެސް ވިދާޅުވެފައިވާ ނަމަ މަޖިލީހާ ގުޅޭ ގޮތުން ރޭގައި ދެއްކެވި ފަދަ ވާހަކަތަކެއް އަހުމަދު ނުދައްކަވާނެ ކަމުގައިވެސް ވިދާޅުވި އެވެ.\n"ބިލު ލަސްވަމުންދާ ސަބަބު ރައީސްގެ ލީގަލް ކޮންސުލްއަށް ނޭނގުމަކީ ލަދުވެތި ކަމެއް،" އުޝާމް ވިދާޅުވި އެވެ.\nއަހްމަދުގެ ވާހަކަތަކާއި ގުޅިގެން އެމްޑީޕީގެ ޕީޖީ މެންބަރުން ތިއްބަވާ ވަޓްސްއަޕް ގުރޫޕްގައި ވެސް ރޭ ބައެއް މެންބަރުން ވަނީ ނުރުހުން ފާޅުކޮށްފަ އެވެ. ގިނަ މެންބަރުން އޭނާގެ ތުހުމަތުތަކާއި ވާހަކަތައް ދޮގުކޮށް ފާޑުވިދާޅުވި އެވެ.\nރައްޔިތުންގެ މަޖިލިސް ރައީސް އޮފީސް ޝަރުއީ ދާއިރާ + އިމްތިޔާޒު ފަހުމީ އަހުމަދު އުޝާމް\nޑިސްޓްރިކްޓް ކޯޓް އުފައްދަން ނިންމައިފި\n"މެމްބަރުންގެ ރާގުން ވެސް ޖޭއެސްސީ އިސްލާހުކުރަން ޖެހޭކަން އެނގޭ"\nމަދަނީ އިޖުރާއަތުގެ ބިލު ތަސްދީގުކޮށްފި


ރައީސް ނަޝީދު ހައްޔަރުކުރުމަށް ދެވަނަ ފަހަރަށް ނެރެފައިވާ ޢަމުރު އެމްޑީޕީއިން ކުށްވެރިކުރުން – Maldivian Democratic Party\nރައީސް ނަޝީދު ހައްޔަރުކުރުމަށް ދެވަނަ ފަހަރަށް ނެރެފައިވާ ޢަމުރު އެމްޑީޕީއިން ކުށްވެރިކުރުން\nރައީސް ނަޝީދު ހައްޔަރުކުރުމަށް އެންމެ ފަހުން ނެރެފައިވާ ޢަމުރަކީ ސިޔާސީ ބޭނުމެއްގައި ނެރެފައިވާ ޢަމުރެއްކަމަށްބުނެ، މޯލްޑީވިއަން ޑިމޮކްރެޓިކް ޕާޓީ (އެމްޑީޕީ)އިން މިކަން ކުށްވެރިކުރަމެވެ.\nރާއްޖޭގެ މީޑިޔާތަކުގައި ޚަބަރުފެތުރިފައިވާގޮތުގައި ރައީސް ނަޝީދު ހައްޔަރުކުރުމަށް ހުޅުމާލޭ މެޖިސްޓްރޭޓް ކޯޓުން އެންމެ ފަހުން ޢަމުރު ނެރެފައިވަނީ ފެބްރުއަރީ 17 ވީ އާދިއްތަ ދުވަހުއެވެ. ފުލުހުންގެ މައްޗަށް ކުޅަ މިޢަމުރުގައި 20 ފެބްރުއަރީވާ ބުދަ ދުވަހު ހަވީރު 4.00 އަށް ރައީސް ނަޝީދު ފުލުހުންގެ ހައްޔަރުގައި ބަހައްޓައިގެން ކޯޓަށް ޙާޒިރުކުރުމަށްވަނީ އަންގާފައެވެ.\nއެމްޑީޕީއިން ޤަބޫލުކުރާގޮތުގައި ހުޅުމާލޭ މެޖިސްޓްރޭޓް ކޯޓަކީ ޤާނޫނީ ސައްޙަކަމެއްނެތް، ސިޔާސީ ބޭނުންތަކަށްޓަކައި ޑރ. މުޙައްމަދު ވަޙީދު ޙަސަން މަނިކު އުފައްދަވައިގެން އުޅުއްވާ، އޭނާގެ ކޮންޓްރޯލްގެ ދަށުގައި އޮތް ސިޔާސީ ހަތިޔާރެކެވެ. އަދި އެކޯޓުގެ ހަމައެކަނި މަޤްސަދަކީ ކުރިއަށް މިއޮތް ރިޔާސީ އިންތިޚާބުގައި ރައީސް ނަޝީދަށް ބައިވެރިވެވަޑައިނުގެންނެވޭ ގޮތް ހެދުންކަމަށްވެސް އެމްޑީޕީއިން ދެކެއެވެ.\nއެންމެ ފަހުން މިނެރުނު ކޯޓު ޢަމުރާ ގުޅޭގޮތުން އެމްޑީޕީގެ ތަރުޖަމާނު އަދި ޕާލިމެންޓްރީ ގްރޫޕްގެ މެމްބަރު ޙާމިދު ޢަބްދުލް ޣަފޫރު ވިދާޅުވެފައިވަނީ “ހުޅުމާލޭ މެޖިސްޓްރޭޓް ކޯޓަކީ ޑރ. ވަޙީދާއި، ޢަދުލް އިންސާފުގެ ނިޒާމުގެ ތެރޭގައި ތިބި އޭނާގެ ވާގިވެރިންނާ އެކުވެ، މަސްހުނިވެގެން ރައީސް މުޙައްމަދު ނަޝީދަށް ޙުކުމްކުރުމަށް އުފައްދާފައިވާ ކޯޓެއްކަމަށާއި، އެހެން ދަންނަވާންޖެހެނީ ޖުޑީޝަލް ސަރވިސް ކޮމިޝަންގައި ޑރ. ވަޙީދު ޢައްޔަންކުރައްވާފައި ތިއްބަވާ މެންބަރުންނާއި، ރައީސް ނަޝީދާއެކު ރިޔާސީ އިންތިޚާބުގައި ވާދަކުރައްވާނޭކަން އިޢުލާންކުރައްވާފައި ތިއްބެވި ސިޔާސީ ވާދަވެރިންވެސް ތިއްބެވުންކަމަށެވެ.”\n“ޢަދުލް އިންސާފުގެ ނިޒާމު މުސްތަޤިއްލުކަމަށް ވިދާޅުވެ އެވާހަކައިގެ ފަރުދާގައި ޑރ. ވަޙީދު ހުންނެވިނަމަވެސް، އޭނާގެ އިނގިލީގެ ނިޝާންތަކުން މިޝަރީޢަތްވަނީ ފުރިފައި”ކަމަށްވެސް ޙާމިދު ޢަބްދުލް ޣަފޫރު ވިދާޅުވިއެވެ.\nމީގެއިތުރުން “އިންޑިޔާއާއި، ވިލާތުގެ އިއްތިޙާދާއި، އެމެރިކާއާއި، އދއާއި، އިނގިރޭސިވިލާތާއި، ކޮމަންވެލްތުންވެސް ދިވެހިރާއްޖޭގައި ބާއްވާ ރިޔާސީ އިންތިޚާބު ވާންވާނީ މިނިވަން އިންސާފުވެރި އަދި ހުރިހާ ފަރާތްތަކަށް ބައިވެރިވެވޭ އިންތިޚާބެއްކަމަށް ބުނަމުންދާއިރު، ޑރ. ވަޙީދު އެގެންދަވަނީ މުޅި ދުނިޔެއަށް ގޮންޖައްސަވާ ރައީސް ނަޝީދުގެ މައްޗަށް ސިޔާސީ ދައުވާއެއް ކުރައްވަމުން”ކަމަށްވެސް ހެންވޭރު ދެކުނު ދާއިރާގެ މެމްބަރު ޙާމިދު ޢަބްދުލް ޣަފޫރު އިތުރަށް ވިދާޅުވިމެއެވެ.”


Tharaggeege maana "Yameen" ah badhalu kuran jehey: Adhurey | Mihaaru\nޕީޕީއެމްގެ ކުރީގެ ސެކްރެޓަރީ ޖެނެރަލް އަދި ނިލަންދޫ ދާއިރާގެ މެމްބަރު ޚަލީލްއާ ޔާމީން ސަލާމް ކުރައްވާއިރު، އަބްދުއްރަހީމް ބަލަހައްޓަވައިގެން.---ފޮޓޯ: މިހާރު\nއަދުރޭ ވިދާޅުވަނީ ތަރައްގީގެ މާނަ "ޔާމީން" އަށް ބަދަލުކުރަންޖެހޭ ކަމަށް\n13 ޖެނުއަރީ 2019 - 14:56 61 comments\nނޫސްވެރިންނާ ބައްދަލުކުރައްވައި އަދުރޭ ވިދާޅުވީ ތަރައްގީގެ ވާހަކަތައް ދައްކާ ނަމަ ރައްޔިތުންނަށް އެންމެ ފުރަތަމަ ވެސް ސިފަވާނީ ޔާމީން ކަމަށެވެ. އަދި ތަރައްގީއަށް އެމަނިކުފާނު ކޮށްދެއްވި މަސައްކަތް ރައްޔިތުން ބަލައިގަންނަ ކަމަށް ވިދާޅުވި އެވެ.\nމި ސަރުކާރަށް ދެ މަސް ވެގެން ދާއިރު ވެސް ތަރައްގީގެ ނަމުގައި އެއްވެސް ކަމެއް ކުރާތީ ނުފެންނަ ކަމަށާއި ފެންނަނީ ތަންތަނުގެ ނަން ބަދަލުކުރުން ފަދަ "ބޮޑެތި މަޝްރޫއު"ތައް ހިންގާތަން ކަމަށް، ޕީޕީއެމްގެ އޮފީހުގައި ބޭއްވި ނޫސްވެރިންގެ ބައްދަލުވުމުގައި ވިދާޅުވި އެވެ.\nއަދުރޭ ވިދާޅުވި ގޮތުގައި، ތަރައްގީ އަކީ ކޮބައިކަން ރައްޔިތުން ތިބީ ފާއިތުވި ފަސް އަހަރު ދަސްކޮށްގެންނެވެ. އެއީ ހުޅުމާލެ ތަރައްގީކުރުމާއި ބްރިޖް އެޅުމާއި ނަރުދަމާއާ ބަނދަރު އެޅުން ފަދަ ކަންތައްތައް ކަމަށް ވިދާޅުވި އެވެ.\nމި ވެރިކަމުގައި މިހާތަނަށް ރައްޔިތުން އުއްމީދުކުރި ތަރައްގީގެ އެއްވެސް މަޝްރޫއެއް މިހާތަަނަށް ފެށިގެން ނުދާ ކަމަށް ވެސް ވިދާޅުވި އެވެ. އަދި ފާއިތުވި ދުވަސްތަކުން ރައްޔިތުންނަށް ފިލާވަޅެއް ލިބިގެންދާނެ ކަން އޭނާ ފާހަގަކުރެއްވި އެވެ.\n"ތަރައްގީއޭ ބުނީމަ އެ ބަސް ރަދީފުގައި ހިމަނާލާފައި ބާއްވަން މި ޖެހެނީ އެއީ ރައީސް ޔާމީން ކަމަށް،" ޕީޕީއެމް ދޫކޮށްލުމަށް ފަހު އަލުން ޕާޓީ އުފެއްދުމުގައި އުޅުއްވާ އަދުރޭ ވިދާޅުވި އެވެ.\nމިއީ ރައްޔިތުން ބޭނުންވާ ތަރައްގީ ހޯދައިދޭނެ ސަރުކާރަށް ނުވާތީ، އަންނަ އޭޕްރީލް މަހު ބާއްވާ މަޖިލީހުގެ އިންތިހާބުގައި މަޖިލީހުގެ މެޖޯރިޓީ ދިވެހި ރައްޔިތުން ފަސޭހަކަމާއެކު ޕީއެންސީ އަށް ދޭނެ ކަމަށް އަދުރޭ ވިދާޅުވި އެވެ.\nއަދުރޭ ވިދާޅުވީ ޕީއެންސީއަށް ރާއްޖޭގެ އެކި ހިސާބުތަކުން މެމްބަރުން ވަންނަމުން އަންނަ ކަމަށެވެ. އަދި މި ހަފުތާގެ ތެރޭގައި އެ ޕާޓީ އުފެއްދުުމުގެ ހުއްދަ އިލެކްޝަންސް ކޮމިޝަނުން ދޭނެ ކަމަށް އުއްމީދުކުރައްވާ ކަމަށް ވިދާޅުވި އެވެ. އޭރުން ރާއްޖޭގައި އޮތް އެންމެ ވަރުގަދަ ޕާޓީއަށް އެ ޕާޓީ ވެގެންދާނެ ކަމަށް ވިދާޅުވި އެެވެ.\nއިތުރު ލިޔުންތައް އިލެކްޝަންސް ކޮމިޝަން މެމްބަރު އަބްދުއްރަހީމް އަބްދުﷲ ރައީސް އަބްދުﷲ ޔާމީން ޕީޕަލްސް ނެޝަނަލް ކޮންގްރެސް ތަރައްގީގެ މަޝްރޫއުތައް


5 Kilometer Ge Gaumee Record Shifaz Adhi Mary Muguraalaifi - Vaguthu\nރާއްޖޭގެ ކުޅިވަރު , ކުޅިވަރު\nފަސް ކިލޯމީޓަރުގެ ގައުމީ ރެކޯޑް ޝިފާޒް އާއި މަރީ މުގުރާލައިފި\nދިރާގު މޯލްޑިވްސް ރޯޑް ރޭސް 2017 - ވަގުތު އިމޭޖެސް: އިބްރާހިމް ޝާބިލް\nއިއްޔެ ބޭއްވުނު ދިރާގު މޯލްޑިވްސް ރޯޑް ރޭހުގައި ރާއްޖޭގެ ފަސް ކިލޯމީޓަރު ދުވުމުގެ ފިރިހެނުންގެ ގައުމީ ރެކޯޑް ޝިފާޒް މުހައްމަދު އަދި އަންހެނުންގެ ގައުމީ ރެކޯޑް މަރިޔަމް އަބްދުލްކަރީމް (މަރީ) މުގުރާލައިފި އެވެ.\nއިއްޔެ ޔޫތު ސިޓީގައި ބޭއްވުނު ރޯޑްރޭސްގައި ޝިފާޒް ރެކޯޑް މުގުރާލީ 16:15 މިނެޓުން ރޭސް ފުރިހަމަ ކޮށްގެނެވެ. މި ރެކޯޑް ކުރިން އޮތީ މިދިޔަ އަހަރުގެ މި ރޭހުގައި 16:31 މިނެޓުން ރޭސް ފުރިހަމަކުރި ހުސެއިން ފަޒީލް ހާރޫނުގެ އަތުގަ އެވެ. ސްރީލަންކާގައި މެރަތަން ތަމްރީހު ހަދަމުން އަންނަ ޝިފާޒް އަކީ މީގެ ކުރިންވެސް ބައިނަލްއަގުވާމީ ބައެއް ދުވުމުގެ މުބާރާތްތަކުގައި ބައިވެރިވެފައިވާ ފަރާތެކެވެ.\nރާއްޖޭގެ އަންހެނުންގެ ފަސް ކިލޯމީޓަރުގެ ރެކޯޑް މަޝްހޫރު ފިޓްނަސް އިންސްޓްރަކްޓަރު މަރީ މުގުރާލީ 20:47 މިނެޓުން ރޭސް ފުރިހަމަކޮށްގެނެވެ. ކުރިން ރެކޯޑް އޮތީ މަޝްހޫރު ދުވުންތެރިއާ ސަމްހާ އަހުމަދުގެ އަތުގަ އެވެ. އޭނާ 22:24 މިނެޓުން ރޭސް ނިންމާ އެ ރެކޯޑް ހެދީ މި އަހަރުގެ ފެބްރުއަރީ 25 ވަނަ ދުވަހު ޖަރުމަނުގައެވެ.\nއިއްޔެގެ ރޭހުގައި 3000 ދުވުންތެރިން ބައިވެރިވި އެވެ. އޭގެ ތެރޭގައި ގައުމީ ފެންވަރުގެ އެތުލީޓުންނާއި ކަސްރަތަށް ދުވާ މީހުންގެ އިތުރުން އާއިލާ އާއި ރަށްޓެހިންނާ އެކު މަޖަލަކަށް ދުވި މީހުން ވެސް ހިމެނެ އެވެ. އަދި ނުކުޅެދުންތެރިކަން ހުންނަ ކުދިންނާއި ހާއްސަ އެހީއަށް ބޭނުންވާ ގިނަ ފާރާތްތަކެއްވެސް ވަނީ މިރޭހުގައި ބައިވެރިވެފައެވެ.\nމިރޭހުގައި ޓައިމިން ޓެކްނޮލޮޖީ ހިމަނާފައިވާ ބިބުގައި ހުރިހާ ދުވުންތެރިން ވެސް ދުވިއިރު، ޓައިމިން ވަގުތުން ބަލާލެވޭނެ އިންތިޒާމް މޯބައިލް ފޯން އެޕްލިކޭޝަން މެދުވެރިކޮށް ވަނީ ތަނަވަސްކޮށްފަ އެވެ. އަދި ރޭސް ނިމުމާ އެކު ނަތީޖާތައް ވެސް ފެންނަން ހުއްޓެވެ. ދިރާގުން ވަނީ ރޭސް ނިންމި ކޮންމެ ބައިވެރިއަކަށް މެޑަލެއް ދީފަ އެވެ.\nދިރާގު ރޯޑް ރޭސްއަކީ ރާއްޖޭގައި ބޭއްވޭ އެންމެ ބޮޑު ރޯޑްރޭސް އެވެ. އަދި މިރޭހަކީ އިންޓަނޭޝަނަލް ފެންވަރުގައިވެސް ގަބޫލު ކުރާ ރޭހެކެވެ.\nނޮވެމްބަރު 25, 2017 - 11:53\nފަސް ކިލޯމީޓަރުގެ ގައުމީ ރެކޯޑް ޝިފާޒް އާއި މަރީ މުގުރާލީމަ، އެހަބަރުގެ ފޮޓޯއައް ޖަހަނީ ޒައިދުގެ ފޮޓޯތަ؟؟! ވަގުތު އޮންލައިން މީހުން ތިބެނީ ކޯޗެއް ބޮއިލައިގެންތޯ....


ފައިނު ކައުންސިލް އިދާރާ 9:19 PM އިޢުލާން, ވަޒީފާ\nމިރަށު ހުކުރުމިސްކިތުގެ މުދިމުކަން ކޮންޓްރެކްޓް ޢުޞޫލުން 05 ޖުލައި 2017 އިން 22 ޖުލައި 2017 އަށް 11 ދުވަހުގެ މުއްދަތަށް މުދިމްކަން ކޮށްދޭނެފަރާތެއް ހޯދަން ބޭނުންވެއްޖެއެވެ. މިކަމަށް އެދޭ ފަރާތަކީ އިމާމު / މުދިމް ކަމުގެ ސަނަދު / ސެޓްފިކެޓް ލިބިފައިވާ ނުވަތަ އެފެންވަރަށް ތަކެތި ދަންނަ ނުވަތަ ރީތިކޮށް ބަންގިގޮވާ ޤްރުއާން ކިޔަވަން އެނގޭ ފަރާތެއްކަމުގައި ވާންވާނެއެވެ.\nމަތީގައި ބަޔާންކުރެވުނު ފެންވަރުގެ މީހަކު ނުލިބިއްޖެނަމަ ބަންގިގޮވާ އިމާމުވެ ނަމާދުކުރެވޭފަދަ މީހުންނާއި ޙަވާލުކުރާގޮތަށްވެސް ވަނީ ހަމަޖެހިފައެވެ. މިގޮތުން ވަގުތީގޮތުން މިސްކިތް ބަލަހައްޓާ ފަރާތަކަށް މުދިމެއްގެ މުސާރަކަމުގައިވާ 3565/- ރުފިޔާއާއި، ސާވިސް އެލަވަންސްގެ ގޮތުގައި ލިބޭ 1500/- ރުފިޔާއިން ދުވަހަކަށްޖެހޭ ޢަދަދަކުން ފައިސާ ލިބޭނެއެވެ. ސަރުކާރުގެ މުވައްޒަފެއްނަމަ ދުވާލަކަށް -/100 ރުފިޔާގެ ރޭޓުން ފައިސާ ލިބޭނެއެވެ.\nވީމާ، މިކަމަށް އެދޭފަރާތްތަކުން 04 ޖުލައި 2017 ވާ އަންގާރަ ދުވަހުގެ 10:00 ގެ ކުރިން ލިބިފައިވާ ތަޢުލީމީ ސެޓްފިކެޓް ތަކާއި އައިޑީކާޑް ފޮޓޯކޮޕީއަކާއެކު ސިޓީއަކުން މިއިދާރާއަށް ހުށަހެޅުއްވުން އެދެމެވެ. ތަޢުލީމީ ސެޓްފިކެޓް ނެތްނަމަވެސް އައިޑީކާޑްގެ ފޮޓޯކޮޕީއަކާއިއެކު ހުށަހެޅުއްވުން އެދެމެވެ.\nކޮންޓްރެކްޓް އުޞޫލުން މިސްކިތު މުދިމުކަން ކޮށްދޭނެ ފަރާތެއް ހޯދުން Reviewed by ފައިނު ކައުންސިލް އިދާރާ on 9:19 PM Rating: 5


Adeeb furuvaalumakee serious massala eh: Memberun\nއަދީބު ފުރުވާލުމަކީ ސީރިއަސް މައްސަލައެއް: މެންބަރުން\nރައްޔިތުންގެ މަޖިލިސް އެއް ކުރިޔަށް ދަނީ: އަދީބު ފުރުވާލުމާ ދެކޮޅަށް ގިނަ މެންބަރުން ވާހަކަފުޅު ދެއްކެވި\nކުރީގެ ނައިބު ރައީސް އަހުމަދު އަދީބު ބޭސް ފަރުވާއަށް ރާއްޖެއިން ބޭރަށް ފުރާވަޑައިގަންނަވާ މައްސަލައަކީ ސީރިއަސް މައްސަލައެއް ކަމަށާއި ރައްޔިތުންގެ މަޖިލީހުން އެކަން ބަލަން ގިނަ މެންބަރުން ތާއީދު ކުރައްވައި ވާހަކަފުޅު ދައްކަވައިފި އެވެ.\nއަދީބު ބޭސްފަރުވާއަށް އިންޑިއާއަށް ވަޑައިގަތުމުގެ ހުއްދަ މޯލްޑިވްސް ކަރެކްޝަނަލް ސާވިސް އިން އިއްޔެ ވަނީ ދީފަ އެވެ. އެކަމާ ގުޅިގެން ގަލޮޅު ދެކުނު ދާއިރާގެ މެންބަރު މީކާއީލް އަހުމަދު ނަސީމް ވަނީ ރައްޔިތުންގެ މަޖިލީހަށް ކުއްލި މައްސަލައެއް މިއަދު ހުށަހަޅުއްވާފަ އެވެ.\nމަޖިލީހުގެ މިއަދު ޖަލްސާގައި މީކާއީލް ވީދާޅުވީ ކުއްލި މައްސަލައެއްގެ ގޮތުގައި އަދީބުގެ މައްސަލަ ހުށަހެޅުއްވީ އަދީބުގެ މައްޗަށް މަރުތަކުގެ މައްސަލަތަކެއްގައި ވެސް ތުހުމަތު ކުރެވޭތީ ކަމަށެވެ. އަދީބުގެ މައްޗަށް ކުރެވޭ ތުހުމަތުތަކާއި ގުޅިގެން މަރުތަކުގެ މައްސަލަ ބަލައި ރިޔާސީ ކޮމިޝަނަށް ހާޒިރުކޮށްފައިވާ ކަން ވެސް މީކާއީލް ފާހަގަ ކުރެއްވި އެވެ.\n"މިހާ ކުއްލި ގޮތަކަށް ކަރެކްޝަންސް އިން ހުއްދަ ދީގެން މިއަދުން މިއަދަށް އޭނާ ފުރުވާލަން އުޅޭ މައްސަލައަކީ މި މަޖިލީހުގެ ސަމާލު ކަމަށް އަންނަ ޖެހޭ ވަރުގެ ކަމެއް ކަމަށް އަޅުގަނޑު ދެކެން. އަޅުގަނޑު ދެކޭ ގޮތުގައި އަދީބު ދިވެހިރާއްޖެއިން ފުރައިގެން ގޮސްފިނަމަ އެއީ ދިވެހިރާއްޖޭގެ ދައުލަތަށް އޮތް ނުރައްކަލެއް." މީކާއީލް ވިދާޅުވި އެވެ.\nވިލުފުށީ ދާއިރާގެ މެންބަރު ހަސަން އަފީފު ވިދާޅުވީ ފެންނަމުން ދަނީ ބޮޑެތި ކުށްތައް ކުރާ މީހުންނާއި ކޮރަޕްޝަންގެ ބޮޑެތި ތުހުމަތު ކުރެވޭ މީހުން މިނިވަންވާ މަންޒަރު ކަމަށާއި އިސްލާހަށް މަސައްކަތް ކުރި މީހުން މަގުމަތިވެފައިވާ ކަމަށެވެ. އަދި އަދީބުގެ މައްސަލަ ބަލައި ކޮމިޝަނާ އޮފް ޕްރިޒަންސް ހާޒިރު ކުރުމަށް އަފީފު ތާއީދު ކުރެއްްވި އެވެ.\n"މިފަދަ ބޮޑެތި ތުހުމަތުތައް ކުރެވޭ ފަރާތްތައް ފިލައިގެން ނުގޮސް މި ތަނުގައި ހިފެހެއްޓުމަށްޓަކައި ކޮމިޝަނާ އޮފް ޕްރިޒަންސް ހާޒިރުކޮށް އެކަމުގައި އޭނާއަށް ކުރެވޭނެ ކަންތައް ބެލުމަކީ މި މަޖިލީހުން ކޮންމެހެން ކުރަން ޖެހޭ ކަމެއް." އަފީފު ވިދާޅުވި އެވެ.\nޕީއެންސީގެ ޕާލިމެންޓްރީ ގްރޫޕްގެ މެންބަރު އަދި މަޑުއްވަރީ ދާއިރާގެ މެންބަރު އާދަމް ޝަރީފު ވިދާޅުވީ އަދީބު ބޭރަށް ފޮނުވާ މައްސަލައަކީ ވަރަށް ސީރިއަސް މައްސަލައެއް ކަމަށެވެ. އަދި އެ މައްސަލައަކީ އެހެން އެއްވެސް މަސައްކަތަކަށްވުރެ ބޮޑަށް ބަލަން ޖެހޭ މައްސަލައެއް ކަމަށާއި ވީހާ ވެސް މައްސަލަ ބަލަން ޖެހޭ ކަމަށެވެ.\n"މި ކަމުގެ ހައްސާސްކަން ބޮޑު. މިއީ ގައުމީ ސަލާމަތަށް ނުރައްކާ ވާނެ މައްސަލައެއް ކަމަށް ވާތީ އަދި މިކަމުގެ ސަބަބުން އަޅުގަނޑުމެން އެތައް ދުވަހަކު އިންތިޒާރުކުރަމުން ދިޔަ، މަރާލާފައިވާ އެތައް ބައެއްގެ ތަހުގީގުތައް ކުރުމަށް ބޮޑެތި ހުރަސްތަކެއް އެޅޭނެކަމަށް ފެންނާތީ މި މައްސަލަ ވަރަށް ސީރިއަސްކޮށް ބަލަން ޖެހޭ." އާދަމް ޝަރީފު ވިދާޅުވި އެވެ.\nއަދީބުގެ މައްސަލަ ހުށަހެޅުއްވި ގަލޮޅު ދެކުނު ދާއިރާގެ މެންބަރު މީކާއީލް އަހުމަދު ނަސީމް -- ފޮޓޯ: މަޖިލީސް\nއުނގޫފާރު ދާއިރާގެ މެންބަރު މުހައްމަދު ވަހީދު ވެސް ވަނީ އަދީބުގެ މައްސަލަ ސީރިއަސް މައްސަލައެއްގެ ގޮތުގައި ބަލަން ޖެހޭ ކަމަށް ވިދާޅުވެފަ އެވެ. އޭނާ ވިދާޅުވި ގޮތުގައި އަދީބުގެ މައްޗަށް ތުހުމަތު ކުރެވޭ އެއް މައްސަލައަކީ އޭނާ މީހާރު ތަމްސީލު ކުރައްވާ ދާއިރާގެ ކުރީގެ މެންބަރު އަފްރާޝީމްގެ މަރުގެ މައްސަލައާ ގުޅުން ހުރި މައްސަލައެއް ކަމަށެވެ.\nމި ކުއްލި މައްސަލައިގައި ބަހުސް ކުރައްވަން ގިނަ މެންބަރުން އަދީބު ފުރިޔަ ނުދިނުމަށް ގޮވާލައްވާފައިވާއިރު، ބައެއް މެންބަރުން ވަނީ އަދީބަށް ބޭސްފަރުވާ ހޯދުމުގެ ހައްގު ލިބިވަޑައިގަންނަވަން ޖެހޭނެ ކަމަށް ވިދާޅުވެ ވާހަކަފުޅު ދައްކަވާފަ އެވެ. އޭގެ ތެރޭގައި އެމްޑީޕީގެ ޕާލިމެންޓްރީ ގްރޫޕްގެ ބައެއް މެންބަރުން ވެސް ހިމެނިވަޑައިގަންނަވަ އެވެ.\nހެންވޭރު ދެކުނު ދާއިރާގެ މެންބަރު ހުސައިން ޝަހީމް ވިދާޅުވީ މި މައްސަލަ އައިސްފައިވަނީ އެމްޑީޕީން ވަކާލާތު ކުރި އަސާސްތަކާ ހިލާފަށް ކަމަށެވެ. ޝަހީމް ވިދާޅުވީ އަދީބު ވިޔަސް އަދި އެހެން މީހަކު ވިޔަސް ރާއްޖެއިން ބޭސްފަރުވާގެ ކަންކަން ކުރެވެން ނެތް ހާލަތްތަކުގައި ރާއްޖެއިން ބޭރުން ބޭސްފަރުވާ ހޯދުމުގެ ހައްގު ލިބެން ވާނެ ކަމަށެވެ.\n"ރާއްޖޭގައި ހުރެގެން ބޭސްފަރުވާ ކުރެވެން ނެތް ހާލަތެއްގައި ރާއްޖެއިން ބޭސްފަރުވާ ހޯދުމަށް މެޑިކަލް ބޯޑުން ލަފާދިނުން، އޭނާ ބޭސްފަރުވާ ދިނުން ރައީސުލްޖުމްހޫރިއްޔާ ހުއްޓުވާ އުސޫލު ބަދަލު ކުރުމަށްޓަކައި އެމްޑީޕީގެ ސަރުކާރު އައިސްފައި މި އޮތީ." ޝަހީމް ވިދާޅުވި އެވެ.\nކުރީގެ ނައިބު ރައީސް އަހުމަދު އަދީބު ރައްޔިތުންގެ މަޖިލިސް\nބޮޑު ޚިޔާނާތް މަޖިލީހުން ބަލަން ޖާބިރު އެދެފި\nއަދީބު އަތުން ފައިސާ ލިބުނު ގޮތް އަލީ ސާފުކޮށްދީފި\nޗުއްޓީގައި ހުރެ ހުކުމް އިއްވުމުގައި ބައިވެރިވެވޭނެ: ހައިކޯޓް


Shilpa Shetty Kanuhuraa resort gai | Mihaaru\nޝިލްޕާ: އޭނާ އަންނަނީ އާއިލާއާ އެކު ރާއްޖޭގައި ޗުއްޓީ ހޭދަ ކުރަމުން.\nޝިލްޕާ ޝެޓީ ކަނުހުރާ ރިސޯޓްގައި ޗުއްޓީ ހޭދަކުރަނީ\n28 އެޕްރީލް 2018 - 22:44\nބޮލީވުޑްގެ ކުރީގެ މަޝްހޫރު ބަތަލާ ޝިލްޕާ ޝެޓީ ރާއްޖޭގައި ޗުއްޓީ ހޭދަކުރަން އަނެއްކާ ވެސް އަތުވެއްޖެ އެވެ.\nއޭނާ ވަނީ މީގެ ކުރިން ވެސް އެތައް ފަހަރަކު ރާއްޖެ ޒިޔާރަތްކޮށްފަ އެވެ. މި ފަހަރު ޝިލްޕާ ޗުއްޓީ ހޭދަކުރަނީ ކަނުހުރާ ރިސޯޓްގަ އެވެ. އެ ރިސޯޓްގައި ނަގާފައިވާ ބައެއް ފޮޓޯތަކާއި ވީޑިއޯތައް އިސްޓަގްރާމްގައި އޭނާ ހިއްސާފައިކޮށްފައިވެ އެވެ.\nއެނގިފައިވާ ގޮތުގައި ޝިލްޕާ މި ފަހަރު ވެސް ރާއްޖެ އައީ ފިރިމީހާ ރާޖް ކުންދްރާ އާއި ފަސް އަހަރުގެ ދަރިފުޅު ވިއާން ރާޖް ކުންދްރާއާ އެކުގަ އެވެ.\nRealised “Fishing” ain’t that easy... not my thing at least !!🙈🤦🏻♀But my son caught the most whilst @rajkundra9 says he already has the best “catch” 😛😅😻 #deepseafishing #kanhuraresort #memories #instagood #maldives\nޝިލްޕާ ޕޯސްޓްކޮށްފައިވާ ވީޑިއޯއެއް.\nދާދި ފަހުން ސޮނީ ޗެނެލުން ނިންމައިލި ޑާންސް ރިއަލިޓީ ޝޯ "ސްޕަ ޑާންސް" ޗެޕްޓަ2އަށް ފަހު، ޝިލްޕާ މިހާރު ތައްޔާރުވަމުން އަންނަނީ އެމެޒޯން ޕްރައިމުން ގެނެސްދޭ ޑޭޓިން ޝޯއެއް ހޯސްޓް ކުރުމަށެވެ. އަދި ސްޓްރީމް ކުރަން ފަށާނެ ދުވަހެއް އިއުލާންކޮށްފައި ނުވާ، ޝޯގެ ނަމަކީ "ލަވް މީ، ހިއާ މީ" އެވެ.\nKundra’s in Kanuhura 😬Thankyou @isleschictravel for suggesting this.👌👏👍#familytime @kanuhuramaldives #kanuhuramaldives #Timelessmemories #maldives\nޝިލްކާ ކަނުހުރާ ރިސޯޓް ބީޗްގައި.\nފިލްމް "ބާޒީގަރް" އިން 1993 ގައި ބޮލީވުޑަށް ނިކުތް ޝިލްޕާ ވަނީ ރީތި ފިލްމްތަކެއް ކުޅެފަ އެވެ. އެކަމަކު ބެލުންތެރިން އެންމެ ގަޔާވި އޭނާގެ ފިލްމަކީ 2000 ގައި ރިލީޒް ކުރި "ދަޅްކަން" އެވެ. މިހާރު ފިލްމް ކުޅުމާ ދުރުގައި ހުރި 42 އަހަރުގެ ބަތަލާ އެންމެ ފަހުން ކުޅުނު ފިލްމަކީ 2007 ގެ "އަޕްނޭ" އެވެ.\nއޭނާ އެންމެ ފަހުން ސްކްރީނުން ފެނުނީ އަމިއްލަ ޕްރޮޑިއުސްކޮށް 2014 ގެ ނެރުނު ފިލްމް "ޑިޝްކިޔާއޫ" ގެ ލަވައަކުންނެވެ.\nޝިލްޕާއަކީ ބޮލީވުޑްގެ ބަތަލާއިންގެ ތެރެއިން އަބަދު ވެސް އެންމެ ލޫޅާފަތިކޮށް ހުންނަ އެއް ބަތަލާ އެވެ. އޭނާ ރާޖްއާ ކައިވެނި ކުރީ 2009 ގަ އެވެ.\nއިންސްޓަގެ 8 މިލިއަން ޝިލްޕާ ފާހަގަކުރީ ރާއްޖޭގައި


Arjun Patiala leak vejje\nއަރްޖުން ޕަޓިއަލާގެ ޕޯސްޓަރުތަކެއް---\n"އަރްޖުން ޕަޓިއާލާ" ލީކު ވެއްޖެ\nރޯހިދް ޖުގްރާޖްގެ ފިލްމު "އަރްޖުން ޕަޓިއާލާ" ލީކު ވެއްޖެއެވެ.\nކްރިތީ ސެނޮން އާއި ދިލްޖިތް ދޮސަންޖެ ލީޑު ރޯލުން ފެނިގެންދާ އެފިލްމު ނެރެފައިވަނީ މިދިޔަ ހުކުރު ދުވަހު އެވެ. ފިލްމު ނެރެނުތާ އެއްދުވަސް ނުވަނީސް ތަމިލްރޮކާސް އިން ވަނީ ފިލްމު ލީކުކޮށްލާފައެވެ. ތަމިލްރޮކާސް އިން ވަނީ މިއަހަރު ނެރެނު ގިނަ ބޮލީވުޑު ފިލްމުތައް ލީކުކޮށްލާފައެވެ.\nފިލްމުގައި ކްރިތީ ފެނިގެންދަނީ ޖާނަލިސްޓެއްގެ ރޯލުންނެވެ. އަދި ދިލްޖިތް ފެނިގެންދަނީ އާދައިގެ ކުޑަ އަވަށަކަށް ނިސްބަތްވާ މީހެއްގެ ރޯލުންނެވެ. ކްރިތީ އާއި ދިލްޖިތް ގެ އިތުރުން އެފިލްމުގައި ވަރުން ޝަރުމާ ވެސް ފެނިގެންދިޔައެވެ.\nފިލްމު އުފެއްދުންތެރިން ވަނީ ފިލްމު ވަރަށް ތަފާތުވެ މީހުން ހެއްވާލާނެ ކަމަށެވެ. އަދި އެންމެނަށް ވެސް ވަރަށް ކަމުދާނެ ކަމަށެވެ. ނަމަވެސް ފިލްމަށް އެހާ ބޮޑު ތަރުހީބެއް ނުލިބޭ ކަމަށް އިންޑިއާގެ ނޫސްތަކުން އަންނަނީ ބުނަމުންނެވެ.\nބޮލީވުޑް މުނިފޫހިފިލުވުން އަރްޖުން ޕަޓިއާލާ


16 aharuge firihen kujjaku4aharuge kujjakah jinsee goanaa koffi\nފިރިހެން ކުއްޖަކު ހަތަރު އަހަރުގެ އަންހެން ކުއްޖަކަށް ޖިންސީ ގޯނާކުރި މައްސަލައެއް ބަލަން ފަށައިފި\nރާއްޖޭގެ ދެކުނުގެ ރަށެއްގައި 16 އަހަރުގެ ފިރިހެން ކުއްޖަކު ހަތަރު އަހަރުގެ އަންހެން ކުއްޖަކަށް ޖިންސީ ގޯނާ ކުރި ކަމަށް ބުނާ މައްސަލައެއް ފުލުހުންނާއި ޖެންޑާ މިނިސްޓްރީން ބަލަން ފަށައިފި އެވެ.\nއެރަށުން ސީއެންއެމް އާ ވާހަކަ ދެއްކި މީހަކު ވަނީ އެފަދަ ކަމެއް މީގެ ތިން ދުވަސް ކުރިން އެރަށުގައި ހިނގާފައިވާކަން ކަށަވަރުކޮށްދީފަ އެވެ.\nކައިރި އަވައްޓެރިއެއްގެ ގެއަށް އެ ކުޑަ އަންހެން ކުއްޖާ ކިޔަވަން ގެންދާތާ މިހާރު ދުވަސްތަކެއްވެފައިވާކަން ފާހަގަކޮށް އެމީހާ ބުނީ، އެކުއްޖާ އަށް ޖިންސީ ގޯނާ ކުރީ އެގެއަށް ކިޔަވަން ގެންދިޔަ ދުވަހެއްގައި ކަމަށެވެ.\nއަދި ކުއްޖާއާ ބެހުނުކަން މަންމައަށް އެނގުނީ، އެ ދުވަހުގެ ކިޔެވުން ކިހިނެއްތޯ ކުއްޖާއާ ސުވާލުކުރުމުން އެދުވަހު ނުކިޔަވާ ކަމަށް ކުއްޖާ ބުނެ އެ ދުވަހުވީ ކަންކަން ކިޔައި ދިނުމުން ކަމަށް ވެސް އެމީހާ ބުންޏެވެ.\nއެމީހާ އިތުރަށް ބުނީ، ލޭގެ އަސަރު ކުޑަކަމުދާއިރު ފެންނާތީ އެކުއްޖާއަށް ގދ. ތިނަދޫ ހޮސްޕިޓަލުން ވެސް ފަރުވާދީފައިވާ ކަމަށެވެ.\nއަންހެން ކުއްޖާގެ އާއިލާއިން އެކަން އެދުވަހު ފުލުހުންނަށް ހުށަހަޅާފައި ވާއިރު ފުލުހުންނާއި ޖެންޑާ މިނިސްޓްރީ އިން ވެސް މިހާރު ދަނީ އެ މައްސަލަ ބަލަމުން ކަމަށް އެރަށުން ވާހަކަ ދެއްކި މީހާ ބުންޏެވެ.\nމިފަހަކަށް އައިސް ކުޑަ ކުދިންނަށް ޖިންސީ ގޯނާ ކުރާ މައްސަލަތައް އިތުރުވަމުން އަންނައިރު މިދިޔަ ޖޫން މަހުގެ ތެރޭގައި އެކަނި ވެސް ޖެންޑާ މިނިސްޓްރީ އަށް ވަނީ ޖިންސީ ހާނިކައިގެ 36 މައްސަލައެއް ހުށަހަޅާފަ އެވެ.\nޖިންސީ ގޯނާ ޖެންޑާ މިނިސްޓްރީ ކުޑަކުދިން ފުލުހުން


އދ.މާމިގިލި ޞިއްޙީމަރުކަޒުގައި އެމަރޖެންސީ ފަރުވާދޭ ބައެއްހެދުމަށް ކުރަންހުރި މަސައްކަތްތައްކުރާނެ ފަރާތެއް ބޭނުންވެއްޖެއެވެ.\nމިކަމަށް ޝައުޤުވެރިވާ ފަރާތްތައް 11 ޖޫން 2019 ވާ އަންގާރަ ދުވަހުން ފެށިގެން 19 ޖޫން 2019 ވާ ބުދަ ދުވަހާ ހަމައަށް، ބަންދުނޫން ކޮންމެދުވަހެއްގެ ހެނދުނު 08:30 އިން 13:30 އާއި ދޭތެރޭ އދ.މާމިގިލި ޞިއްޚީމަރުކަޒުގެ އޮފީހަށް ވަޑައިގެން ރެޖިސްޓަރ ކުރެއްވުން އެދެމެވެ. މިއިޢުލާނާއި ގުޅޭ މައުލޫމާތު ކަރުދާސް ރެޖިސްޓަރ ވުމަށްފަހު ލިބިވަޑައިގަންނަވާނެއެވެ. އަދި 20 ޖޫން 2019 ވާ ބުރާސްފަތި ދުވަހު ހެނދުނު 09:00 ގައި ޕްރީބިޑް ސެޝަންއެއް މި ޞިއްޙީމަރުކަޒު ގައި އޮންނާނެއެވެ.\nއަންދާސީ ހިސާބު ހުށަހެޅުން އޮންނާނީ 27 ޖޫން 2019 ވާ ބުރާސްފަތި ދުވަހުގެ ހެނދުނު 09:00 ގައި އދ.މާމިގިލި ޞިއްޚީމަރުކަޒު ގައެވެ.\nމިއިޢުލާނާއި ގުޅޭގޮތުން އެއްވެސް މައުލޫމާތެއް ސާފުކުރައްވަން ބޭނުންފުޅުވެވަޑައިގަންނަވާނަމަ 13 ޖޫން 2019 ވާ ބުރާސްފަތި ދުވަހު ހެނދުނު 09:00 ގެ ކުރިން [email protected] އަށް މެއިލްކޮށްދެއްވުން އެދެމެވެ. އަދި ރެޖިސްޓަރ ކުރަން ވަޑައި ނުގަންނަވާ ފަރާތްތަކަށް އަންދާސީ ހިސާބު ހުށަހަޅަންވަޑައިނުގަނެވޭނެ ވާހަކަވެސް ދަންނަވަމަވެ.


ވަކި ގައުމަކުން މީހުން އައުން ހުއްޓުވަން ޖެހިއްޖެނަމަ އެކަން ކުރަން ތައްޔާރު: މަބްރޫކް – My WordPress\nވަކި ގައުމަކުން މީހުން އައުން ހުއްޓުވަން ޖެހިއްޖެނަމަ އެކަން ކުރަން ތައްޔާރު: މަބްރޫކް\nރާއްޖޭގައި ކޯވިޑް-19 ކޮންޓްރޯލް ނުވާނަމަ، ގައުމަކުން މީހުން އައުން ހުއްޓުވަން ޖެހިއްޖެނަމަ، އެކަން ކުރުމަށްވެސް ސަރުކާރު ތައްޔާރު ކަމަށް ރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވެއްޖެއެވެ.\nހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ)އިން ރޭ ބޭއްވި ނޫސްވެރިންގެ ބައްދަލުވުމުގައި، މަބްރޫކް ވަނީ ބައިވެރިވެވަޑައިގެންފައެވެ.\nއޭނާ ވިދާޅުވި ގޮތުގައި ކޯވިޑްގެ ކޭސްތައް މަދު ނުކުރެވިއްޖެނަމަ، މާދަންވެސް އިތުރު ފިޔަވަޅުތައް އަޅަން ޖެހިދާނެއެވެ.\n"ކޭސްތައް މާބޮޑަށް އިތުރުވާނަމަ، ލޮކްޑައުންއަކަށްވެސް ދާން ޖެހިދާނެ. އެ ޕޮސިބިލިޓީ އެބައޮތް" މަބްރޫކް ވިދާޅުވިއެވެ.\nމަބްރޫކް ވިދާޅުވީ، ރާއްޖޭގެ ބޯޑަރުތައް ބަންދު ކުރަން ޖެހުނަސް، އަދި ގައުމަކުން މީހުން އައުން ހުއްޓުވަން ވިޔަސް އެކަންކަން ކުރަން ޖެހިއްޖެނަމަ، ކުރަން ތައްޔާރު ކަަމަށެވެ.\nމަބްރޫކް މިހެން ވިދާޅުވިއިރު، ކޯވިޑްގެ ކޭސްތައް ވަރަށް ބޮޑަށް އިތުރުވަމުން އަންނަ އިންޑިއާއިން ރާއްޖެއަށް މީހުން އައުން މެދުކަނޑާލުމަށް ސަރުކާރުން ނިންމާފައިނުވާތީ، ގިނަ ބައެއްގެ ފާޑުކިޔުން ވަނީ އަމާޒުވެފައެވެ.\nމަބްރޫކްގެ ވާހަކައިގައި ވަނީ ރާއްޖޭގެ ހާލަތު ވަރަށް ގޯސްވެފައިވާ ކަމަށް ވިދާޅުވެފައެވެ. މިވަގުތު ހުރި ކޯވިޑް-19 ވެކްސިންގެ ސްޓޮކް މަދުކަން ފާހަގަކުރެއްވި ނަަމަވެސް، ސްޓޮކްގައި ހުރީ ކިހާ މިންވަރެއް ކަމެއް އެނގިވަޑައިނުގަންނަވާ ކަމަށްވެސް ވިދާޅުވިއެވެ.\nމަބްރޫކް ވިދާޅުވިގޮތުގައި ކޯވިޑުން ސަލާމަތްވުމަށް އަޅާ ފިޔަވަޅުތަކަށް ސަމާލު ނުވެވިއްޖެނަމަ، ހޮސްޕިޓަލުތައް ފުރުމުގެ ބިރުވެސް އެބައޮތެވެ.


Shahuvathuge Andhavalhu - Vaguthu\nއިންސާނާ މިދުނިޔެއަށް ފޮނުއްވެވީ މާތް ﷲ އަށް އަޅުކަން ކުރުމަށާއި އެކަނލާގެ ނަހީކުރެއްވި އެންމެހާ ކަންމުން ދުރުވެގަތުމަށެވެ. މާތް ﷲގެ ހަސްރަތުގައި ދީނަކީ އިސްލާމް ދީނެވެ. އަދި އެކަލާނގެ ހަސްރަތުގައި އެހެން ދީނެއް ނުވެއެވެ. މުސްލިމުންގެ ދީނަކީ އިސްލާމް ދީނަށް ވީހިދު އެދީނަކީ އެހެން ހުރިހާ ދީނަކަށް ވުރެއް ފުރިހަމަ މަތިވެރި ދީނެކެވެ. އެދީނުގައި ވަނީ އިންސާނުން އުޅެންވީ އެންމެ ރަގަނޅު ގޮތް ބަޔާންކޮށްދެއްވާފައެވެ.އަދި އެދީނުގައި ވަނީ އިސްނާނުން އެމަގަކުން ހިގައިގެން ނުވާނެ މަގުތަށް ނުވަތަ ކޮށްގެން ނުވާނެ ކަންކަން ވަރަށް ރަގަނޅަށް ބަޔާންކޮށްދީފައެވެ. ކަންމިހެން ހުރި އިރު ދީނުގައި އެންގެވި ގޮތަށް ބޯލަބަނީ އަޅުގަނޑުމެންގެ ތެރެއިން ހެޔޮވިސްނޭ މަދު ބަޔަކެވެ. ދީނުގައި ކަނޑައެޅިގެން ހަރާމްކުރައްވާފައިވާ އެތަށް ކަމެއް މިދަނީ ސިއްރާއި ފާޅުގައި ކުރަމުންނެވެ. އެގޮތުން ކަންބޮޑުވުން އިންތިހާއަށް އޮތް އެއް ކަމަކީ ހަރާމް ބެލުންތަކަށް ބެލުމެވެ.\nހަރާމް ބެލުމަކީ ކޮބައިތޯއެވެ؟ ހަރާމް ބެލުމަކީ އެއިގެ ސަބަބުން ޝަހުވަތްތެރިކަން އުފެދޭ ކޮންމެ ބެލުމެކެވެ. މީގެ ތެރޭގައި ތިމާގެ ހަލާލު އަނބިމީހާ އަދި ފިރިމީހާ ހިމެނިގެން ނުވެއެވެ.\nހަރާމް ބެލުންތަކަށް ބެލުމަކީ ބޮޑުވެގެންވާ ފާފައެކެވެ. އަދި އެއީ އެކަމެއްގެ ސަބަބުން އެތަކެއް ފާފަތަކަށް މަގުކޮށައިދޭ ކަމެއްވެސް މެއެވެ.\nމާތް ﷲ ޤުރުޢާނުގައި ވަހީ ކުރައްވާފައިވެއެވެ.\nقُل لِّلْمُؤْمِنِينَ يَغُضُّوا مِنْ أَبْصَارِهِمْ وَيَحْفَظُوا فُرُوجَهُمْ ۚ ذَٰلِكَ أَزْكَىٰ لَهُمْ ۗ إِنَّ اللَّهَ خَبِيرٌ بِمَا يَصْنَعُونَ - 24:30\nމާނައީ :" مؤمن ފިރިހެނުންނަށް، އެއުރެންގެ ބެލުންތައް ތިރިކުރުމަށާއި، އެއުރެންގެ فرج ތައް ރައްކާތެރިކުރުމަށް ކަލޭގެފާނު ވިދާޅުވާށެވެ! އެގޮތް އެއުރެންނަށްޓަކައި، طاهر ކަން ބޮޑެވެ. ހަމަކަށަވަރުން، اللَّه އީ، އެއުރެން ކުރާކަންތައް މޮޅަށް ދެނެވޮޑިގެންވާ ރަސްކަލާނގެއެވެ."\nوَلَا تَقْفُ مَا لَيْسَ لَكَ بِهِ عِلْمٌ ۚ إِنَّ السَّمْعَ وَالْبَصَرَ وَالْفُؤَادَ كُلُّ أُولَٰئِكَ كَانَ عَنْهُ مَسْئُولًا - 17:36.\nމާނަ :" އަދި ތިބާޔަށް އެކަމަކާމެދު އެނގުމެއް ނުވާކަމަކަށް، ތިބާ تبع ނުވާށެވެ! ހަމަކަށަވަރުން، އިވުމާއި، ފެނުމާއި، ހިތާއި، މިއިން ކޮންމެ ކަމަކީ، އެއާމެދު سؤال ކުރައްވާނެ ކަމެއްކަމުގައިވިއެވެ."\nހަރާމް ބެލުންތަކަށް ބެލުމަކީ ވަރަށް ފަސޭހައިން އެކަމަށް ދެވިހިފާ ކަމެކެވެ. ހާއްސަކޮށް ފޯދެމުން އަންނަ ޅަ ކުދިން މިކަމަށް ދެވިހިފާ މިންވަރު އިތުރުވެގެންވެއެވެ. ބަރަހަނާ މަންޒަރުތަކާއި ވީޑިއޯ ތަކަކީ މިއަދު އެންމެ ތުއްތު ކުއްޖާއަށް ވެސް ފަސޭހަ ކަމާއި އެކު ބެލޭނެ ފަދަ ގޮތަކަށް ހުރި އެއްޗެވެ.އެހެނީ ކުއްޖާ ރުއްސުމުގެ ގޮތުން ދެވޭ މޯބައިލް ފޯނު ނުވަތަ ލެޕްޓޮޕާއި ޓެބްލެޓް ފަދަ ތަކެތީގެ ޒަރީއާއިން އިންޓަނެޓަށް ވަދެ ފަސޭހަ ކަމާއި އެކު ބަރަހަނާ ވީޑިއޯތަށް ބެލެން ހުންނާތީއެވެ.\nބަރަހަނާ މަންޒަރު ކުޅެ އެ މަންޒަރުތަކާއި ފޮޓޯތަށް އިންޓަނެޓުން އާންމުންނަށް ލިބެން ހުންނަ ގޮތް ހެދުމަކީ ހުޅަގުގެ ކާފަރުން އަޑީގައި ތިބެގެން ހިންގާ ބޮޑު ޖަރީމާއެކެވެ. ކެމެރާތަށް ކުރިމަތީގައި އެތަށް އަންހެނުންނަކާއި އެކު ޖިންސީ ގުޅުން ހިންގާ އެތަށް ވީޑިއޯއެއް އިންޓަނެޓުން އަދު ލިބެން އެބަހުއްޓެވެ. އިންޓަނެޓުން މިފަދަ ވީޑިއޯތަކާއި މަންޒަރުތަށް ލިބެން ހުރި ނަމަވެސް މުސްލިމަކަށް ވެހުރެ މިފަދަ އެއްވެސް މަންޒަރެއް ބަލައިގެން ނުވާނެއެވެ. އެހެނީ ތިމާގެ ގުނަވަން ތަކަކީ ޤިޔާމަތް ދުވަހުން އެ ގުނަވަނަކުން ކުޅަ ކަންތަށްތަކާއި މެދު ސުވާލު ކުރެވޭނެ އެއްޗަކަށް ވާތިއެވެ. އަދި ހަރާމް ބެލުންތަކުން ރައްކާތެރިވެ ތިބުމަށް ދީނުގައި އަންގަވާފައިވާތީވެސް މެއެވެ.\nތަފާސް ހިސާބުތަކުން ދައްކާގޮތުގައި ބަހަނަހާ ވީޑިއޯތަކަށް ދެވިހިފައިފައިވާ 72 މިލިއަން މީހުން މިދުނިޔޭގައި އެބައުޅެއެވެ. އަދި އަހަރެއްގެ މަށްޗަށް 14000 ބަހަނަހާ ވީޑިއޯ ދުނިޔޭގައި އުފައްދާއިރު މިކަމުގެ އެންމެ އިސްކޮށް އުޅެނީ މުސްލިމުންގެ އަދުއްވެއް ކަމަށް ވާ އެމެރިކާއެވެ.\nދުނިޔޭގެ އާބާދީގެ ނިސްބަތުން ބޮޑު ބައެއް ބަރަހަނާ މަންޒަރުތަކާއި ވީޑިއޯތަކަށް ދެވިހިފައިވާއިރު މި މީހުންގެ ތެރެއިން މުސްލިމުންގެ އަދަދުވެސް މަދެއް ނޫނެވެ. މުސްލިމުންގެ ނަމުގައި ތިބެ ބަރަހަނާ މަންޒަރުތަކުގެ އަވައިގައި ޖެހިފައި ތިބި އެތަށް ބަޔަކު މިދުނިޔޭގައި އެބައުޅެއެވެ.\nމިގޮތުން އަޅުގަނޑުމެންގެ ރާއްޖޭގައިވެސް ހަރާމް ބެލުންތަށް ބެލުމަށް ދެވިހިފައިފައިވާ އެތަކެއް މީހުންނެއް އެބައުޅެއެވެ.\nހަރާމް ބެލުންތަކަށް ދެވިހިފުމަކީ މީހާގެ ހަލާކެވެ. އެހެނީ އެއީ މަސްތުވާތަކެތި ފަދައިން ގިނަ ފާފަ ތަކަށް އަރައިގަތުމުގެ އަސްލުކަމަށްވާތީއެވެ.އަދި އެއީ އެކަމުގެ ސަބަބުން ތިމާގެ ވިސްނުމަށްވެސް ބަދަލު އަންނަ ކަމެކެވެ. މިކަން އަދުގެ ސައިންސްވެރިން މިވަނީ ކަށަވަރުކޮށްދީފައެވެ. އެހެނީ ބަރަހަނާ މަންޒަރުތަކަށް ދެވިހިފުމުންވާ ގެއްލުމާއި މަސްތުވާ ތަކެތި ބޭނުންކޮށްގެން ތިމާއަށް ލިބޭ ސިއްހީ ގެއްލުމާއި ދާދި އެއްވަރުވާތީއެވެ. އެހެންކަމުން ސިއްހީ ގޮތުންވެސް މިކަމަކީ ކުރުން ހެޔޮވާވަރުގެ ކަމެއް ނޫނެވެ.\nއިސްލާމް ދީނުގައި ހަރާމް ބެލުންތަށް ބެލުން ހަރާމް ކުރައްވާފައި ވަނީ އެތަކެއް ސަބަބުތަކަކަށް ޓަކައެވެ. އޭގެތެރެއިން އެންމެ މުހިންމު އެއް ކަމަކީ ޒިނޭއިން ރައްކާތެރިވުމެވެ.ސަބަބަކީ ބަރަހަނާ މަންޒަރުތަށް ބަލަލީނަމަ ތިމާގެ ޝަހުވާނީ އެދުންވެރިކަން އުތުރި އަރައިގެން ގޮސް އެދުން ފުއްދުމަށް ޒިނޭގެ މަގު އިހުތިޔާރު ކުރެވޭތީއެވެ.\nއޭ މުސްލުމު އަހުންނާއި އުޙުތުންނޭވެ. ޒިނޭ އާ ގާތް ނުވާށެވެ. އެއީ ފާފަތަކުގެ ތެރެއިން އުގޫބާތް ގަދަފަދަ ވެގެންދާ ފާފައެކެވެ. އަދި އެއީ އެ ފާފައެއްގެ ސަބަބުން މެރުން ހުއްދަވާ ފާފައެއްވެސް މެއެވެ.\nޒިނޭ ހަރާމްކުރައްވާ މާތް ﷲ ވަހީކުރައްވާފައިވެއެވެ.\nމާނާ: "އަދި ތިޔަބައިމީހުން ޒިނޭއާ ގާތްނުވާށެވެ! ހަމަކަށަވަރުން، އެއީ ހުތުރުކަން ބޮޑުވެގެންވާ ފާފައެއް ކަމުގައިވެއެވެ. އަދި މަގެއްގެ ގޮތުން އެކަންތައް ހާދަހާ ނުބައިވެގެންވެއެވެ."\nއަދި ރަސޫލުﷲ ޟައްލަﷲ ޢަލައިހި ވަސައްލަމްގެ އަރިހުން އިބްނު ޢައްބާސް ރިވާކުރެއްވި ޙަދީޘްފުޅެއްގައި ވެއެވެ..\n(( ثَلَاثَةٌ لَا يُكَلِّمُهُمُ اللهُ يَوْمَ القِيَامَةِ وَ لَا يُزَكِّيْهِمْ وَ لَا يَنْظُرُ إِلَيْهِمْ وَ لَهُمْ عَذَابٌ أَلِيْمٌ: شَيْخٌ زَانٍ وَ مَلِكٌ كَذِابٌ وَ عَائِلٌ مُسْتَكْبِرٌ)) رواه مسلم\nމާނައީ: "ޤިޔާމަތްދުވަހުން ތިން މީހަކާއި ﷲ ތަޢާލާ ވާހަކަފުޅު ނުދައްކަވާނެއެވެ. އަދި އެބައިމީހުންގެ ފާފަތަކުން ޠާހިރުނުކުރައްވާނެއެވެ. އަދި އެބަމީހުންނަށް އެއިލާހު ބައްލަވައިވޮޑިނުގަންނަވާނެއެވެ. އެއީ: ޒިނޭ ކުރާ މުސްކުޅިޔާ އާއި ދޮގުވެރި ވެރިޔާއާއި ކިބުރުވެރި ފަޤީރުމީހާއެވެ."\nޒިނޭގެ ނުރައްކާތެރިކަން މިފަދަ ގޮތަކަށް ހުރި އިރު ޒިނޭއަށް އެންމެ ބޮޑަށް މަގުފަހި ކުރުވަނީ ބަރަހަނާ މަންޒަރުތަކަށް ބެލުމެވެ. ނުވަތަ ހަރާމް ބެލުންތަކަށް ބެލުމެވެ.\nއަދުގެ ރާއްޖޭގައި ދިވެހިންގެ އެތަށް ބަޔެއްގެ ބަރަހަނާ މަންޒަރާއި ފޮޓޯ މިވަނީ އާންމުވެފައެވެ. މިކަމުގެ އަޑީގައި ވަނީވެސް ހަމަ އެއްކަހަލަ ހަރާމް ބެލުންތަކަށް ދެވިހިފުމެވެ. ސަބަބަކީ އެކަމަށް ދެވިހިފައިފައިވާލެއް ބޮޑު ކަމުން ޝަހުވާނީ އެދުން ވެރިކަން ފުއްދުމަށް ޅައުމުރުގައި ކުދިންނާއި ރައްޓެހިވެ ހަލާލު ނޫން ގޮތުގައި ޖިންސީ އެދުންވެރިކަން ފުއްދޭތީއެވެ. މިއީ ހިތާމަ ހުރި ކަމެކެވެ. މިކަމުގެ ސަބަބުން އިންސާނީ ދަރިފަސްކޮޅު އޮޅުން ބޮޅުން އަރައިގެން ދެއެވެ. އެހެނީ ޝަރުއީ ބައްޕަ ނެތް އެތަށް ދަރިއެއް މިކަމުގެ ސަބަބުން އުފަންވާތީއެވެ.މިކަމުގައި އެންމެ އިސްކޮށް ކުޑަކުދިން އުޅުން ކަމުގައި ވިޔަސް ބޮޑެތި މީހުންވެސް މިކަންކަން ކުރާލެއް މަދެއް ނޫނެވެ.މިގައުމުގައުމުގައި އިއްފަތްތެރި އަންހެނެއް މަދުވާނެޔޭ ބުންޏަސް ދޮގަކަށް ނުވާނެއެވެ. ސަބަބަކީ މިގައުމުގައި ޒިނޭ ކުރުން ހައްދުފަހަނަ އަޅައިފައިވާތީއެވެ.\nހަރާމް ބެލުންތަކަށް ބަލަން ފަށައިފިނަމަ އެއީ މީހާ ހަލާކުގެ އަނދަވަޅަށް ވައްޓާލާނެ ކަމެއް ކަމީ ޝައްކެއް އޮތް ކަމެއް ނޫނެވެ. އެހެނީ އެކަމުގެ ސަބަބުން ތިމާގެ ލަދު ހަޔާތް ގެއްލި ކުށްތަކަށް އަރައިގަތުމަށް މަގުފަހިވެއެވެ. އަދި މީހުންނަށް އިހުތިރާމް ކުރުމާއި މީހުންނާ މުއާމަލާތް ކުރުމުގައި ބޭނުން ކުރާ ރިވެތި އާދަތަށް ނެތިކޮށްލާތީއެވެ. މިކަމުގެ ސަބަބުން ތިމާގެ އަބުރާއި އިއްޒަތް ވެއްޔާ މޮޑެވިގެންދާތީއެވެ.\nކަންމިހެން ހުރި އިރު މުސްލިމަކަށްވެ ހުރެ ހަރާމް ބެލުން ތަކަށް ބެލުމުން އެއްފަރާތް ވަމާ ހިނގާށެވެ. މާދަމާވެސް މަރުވެދާނެ ކަމަށް ބަލާ އާހިރަތަށް ތައްޔާރުވަމާ ހިނގާށެވެ. ދުނިޔެ މަތީގެ ވަގުތީ ދުވަސްތަށް މަޖަލާއި ސަކަރާތުގައި ބޭކާރުކޮށްނުލާ ދާއިމީ ފޮނިމީރުކަން ހޯދުމަށް އަވަސްވެ ގަންނަމާ ހިނގާށެވެ.\nޖެނުއަރީ 12, 2018 - 22:31\nވ ރަނގަޅު ލިއުމެއް ތަންކޮޅެއް ކުރުކޮށް ގިނަ ގިނައިން މިފަދަ ލިޔުން ޒުވާން ވަމުން އަންނަ ކުދިންނަށް އަމާޒުކޮށް ގެނައުމަކީ ވ ރަނގަޅުކަމެއް ކަމަށް ފާހަގަ ކުރަން.\nޖެނުއަރީ 12, 2018 - 18:53\nއެމެރިކާއަކީ މުސްލިމުންގެ އަދުއްވެއް ނޫން، އެމެރިކާގެ ވެރިކަމުގެ ނިޒާމާއި ސިޔާސަތަކީ އިސްލާމްދީނުގެ އަދުއްވަކީ އެހެނީ އެމެރިކާގަ2ވަނައަށް އެންމެ ގިނައީ ހަމަ އަހަރުމެން ކަހަލަ މުސްލިމުން.\nޖެނުއަރީ 12, 2018 - 15:38\nވ.ފުރިހަމަ ލިޔުމެއް ވަކިސައިޓުތަކައް ނުވަދެވޭގޮތަށް އުރީދޫ އާއި ދިރާގުން ހަމަޖެއްސެމުން ތި ކަމައް ކޮއްމެސް ވަރެއްގެ ހައްލެއް ލިބިދާނެ.\nޓީ ވީ ތަކުންނާ އެފަދަ މަންޒަރު ތައް ނުދެއްކުމަށާ އަދި ނޫސްތަކުގަ އެފަދަ ފޮޓޯ ތްށް ނުޖެހުމަށް ގޮވާލަން\nޖެނުއަރީ 12, 2018 - 15:02\nލިޔުންތެރިޔައަށް ތިޔަގޮތުގައި ސާބިތުވެހުރުމުގެ ތައުފީގުދެއްވަށި. ޢާމީން.. ލިޔުންތެރިޔާގެ ތިޔަ ލިޔުންތަކަކީ ދުނިޔޭއޢި ޢާޚިރަތުގއިވެސް ފައިދާކުރާނެ ކަންކަން. ޢިންޝާﷲ...\nޖެނުއަރީ 12, 2018 - 13:09\nތިޔަ އަނދަވަޅެއް ނުހުންނާނެ ތުބުޅިލައި ބުރުގާ އަޅާފަ ތިބޭ ބަޔަކަށް\nޖެނުއަރީ 12, 2018 - 12:23\nވަރަށް ފުރިހަމަ ލިއުމެއް. ޝުކުރިއްޔާ\nޖެނުއަރީ 12, 2018 - 12:21\nވަރަށް ރަނގަޅު ލިޔުމެއް...ކޮންމެ ހުކުރު ދުވަހަކަށް މިކަހަލަ ލިޔުމެއް ކިޔުންތެރިންނަށް ގެނެސް ދިނުން އެދެން... ސުކުރިއްޔާ.\nޖެނުއަރީ 12, 2018 - 16:20\nއޭރުން ކިތައް ހުކުރުފަހުންތަ ކަލޭމެންގެ އަސްލު ސޫރަ ފެންނާނީ؟


Sihhee Kuhli Haalathuge Qaraaruge Bill Balaigenfi – Iru\nސިއްހީ ކުއްލި ހާލަތުގެ ގަރާރުގެ ބިލް ބަލައިގެންފި\nބިލު ބަލައިގަތުމަށް މަޖިލީހުން ފާސްކޮށްފައިވަނީ 58 މެމްބަރުން ވޯޓުންނެވެ. މިބިލް ދިރާސާކުރެއްވުމަށް ފޮނުވާފައިވަނީ ޖުޑިޝަރީ ކޮމިޓީއަށެވެ. މިބިލް ޖުޑިޝަރީ ކޮމިޓީއަށް ފޮނުވާފައިވަނީ އިޖުތިމާއި މައްސަލަތަކަށްވުރެ ޤާނޫނީ މައްސަލަތަކެއް ހައްލުކުރުމަށް ހުރުމުން ކަމުގައި މަޖިލިސް ރައީސް ވިދާޅުވިއެވެ.\nމިއީ ސިއްޙީ ކުއްލި ނުރައްކަލުގެ ހާލަތު ޢިއުލާންކުރުމުގައި މިހާރަށްވުރެން ހަރުދަނާ އަދި ދެފުށް ފެންނަ ގޮތަށް ކަންކަން ކުރެވޭގޮތް އިންތިޒާމްކުރުމަށާއި، މިހާރަށްވުރެ ބޮޑަށް ރައްޔިތުންގެ މަޖިލީހަށް ޖަވާބުދާރީ ވެވޭގޮތް ހަދައި، ކުއްލި ނުރައްކަލުގެ ޙާލަތު އިޢުލާންކޮށްފައިވާ ހިނދު މަޖިލީހުގެ ޖަލްސާ ބާއްވާނެ ގޮތްތައް މިހާރަށްވުރެ ބޮޑަށް ސާފުކުރުމުގެ ގޮތުން ހުށައަޅާފައިވާ ބިލެއްކަމަށް ބިލް ހުށައެޅުއްވި މެންބަރުވަނީ ވިދާޅުވެފައެވެ.\nމި ބިލުގައިވަނީ ޢާންމު ޞިއްޙަތު ރައްކާތެރިކުރުމުގެ ޤާނޫނަށް ބައެއް އިތުރުކުރުމަށެވެ. އަދި އިތުރުކުރާ ބަޔަށް4މާއްދާގެ ހިމެނުމަށްވެސް ވަނީ ހުށައަޅާފައެވެ.


Veehaaves Avahah Moonun Bihi Filuvaalaaney Molhu Goiythah - Vaguthu\nވީހާވެސް އަވަހަށް މޫނުން ބިހި ފިލުވާލާނޭ މޮޅު ގޮތްތައް\nމޫނުން ބިހި ނެގުމަކީ ހާއްސަކޮށް ރާއްޖެ ފަދަ ހޫނުގަދަ މާހައުލެއް އޮންނަ ގައުމެއްގައި ދިރިއުޅޭ މީހުންނަށް ކުރިމަތިވާ ވަރަށް އުނދަގޫ ކަމެކެވެ. ބިއްސެއް ނެގުމުން އޭގެ ސަބަބުން މީހާގެ ބުރުސޫރައަށް އަސަރުކުރުވާކަމަށް ވިސްނައި އެކަމާއި ހިތާމަކުރުމުގެ އިތުރުން އެ ބިހި ނައްތާލުމުގައި އެތައް ވަގުތުތަކެއްވެސް ހޭދަކުރާ މީހުން ދިވެހިންގެ ތެރޭގައި މަދެއް ނޫނެވެ.\nއެ ހުރިހާ މަސައްކަތެއްގައި ވަގުތު ބޭކާރު ނުކޮށް ވަގުތުން ވަގުތަށް ނުވަތަ ވީހާވެސް އަވަހަށް ބިހިތައް ނައްތާލެވޭފަދަ އުކުޅުތަކެއް އޮންނަކަން ދަންނާށެވެ. މޭކްއަޕްކުރުމުގެ ދާއިރާގައި އުޅޭ ފަރާތްތަކުގެ މެދުގައި ވަގުތުން ވަގުތަށް ނުވަތަ ވީހާވެސް އަވަހަށް ބިހި ފިލުވުމަށް ބޭނުންކުރެވޭ އުކުޅުތަކެއް އޮންނަކަން ދަންނަންތޯ؟\nއެ އުކުޅުތަކަކީ އެ ފަރާތްތަކުން ބުނާގޮތުގައި ކޮންމެ ފަހަރަކު މަސައްކަތް ނުކުރިނަމަވެސް މަސައްކަތްކުރާ ފަހަރު ވަގުތުން ވަގުތަށް އަދި ބައެއް ފަހަރު ވަރަށް އަވަހަށް ބިހީގެ އަސަރު މޫނުން ނައްތާލައިދޭވަރުގެ އުކުޅުތަކެވެ. އެގޮތުން އެންމެ ފުރަތަމަ ބޭނުންކުރެވޭ އެއް އުކުޅަކީ ދަތް އުނގުޅަން ބޭނުންކުރެވޭ ބޭހެވެ.\nއެފަދަ ފަރާތްތަކުން ބުނާގޮތުގައި ދަތް އުނގުޅަން ބޭނުންކުރާ ބޭހުގައި ހުންނަ ސިލިކާ ނަމަކަށްކިޔާ މާއްދާއެއްގެ ސަބަބުން ވަގުތުން ވަގުތަށް މޫނުން ބިހި ނައްތާލައިދެއެވެ. އަދި އެއީ ބޭސްފިހާރަތަކުގައި ހުންނަ ބާރުގަދަ އަދި ގިނަ ފަހަރަށް ހަމަށް ގެއްލުންކުރުވާ ބޭސްތަކަށް ބޭނުންކުރުމަށްވުރެ މާ ރަނގަޅު، މާ ފަސޭހަ އަދި އޭގެ ނަތީޖާ މާ އަވަހަށް ފެނުންވެސް އެކަށީގެންވާ އެއްޗެކެވެ.\nދެން އޮންނަ އަނެއް ގޮތަކީ ބިހި ނަގާފައިވާ މޫނުގެ ސަރަހައްދުގައި ލޮނުމެދުކޮޅެއް އުނގުޅައި ފަސް ވަރަކަށް މިނެޓް ވަންދެން އެ ސަރަހައްދުގައި ލޮނުމެދުކޮޅެއް ބޭއްވުމެވެ. އަދި އޭގެ ފަހުން މޫނު ސާފު ފެންފޮދަކުން ދޮވެލާނީއެވެ. މިއީވެސް ބިހިތައް ފަސޭހައިން ނައްތާލައި މޫނުން ބެކްޓީރިއާ ނައްތާލުމަށް ކުރެވިދާނެ ކަމެކެވެ. ލުނބޯއަކީވެސް އެގޮތަށް މޫނުގައި ހުންނަ ބެކްޓީރިއާ ނައްތާލައިދޭ މޫނު ތާޒާކޮށްދޭ އެއްޗެކެވެ. މިއީ ބިހިތައް ނައްތާލައިދީ އަދި އިތުރަށް މޫނުގައި ބިހި ނެގުމުންވެސް ސަލާމަތްކޮށްދޭ މޭވާއެކެވެ.\nމޫނުން ބިހި ނައްތާލައި މޫނު ރީތިކުރުމަށްޓަކައި މި ދެންނެވުނު ގޮތްތައް ބަލާލައި ހައްލެއް ފެނޭތޯ މަސައްކަތްކޮށްލާށެވެ.\nއޭޕްރީލް 13, 2018 05:32\nމޫނު ރީތިކޮށް ދޮވުމަށްފަހު ނިދަމުން ބިހީގަ މަލަން އަޅާލީމަ ހޭލާއިރު ބިހީގެ އަޘަރު ވވ ކުޑަވާނެ..


ފުވައްމުލަކުގައި އެންމެ ފުރަތަމަ ބިނާ ކުރެވުނު މިސްކިތަކީ ގެންމިސްކިތެއް ނޫން – Mikal News\nގެންމިސްކިތް 1984 ވަނަ އަހަރު ހުރިގޮތް\nރާއްޖެ އިސްލާމީ ވާހަކަ ފަދައިން ފުވައްމުލައް އިސްލާމްވީ ވާހަކައަކީވެސް ދޫދޫމަތިން ދެކެވެމުން އައިސްފައިވާ ވާހަކަތަކެކެވެ. ލިޔެވި ރައްކާކުރެވިފައިވާ ވާހަކަތަކެއްނޫނެވެ. ނަމަވެސް ބޭރުގެ ސައްޔާހުން ކުރާ ދިރާސާތަކާއި ދިވެހި ތާރީޚު ދިރާސާކުރާ ފަރާތްތަކުން ކުރާ ދިރާސާތަކުގެ މައްޗަށް އެކުލެވޭ ވާހަކަތައް ވަނީ ލިޔެވި ރައްކާކުރެވިފައެވެ. އެގޮތުން ފުވައްމުލައް އިސްލާމްވެ އެންމެ ފުރަތަމަ ބިނާ ކުރެވުނު މިސްކިތަކީ ގެންމިސްކިތް ކަމަށްވެސް ވަނީ ބައެއް ބޭބޭފުޅުން ވިދާޅުވެލައްވާފައެވެ. ނަމަވެސް، ފުވައްމުލައް އިސްލާމްވި ގޮތުގެ ވާހަކައަށް ނަޒަރު ހިންގާލާއިރު ގެންމިސްކިތަކީ ފުވައްމުލަކުގައި އެންމެ ފުރަމަތަ ބިނާ ކުރެވުނު މިސްކިތަށް ވުމުގެ ފުރުސަތު ވަރަށްވެސް ކުޑައެވެ. ގެންމިސްކިތުގެ ބަދަލުގައި އެންމެ ފުރަތަމަ ބިނާ ކުރެވުނު މިސްކިތަކީ ހެނިއަރި މިސްކިތް ނުވަތަ ހޯދަޑި މިސްކިތް ކަމަށް ވުމުގެ ފުރުސަތު ބޮޑެވެ. ފުވައްމުލަކުގެ ތާރީޚް ދިރާސާކުރާ ބައެއް ފަރާތްތަކުން އެގޮތަށް ދަނީ ބުނަމުންނެވެ. ހެނިއަރި މިސްކިތާއި ހޯދަޑި މިސްކިތަކީ ޖެހިޖެހިގެން ހުރި ދެމިސްކިތެވެ. ނަމަވެސް އެދެމިސްކިތުގެ ތެރެއިން ހެނިއަރި މިސްކިތް ވަނީ އެތަނުން ނަގާފައެވެ. އަދި ހޯދަޑި މިސްކިތް މިހާރުވެސް ނަމާދުކުރުމަށް ބޭނުންކުރަމުން ދާއިރު އެމިސްކިތަށް ވެސް ވަނީ ބޮޑެތި ބަދަލުތަކެއް ގެނެސް އެއާކޮންޑިޝަންވެސް ކޮށްފައެވެ.\nފުވައްމުލައް އިސްލާވީ ވާހަކައަށް ނަޒަރު ހިންގާލާއިރު ގިނަ ބަޔަކު އެއްބަސްވެލައްވާ އެއްކަމަކީ ފުވައްމުލައް އިސްލާމްވީ އެއްފަހަރާ ނޫންކަމެވެ. އެގޮތުން އެންމެ ފުރަތަމަ އިސްލާމްވެފައި ވަނީ ހޯދަޑު އަވަށުންނެވެ. ފުވައްމުލަކު ރައްޔިތުންނަށް އެންމެ ފުރަތަމަ އިސްލާމްދީނަށް ގޮވާލެއްވީ ޔަމަނަށް ނިސްބަތްވާ ޔޫސުފު ބިން އީސާ ހަޟަރަމީ އެވެ. އެއީ މީލާދީން 1145 ވަނަ އަހަރުކަމުގައި ބުނެވެއެވެ. އެކަލޭގެފާނުގެ ގޮވާލެއްވުމަށް އިސްލާމްވީ ހަމައެކަނި ހޯދަޑު އަވަށުންކަމަށް ފުވައްމުލަކު ތާރީޚު ދިރާސާކުރާ ފަރާތްތަކުން ހާމަކުރެއެވެ. ހޯދަޑު އަވަށުން ގިނަ ބަޔަކު އިސްލާމްދީން ޚިޔާރުކުރުމާއި ގުޅިގެން ކޮންމެވެސް ވަރެއްގެ ހަމަނުޖެހުމެއް ހިގިނަމަވެސް ފަހުން ސުލްހަވެރި އެއްބަސްވުމަށް އާދެވުނުކަމަށްވެއެވެ.\nޔޫސުފު ބިން އީސާ ހަޟަރަމީ ނުވަތަ ޔޫސުފު ނާއިބު ކަލޭގެފާނުގެ އާއިލާގެ ދެވަނަ ފަހަރަށް ފުވައްމުލަކަށް 1171 ވަނަ އަހަރު ވަޑައިގެން ފުވައްމުލަކުގައި ވަޒަންވެރިވެ ވަޑައިގަތްކަަމަށްވެއެވެ. އަދި ޔޫސުފު ނާއިބު ކާފަދަރިކަލުން ޔޫސުފު ފުވައްމުލަކު ހޯދަޑު އަވަށުން ބޭކަނބަލަކާއި ކާވެނިފުޅުވެސް ބައްލަވައިގަތެވެ. ފުވައްމުލައް އެއްކޮށް އިސްލާމްވެފައިވާ ކަމަށް ބުނެވެނީ މިދެންނެވި ދެވަނަ ދަތުރުގައެވެ. އެހެންކަމުން ފުވައްމުލައް އެއްކޮށް އިސްލާމުވުމުގައި 30 އަހަރަށްވުރެ ގިނަ ދުވަސް ނެގުމަކީވެސް ދުރުކަމެއްނޫނެވެ.\nފުވައްމުލަކުގައި އެންމެ ފަހުން އިސްލާމްވިކަމަށް ބުނެވެނީ ރަށުގެ ދެކޮޅެވެ. އެއީ ރަށުގެ މުހިންމު ބުދު ފައްޅިތައް ބިނާވެފައިވާ ސަރަހައްދެވެ. އެގޮތުން ހަވިއްތަ ހުރި ސަރަހައްދަކީ ފުވައްމުލަކުގެ އުތުރުގައި ހުރި ރަށުގެ މައި ބުދުފައްޅިއެވެ. އަދި ރަށުގެ ދެކުނުން ވަށޮވެޔޮ ހުރި ސަރަހައްދަކީ ބުދު ފައްޅިއެއް ހުރިތަނެކެވެ. އެހެންކަމުން، ބުދުދީނުގެ ފާދިރީއިންނާއި ވަފާތެރިން އެންމެ ގިނަވާނީ އެހިސާބުގައި ކަމަށްވުމުން އެސަރަހައްދުތައް އިސްލާމްވުމަށް ގިނަ ދުވަސްތައް ނެގިކަމަށް ބެލެވެއެވެ. އޭގެތެރެއިން ވެސް މިހާރުގެ ހަވިއްތަ ސަރަހައްދަކީ ފުވައްމުލަކުގެ އެންމެ ބޮޑު އެންމެ ބިޔަ ބުދުފައްޅި ކަމަށް ބެލެވެއެވެ. ވުމާއިއެކު އެސަރަހައްދު ރައްޔިތުން އިސްލާމްވުމުގައި ގިނަ ދުވަސްތަކެއް ނަގައި އެންމެފަހުން އިސްލާމްވީ އެމީހުން ކަމަށް ބުނެވެއެވެ.\nމިހާރުގެ ގެންމިސްކިތަކީ ކުރީގެ މިދެންނެވި ބުދުފައްޅި ހުރި ސަރައްދުގައި އެބުދުފައްޅި ތަޅާލުމަށްފަހު ބިނާ ކުރި މިސްކިތެކެވެ. ވީމާ ގެންމިސްކިތް ބިނާ ކުރެވުމުގެ ކުރިން ގާތްގަޑަކަށް ފުވައްމުލަކުގެ ރައްޔިތުންގެ ތެރެއިން އެންމެ ފުރަތަމަ އިސްލާމީ ރައްޔިތުން ދިރިއުޅޭތާ 30 އަހަރުވުރެ ގިނަ ދުވަސް ވާނެ ކަމަށް ބެލެވެއެވެ. ވީމާ މިދިގު މުއްދަތުގެ ތެރޭގައި މިސްކިތެއް ބިނާކޮށްފައި ނުވާކަމަށް ބުނާ ބުނުމަކީ ބުއްދީގެ ނަޒަރުން ގަބޫލުކުރަން އެހޭ ފަސޭހަކަމެއްނޫނެވެ. އަދި މުސްލިމުންނަށް އޭރު ރައްކާތެރި ހިސާބުކަމަށްވާ ފުވައްމުލަކުގެ މެދުގައި މިސްކިތްތައް ބިނާކުރެވިފައިވާނެ ކަމަށް ބެލެވެއެވެ. އެގޮތުން، މާދަޑާއި ހޯދަޑު އަވަށުގައި މިސްކިތްތައް ބިނާ ނުކުރެވެންވީ ކީއްވެތޯއެވެ.\nއެހެންކަމުން، ހެނިއަރި މިސްކިތާއި ހޯދަޑި މިސްކިތަކީ އެންމެ ފުރަތަމަ ބިނާ ކުރެވުނު މިސްކިތަށްވުމުގެ ފުރުސަތު ބޮޑެވެ. އެހެނީ މިދެމިސްކިތް ވެސް ވަނީ ހޯދަޑު އަވަށުގައެވެ. ތިންވަނަ އަށް ބިނާ ކުރެވުނު ކަމަށް ބައެއް ބޭބޭފުޅުން ވިދާޅުވަނީ އަލްގެދަރި މިސްކިތެވެ. އެޗްސީޕީ ބެލް ފުވައްމުލަކަށް ވަޑައިގެން ކުރެއްވި ދިރާސާތަކުގެ އަލީގައި ބަޔާންކުރާ ވާހަކަތައް މިކަމަށް ބާރުލިބޭ ކަމަށްވެސް ފުވައްމުލަކު ތާރީޚު ދިރާސާކުރާ ބައެއް ފަރާތްތަކުން ވިދާޅުވެލައްވައެވެ.\nއެހެންކަމުން ފުވައްމުލަކުގައި އެންމެ ފުރަތަމަ ބިނާކުރެވުނު މިސްކިތަކީ ހޯދަޑި މިސްކިތް ނުވަތަ ހެނިއަރި މިސްކިތެވެ. އަދި ފުވައްމުލައް އެއްކޮށް އިސްލާމްވުމަށްފަހު ފުރަތަމަ ބިނާ ކުރެވުނު މިސްކިތަކީ ގެންމިސްކިތެވެ.\nގުޅުންހުރި މައުލޫތައް:ހެނިއަރި މިސްކިތް, ހޯދަޑި މިސްކިތް, ފުވައްމުލައް އިސްލާމްވުން, ގެންމިސްކިތް\nވަރަށް ރަގަޅު ލިއުމެއް. ގެންމިސްކިތާއި ހޯދަޑި މިސްކިތްފަދަ ތާރީޚީ މިސްކިތްތަކަށް ބަދަލު ގެނައުމަށްފުރެ އެމިސްކިތްތައް އާސާރީ ގޮތަށް ބެލެހެއްޓުން މުހިންމު ކަމަށް ދެކެން.\nއެންމެ ފުރަތަމަ ބިނާކުރެވުނު މިސްކިތަކީ އަބާކިރު މިސްކިތް. ރަށުގެ ދުވަސްވީ ކަންތައްތައް ދަންނަ މީސްމީހުންނަށް އެނގޭނެ މިކަން.\nސޯ ހަވިއްތަ އިޒް ދަޑިމަގު؟\nމި ލިޔުމުގެ ގިނަ މައުލޫމާތުތައް ވަރަށް ރަނގަޅު. އެކަމަކު ދެކަމެއް ފާހަގަ ވި.\nމިލިޔުމުގައި ހަވިއްތަ އެއީ ދަޑިމަގު އަވަށު ތަންތަނުގެ ގޮތުގައި ސިފަކުުރުމުގެ ގޮތުން، ހަވިއްތަ އެއީ ބުދު ފައްޅިއަކަށްވެ، ދަޑިމަގު މީހުން އެންމެ ފަހުން އިސްލާމް ވުމަކީ މާހަރުދަނާ ހެއްކެއް ނޫން. އެހެނީ އެދުވަސްވަރަކީ އަވަށްތައްކުގެ އިން ވަކިވެފައިވަ ދުވަސްވަރަކަށް ނުވުން. ހޯދަޑު މީހުން އުޅުނީ ހަވައިްތައާއި މާގާތުގައި ކަން ސާބިތުވާން އޮތުން.\nގެނމިސްކިތް ފަންނުން ފެށިގެން ދެއަވަށް ބެހިފައިވާކަން އެނގެން އޮތުން. ކުރީގެ ލިޔުންތައް ވަކިގޮތަކަށް މާނަކޮށްފައި ވަނީ އޭރު ރާއްޖޭގެ ތާރީޚުގެ މަރުކަޒުގައި ތިބެ ނުފޫޒުތަކެއް ފޯރުވި ފާރޫގު ހަސަން އާއި ލުތުފީ ކަމަށް ބުނެވޭ.\nދެން އޮތީ ހެނިއަރި މިސްކިތާއި ހޯދަޑި މިސްކިތް އޮޅޭ ގޮތެއް ލިޔުމުގެ ބައެއް ތަންތަނުގައި އޮތުން.\nReply to ދޮންބެއްޔާ\nޢެންމެފަހުން އިސްލާމްވީ ދަޑިމަގި އަރި އެ މީހުން އަދި އޮޅުންއަރާ ފަހޭ ބެނެލަން ފުވައްމޮލޮކެ ފެރެތަމަ އެޑީ މިސްކިތް އެނގޭ ގޮތެއް އަދި ނިވޭ ކަޅު މުހައްމަދު ރަށި ވެރި އަކުށަ ހީށި ދުވަސްވަރަށް ފަހަށަ ފަޅޮވެފެފޭ އަލެން މީހުން އާހޮ އެޑީ މިސްކިތް ތެއް އަބާކިރު އަދި ގެންމިސްކިތް ކެޑޭރެ މިސްކިތް ތަންތަނަކީ އެހެން ކަމުގައި ވީ ނަމަވެސް އެއީ ވަރަހަ ކުރީގެ ތަންތަން.


ހުސެއިން ފިކުރީ - ވިކިޕީޑިއާ\nހުސެއިން ފިކުރީ ( އުފަންވީ7ޑިސެމްބަރ 1937 ) އަކީ ދިވެހިރާއްޖޭގެ ތައުލީމީ ދާއިރާއަށާއި، ޚާއްޞަކޮށް ދިވެހި ބަހަށް، އަދި ގާނޫނީ ޙަޔާތަށް ގިނަ ޚިދުމަތްތަކެއް ކޮށްދެއްވި ބޭފުޅެކެވެ. އުމުރުން 70 އަހަރުގައި ހުސެއިން ފިކުރީ ދުނިޔެ ދޫކުރެއްވީ 30 މެއި 2008 ގައެވެ. އެއީ އާލާސްކަންފުޅާ ގިނަ ދުވަސްތަކެއް އުޅުއްވުމަށްފަހު ގައެވެ. ދުނިޔެ ދޫކުރެއްވީ މ.ދަނާރު ގައެވެ.\n2 ސަރުކާރުގެ ޚިދުމަތުގައި\nހުސައިން ފިކުރީގެ އަނބިކަނބަލުންނަކީ މ.ގަހާ ސަލީމާ ނުވަތަ ގަހާ ސަލީމާ އެވެ. އެދެމަފިރިންނަށް7ބޭފުޅުން ލިބިވަޑައިގެންނެވި އެވެ. އެއީ4ފިރިހެން ބޭފުޅުންނާއި، 3އަންހެން ބޭފުޅުންނެވެ. ފިކުރީގެ ބޭފުޅުންގެ ތެރެއިން ގަހާ އަހުމަދު ސަޢީދު އަދި ގަހާ ޙަސަން ނާޝިދު އަކީ ފިކުރީގެ ޚާއްޞަ ރޮނގުކަމުގައިވާ ތަޢުލީމީ ދާއިރާގައި ވަރަށް ފާހަގަ ކުރެވުނު ދެމުދައްރިސުން އަދި ދެޕްރިންސިޕަލުންނެވެ.\nސަރުކާރުގެ ޚިދުމަތުގައި[އުނިއިތުރު ގެންނަވާ]\nހުސެއިން ފިކުރީ އަކީ ސަރުކާރުގެ ޚިދުމަތުގައި 40 އަހަރާއި6މަސް ދުވަސް ހޭދަކުރައްވައި ދެޕެންޝަން ޙާޞިލް ކުރައްވާފައިވާ ބޭފުޅެކެވެ. ސަރުކާރުގައި އެންމެ ގިނަ ދުވަހު ހޭދަކުރައްވާފައިވަނީ މަޖީދިއްޔާ ސުކޫލްގެ ދިވެހި މުދައްރިސެއްގެ ގޮތުގައެވެ. އެގޮތުން ދިވެހި ބަސް ކިޔަވައި ދެއްވުމުގައި 1979 ވަނަ އަހަރުން ފެށިގެން 1995 ވަނަ އަހަރާއި ހަމައަށް 16 އަހަރާއި 11 މަސް ދުވަހު ދެމިހުންނެވި އެވެ.\nސަރުކާރުގެ ޚިދުމަތުގައި ދެން އެންމެ ފާހަގަ ކޮށްލެވެނީ ފ.އަތޮޅުގެ މެންބަރެއްގެ ހައިސިއްޔަތުން ދިވެހިރާއްޖޭގެ ރައްޔިތުންގެ މަޖުލީހުގައި ރާއްޖޭގެ ގާނޫނީ ދާއިރާއަށް ކޮށްދެއްވާފައިވާ މަސައްކަތެވެ. ފިކުރީ އުފަންވެ ވަޑައިގަތީ ފ.ނިލަންދޫ އަށެވެ. އޭނާވަނީ 1970ން 1990 އަށް3ފަހަރެއްގެ މަތިން 15 އަހަރު ދުވަހު5އަތޮޅުގެ މެންބަރުކަން ކުރައްވާފައެވެ. ހުސައިން ފިކުރީ ވަނީ ބަޔާންކުރެވުނު މަގާމްތަކުގެ އިތުރުން ސަރުކާރުގެ ތަފާތު މަގާމްތައް ފުރުއްވާފައެވެ. ސަރުކާރުގެ ޚިދުމަތުން ފިކުރީ ވަކިވެވަޑައިގަތީ 1 އެޕްރީލް 1996 ގައެވެ.\nކާތިބުކަން - ވުޒާރަތުލް މާލިއްޔާ\nމުދައްރިސްކަން - ފަރީދިއްޔާ ސުކޫލް\nދިވެހި މުދައްރިސްކަން - މަޖީދިއްޔާ ސުކޫލް\nމެނޭޖަރުކަން - ފ.އަތޮޅު ފިހާރަ\nސެކެޓްރީކަން - ސ.އަތޮޅު ބޮޑު އިސްޓޯރ\nސެކެޓްރީކަން -ރެޖިސްޓްރޭޝަން ޑިވިޝަން\nސެކެޓްރީކަން - ހޯމް މިނިސްޓްރީ\nއުމުރުން 70 އަހަރުގައި ހުސެއިން ފިކުރީ ދުނިޔެ ދޫކުރެއްވީ 30 މެއި 2008 ގައެވެ. އެއީ އާލާސްކަންފުޅާ ގިނަ ދުވަސްތަކެއް އުޅުއްވުމަށްފަހު ގައެވެ. ދުނިޔެ ދޫކުރެއްވީ މ.ދަނާރު ގައެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 17 ޖެނުއަރީ 2009، 05:27 ގައެވެ.


Varun raajjey gai nagaafaivaa mi photo ah anhen kudhin marudhenee! – Iru\nޝާޝާ·7ޖަނަވަރީ 2021\nވަރަށް ގިނައިން ރާއްޖެއަށް ޗުއްޓީ ހޭދަކުރަން އައިސް އުޅޭ އިންޑިއާގެ ޒުވާން އެކްޓަރު ވަރުން ދަވަން ރާއްޖޭގެ ރިސޯޓެއްގައި ނަގާފައިވާ ފޮޓޯއެއް އިންސްޓަގްރާމްގައި ހިއްސާކުރުމުން އަންހެން ކުދިންގެ ތަޢުރީފު ލިބިއްޖެއެވެ.\nބުދަ ދުވަހު ވަރުން އިންސްޓަގްރާމްގައި ހިއްސާކޮށްފައިވަނީ އޭނާގެ ކަސްރަތީ ހަށިގަނޑު ދައްކާލައިގެން ވޯޓާ ވިލާއެއްގެ ކޮޓަރީގެ ބޭރުގައި ނަގާފައިވާ ފޮޓޯއެކެވެ. މިއީ ކޮން ދަތުރެއްގެ ފޮޓޯއެއް ކަމެއް، އަދި ކޮން ރިސޯޓެއްގައި ނަގާފައިވާ ފޮޓޯއެއް ކަމެއް މިހާތަނަށް ސާފެއް ނުވެއެވެ. އެހެނަސް މި ފޮޓޯއަށް ވަނީ6ލައްކައަށްވުރެ ގިނަ ލައިކު ލިބިފައެވެ.\nއާ އަހަރު ފާހަގަކުރަން ރާއްޖެއަށް ބޮލީވުޑްގެ ބައެއް ތަރިން އައިސްފައިވެއެވެ. އޭގެތެރޭގައި އަނަންޔާ ޕާންޑޭއާއި އިޝާން ޚައްތަރުގެ ޖޯޑާއި، ކިއާރާ އަދްވާނީ އާއި ސިދާތު މަލޯތުރާގެ ޖޯޑު ފާހަގަކޮށްލެވެއެވެ.\nދެން މަރުދީދީ ތިބެ މަރުވެދާނެ އެއްނު. އަހަރުމެންނާ ކީއްތަ އަޅެ. އިރު ނޫސްވެރިންއ އަޅެ އެކުދިންނަށް ސީޕީއާރް ދޭންދާން ޖެހުނީތަ؟ މީހަކު އާޝޯޚު ވެދާނެ މިހިރަ މިހިރަ ކަންކަމަކުން.. އެކަމަކު އަހަރުން މިހާރު ނުވޭ އާޝޯހެއް. ވަނީ ފޫހި.


Gaanoonu asaasee ga othee rahyyithunge vaahaka: Ibrahim Rasheedh - vNews.mv\nމާފަންނު މެދު ދާއިރާގެ މެންބަރު އިބްރާހީމް ރަޝީދު - ފޮޓޯ: މަޖިލީސް\nގާނޫނުއަސާސީގައި އޮތީ ރައްޔިތުންގެ ޙައްގުތަކުގެ ވާހަކަ: އިބްރާހީމް ރަޝީދު\nރިފާޢަތު Male' | 23 October 2020, 18:18\nގާނޫނުއަސާސީގައި އޮތީ ރައްޔިތުންގެ ހައްގުތަކުގެ ވާހަކަ ކަމަށް މާފަންނު މެދު ދާއިރާގެ މެންބަރު އިބްރާހީމް ރަޝީދު ވިދާޅުވެއްޖެއެވެ.\nމެމްބަރު މިފަދައިން ވިދާޅުވެފައިމިވަނީ ސަރުކާރު ހިންގަނީ ކޯލިޝަނެއްގެ ތެރެއިންތޯ ޖުމްހޫރީ ޕާޓީ (ޖޭޕީ)ގެ ނާއިބު ރައީސް އަހުމަދު ސައުދު ސުވާލު އުފައްދަވާފައިވާ ވަގުތެއްގައެވެ.\nމެމްބަރު ކުރެއްވި ޓްވީޓެއްގައި ވަނީ ގާނޫނު އަސާސީގައި އޮތީ ރައްޔިތުންގެ ހައްގުތައް ރައްކާތެރި ކޮށްދޭން ޖެހޭނެ ވާހަކަ ކަމަށާއި ކޯލިޝަނުގެ ވާހަކައެއް ނެތް ކަމަށެވެ.\nދައުލަތުގެ ވުޒާރާތަކަކީ އެއްވެސް ހާލަތެއްގައި ވަކި ބަޔަކަށް ހިބަކޮށް ދެވޭނެ ތަންތަނެއް ނޫން ކަމަށްވެސް މެމްބަރު ކުރެއްވި ޓްވީޓުގައިވެއެވެ.\nމެމްބަރު ރަޝީދު މިފަދައިން ވިދާޅުވެ ޓްވީޓު ކުރައްވާފައިވާއިރު ހެލްތު މިނިސްޓަރުގެ މަގާމަށް އަހުމަދު ނަސީމް (ކެރަފާ ނަސީމް) އައްޔަން ކުރެއްވުމުން ސަރުކާރު ކޯލިޝަން އަދި ހެލްތު މިނިސްޓްރީގެ ސްލޮޓު ދީފައިވާ ޖުމްހޫރީ ޕާޓީ (ޖޭޕީ)ގެ އިސް ބޭފުޅުން އެކަމާއި އަންނަނީ ނުރުހުން ފާޅުކުރަމުންނެވެ.\nއެގޮތުން ޖޭޕީގެ ނާއިބު ރައީސް އަހުމަދު ސައުދު ވަނީ ކޯލިޝަން އޮތްތޯ ސުވާލު އުފައްދާ ޓްވީޓު ކުރައްވާފައެވެ. އެހެންނަމަވެސް ސައުދު މިހާރުވަނީ މި ޓްވީޓް ޑިލީޓް ކުރައްވާފަައެވެ.\nހެލްތު މިނިސްޓަރުގެ މަގާމުން އަމީން އިސްތިއުފާ ދެއްވީ، ކޮވިޑް-19ގެ ފަރުވާއަށް ވެންޓިލޭޓަރު ހޯދުމުގައި ކަން ހިނގާފައިވާ ގޮތާ ގުޅިގެން އޮޑިޓް އޮފީހުން ނެރުނު ރިޕޯޓާއި ފުލުހުންނާއި އޭސީސީ ގުޅިގެން ހިންގި ތަހުގީގުން ވެސް ތުހުމަތުތަކެއް ކޮށްފައި ވަނިކޮށެވެ.\nއެކަމަކު މި މައްސަލައިގަ ޕީޖީ އޮފީހުން ވަނީ ކޯޓުގައި ދައުވާ ސާބިތުކުރެވޭނެ ވަރުގެ ހެއްކެއް ނެތް ކަމަށް ބުނެފައެވެ. ހެލްތު މިނިސްޓަރަކު ހަމަޖައްސަން ޖޭޕީން ނަން ފޮނުއްވި ބޭފުޅުންގެ ތެރޭގައި ހެލްތު މިނިސްޓްރީގެ ސްޓޭޓް މިނިސްޓަރު ޑރ. ޝާހް މާހިރާއި އެމްޓީސީސީގެ މެނޭޖިން ޑިރެކްޓަރު އާދަމް އާޒިމް ހިމެނިވަޑައިގަންނަވާ ކަމަށް މައުލޫމާތުލިބެއެވެ.\nކޯލިޝަން ޖުމްހޫރީ ޕާޓީ ރާއްޖެ ސިޔާސީ ޕާޓީ ސިޔާސީ


Raajjeygai Kulhefaivaa Beyruge Baeh Filmthah - Vaguthu\nރާއްޖެއަކީ ފަތުރުވެރިންނަށް މަޝްހޫރު މަންޒިލެކެވެ. އެތައް ބައެއްގެ ހިތްތަކުން ރާއްޖެއަށް ޖާގަ ދެވިފައިވާއިރު، މީގެ ކުރިން ބައެއް ހޮލީވުޑް ފިލްމްތަކާއި އިންޑިއާގެ ބައެއް ފިލްމްތައް ރާއްޖޭގައި ކުޅެފައިވާކަން އެނގޭ ހެއްޔެވެ؟. އެ މައުލޫމާތު ނޭނގޭ ބަޔަކުވެސް ތިއްބެއެވެ. ތިރީގައި މިވަނީ ރާއްޖޭގައި ބައެއް މަންޒަރުތައް ނަގާފައިވާ ބައެއް ފިލްމްތަކަށެވެ.\nގޯސްޓް ކާންޓް ޑޫއިޓް!\nމިއީ 1989 ވަނަ އަހަރު ތެރޭގައި ނެރުނު އެމެރިކަން ރޮމޭންޓިކް ކްރައިމް ފެންޓަސީ ކޮމެޑީ ފިލްމެކެވެ. މި ފިލްމް ލިޔެ ޑައިރެކްޓްކޮށްފއި ވަނީ ޖޯން ޑެރެކް އެެވެ. މި ފިލްމްގައި ބޯ ޑެރެކް އާއި އެންތޮނީ ކުއިން، ލިއޯ ޑަމިއަން، ޖޫލީ ނިއުމާރް، ޑޯން މުރޭގެ އިތުރުން، އެމެރިކާގެ މިހާރުގެ ރައީސް ޑޮނަލްޑް ޓްރަމްޕް ފެނިގެން ދެއެވެ.\nމި ފިލްމްގެ ބައެއް މަންޒަރުތައް ނަގާފައިވާ ތަންތަނުގެ ތެރޭގައި ސްރީލަންކާ، ދިވެހިރާއްޖެ އަދި ހޮންގކޮންގ ހިމެނެއެވެ.\nކޮން-ޓިކީއަކީ 2012 ވަނަ އަހަރު ނެރުނު ހިސްޓޯރިކަލް ޑްރާމާ ފިލްމެެކެވެ. އެ ފިލްް ޑައިރެކްޓް ކޮށްފައި ވަނީ ޖޯޝިމް ރޮނިންގ އާއި އެސްޕެން ސޭންޑްބާގް އެވެ. އެ ފިލްމްގެ ބޮޑު ބައި ނަގާފައި ވަނީ މަލްޓާގެ ރަށެއްގައެވެ. އެ ފިލްމަކީ އިންޓަނޭޝަނަލް ކޯ ޕްރޮޑަކްޝަން އެކެެވެ.\nއެ ފިލްމްގެ ޕްރިންސިޕަލް ފޮޓޯގްރަފީ ކުރިއަށްގެންގޮސްފައި ވަނީ ނޯވޭ، މަލްޓާ، ބަލްގޭރިއާ، ތައިލެންޑް، ސްވެޑެން، އަދި ދިވެހިރާއްޖޭގައެެވެ. ތިން މަހާއި ބައިގެ ތެރޭގައި، އެ ފިލްމް އުފެއްދުންތެރިޔާ އެ ފިލްމްގެ ޝޫޓިންގތައް ކުރިއަށްގެންގޮސްފައި ވަނީ ކަނޑުމަތީގައެވެ. އެއީ އެ ފިލްމް ޝޫޓް ކުރުމުގެ ތެރެއިން އެ މީހުންނާއި ކަުރިމަތިލާން ޖެހުނު ޔުނިކް ޗެލެންޖެކެވެ. އެއީ ފިލްމް ވަރުގަދަވުމުގެ އެއް ސަބަބު ވެސް މެއެވެ.\nއެ ފިލްމަކީ ގިނަ އެވޯޑްތަކަކަށް ނޮމިނޭޓްވި ފިލްމެއް ވެސް މެއެވެ.\nސްޓާ ވާޒް - ރޯގް ވަން\n"ސްޓާ ވޯސް" ސިލްސިލާގެ ފިލްމު "ރޯގް ވަން"ވެފައި ވަނީ އާއްމުންގެ ތެރޭގައި ބޮޑު މަގްބޫލު ކަމެއް ލިބުނު ފިލްމަކަށެވެ. ދިވެހިންގެ ތެރޭގައި މި ފިލްމް ހާއްސަވެގެން ދިޔަ ސަބަބަކީ ރާއްޖޭގައި މި ފިލްމްގެ ބައެއް މަންޒަރުތައް ކުޅެފައިވުމެވެ. އެ ފިލްމްގެ ޝޫޓިންގގެ މަސައްކަތުގައި ދިވެހިންގެ އެހީތެރިކަން ވަރަށް ބޮޑަށް ލިބިގެން ދިޔަ ކަމަށް ވެއެވެ. 2016 ވަނަ އަހަރުގެ ޑިސެމްބަރު މަސް ތެރޭގައި ނެރުނު އެ ފިލްމަކީ އިނގިރޭސި ވިލާތުގެ ގެރެތު އެޑްވަޑްސް ޑައިރެކްޓްކޮށްފައިވާ ފިލްމެކެވެ.\n"ރޯގް ވަން" ގެ ތަރިންގެ ތެރޭގައި ފެލިސިޓީ ޖޯންސް އާއި ޑިއޭގޯ ލޫނާ އަދި ރިޒް އަހުމަދުގެ އިތުރުން ފޮރެސްޓް ވިޓެކާ ހިމެނެއެވެ.\nއެ ފިލްމްގައި ދިވެހި ސިފައިން ފެނިގެން ގޮސްފައި ވެއެވެ. ލ. އަތޮޅުގެ ބައެއް ފަޅުރަށްތަކުގައި ޝޫޓް ކުރި އެ ފިލްމް އެތައް ކެޓެގަރީއަކުން ނޮމިނޭޓް ހަތް ވަރަކަށް އެވޯޑް ހާސިލްކޮށްފައި ވެއެވެ.\nމި ފިލްމުގައި ދައްކައިދޭނީ ގެލެކްޓިކް އެމްޕަޔަ އުފެއްދުމާ އެކު، އެ ކަމާ ދެކޮޅަށް ނުކުންނަ ހަނގުރާމަވެރިންތަކެއް ހިންގާ ބޮޑު މިޝަނެއްގެ ވާހަކައެވެ.\nތީރަދާ ވެލިޔަޓޫ ޕިލާއި\nމިއީ 2010 ވަނަ އަހަރު ނެރުނު ޓަމިލް ރޮމޭންޓިކް ކޮމެޑީ ފިލްެކެވެ.މި ފިލްމް ލިޔެ ޑައިރެކްޓްކޮށްފައި ވަނީ ތިރޫ އެވެ. މި ފިލްމްގެ ލީޑް ރޯލުން ނީތޫ ޗަންދްރާ، ތަންޝުރީ ޑުއްޓާ، ސަރާހް ޖޭން ޑިއަސް، ސަންތަނަމް، ސަތްޔަން ސިވާކުރާމް މަޔިލްސަމީ ހިމެނެއެވެ.\nމި ފިލްމްގެ ޝޫޓިންގކުރިއަށްގެންގޮސްފައި ވަނީ ޗެންނާއި، ހައިދަރް އާބާދު އަދި ރާއްޖޭގައި އާއި ކޮޗީގައެވެ.\nފިލްމްތައް ނެގޭނެ ރަނގަޅު ވަސީލަތްތައް ރާއްޖޭގައި ހުންނަނަމަ ނުވަތަ ފިލްމްތައް ޝޫޓް ކުރެވޭނެ ސްޓޫޑިއޯތައް ހުންނަނަމަ ޔަގީނުން ވެސް އެއީ ރާއްޖެއަށް ބޮޑު އާމްދަނީއެއް ހޯދިދާނެ މުހިއްމު އިންޑަސްޓްރީއެކެވެ.\nޑިސެމްބަރު 3, 2020 11:20\nކޮބާ ހިންދީ ފިލްމު ސަމަންދަރު\nޑިސެމްބަރު 3, 2020 17:33\nއަދި އައިލެންޑް ޕްރިންސަސް ސޮރީ އައިލެންޑް ޕުރެޒިޑެންޓް ވެސް ދޯ\nޑިސެމްބަރު 3, 2020 11:33\nކޮން-ޓިކި އަކީ ރާއްޖެއައި އަދި ރާއްޖޭގެ ތާރީހާއި ބެހޭގޮތުން ތަޖުރިބާކާރެއް ކަމުގައިވާ ނޯވޭގެ އެކްސްޕްލޯރާ ތޯރ ހައިޑާލްގެ ހަޔާތަށް ބިނާކޮށްފައިވާ ރީތި މޮޅު ފިލްމެއް.\nޑިސެމްބަރު 3, 2020 11:41\n1986 ގައި ވެސް ހިންދީ ފިލްމެއްގެ ބޮޑުބައި ރާއްޖޭގައި ކުޅެފައިވޭ. ސަނީ ޑިއޯލް، ޕޫނަމް ޑިލަން، އަނޫޕަމް ޚޭރް، އަމްރިޝް ޕޫރީ ލީޑް ރޯލުން ފެނުނު ފިލްމް 'ސަމުންދަރް'\nޑިސެމްބަރު 3, 2020 12:15\nއަދި ހުރިހާ ވައްތަރެއްގެ ފިލްމު ކުޅުމުގެ ހުއްދަވެސް ލިބޭނެ ވަރަށް އަވަހައް.\nޑިސެމްބަރު 3, 2020 12:33\nޔޫސޭ ކުޅުނު ބޭރު ފިލްމު އަންޑަރދަސަދަން ކްރޮސް ހިމެނޭ\nޑިސެމްބަރު 3, 2020 12:39\nކީވެ ސަނީ ޑިއޯލް ސަމަންދަރު ގެ ވާހަކަނައީ. އެއީ 99% ރާއްޖޭގަ ޝޫޓް ކުރި ފިލްމެ\nޑިސެމްބަރު 3, 2020 20:40\nއެއޮތީނު ހަތް ވަރަކަށޭ..މީކީ އެއްވެސް މައުލޫމާތެއް ލިބިގެން އުޅޭ ބައެއް ނޫނެ\nޑިސެމްބަރު 3, 2020 13:06\nކޮބާ "ސަމަންދަރު" އެ ފިލްމު އެއްކޮށް ވަނީ ރާއްޖޭގައި ނަގާފައި\nޑިސެމްބަރު 3, 2020 13:13\nކޮބައިތަ ސަނީޑެއޯލްގެ ސަމަންދަރު\nޑިސެމްބަރު 3, 2020 14:28\nކޮބާ ހިންދީ ފިލްމް ސަމަންދަރު ސަނީޑިއޯލް ޕޫނަމްޑިލޮން އަމްރިޝްޕޫޜީ މުހިންމު ބައިތަކެއް ރާއްޖޭގަ ކުޅެފަވާފިލްމެއް އެއީ\nޑިސެމްބަރު 3, 2020 15:23\nވަރަށް ގިނަ އޮރިޔާން ފިލްމުވެސް ކުޅެފަ ހުރި ތަނެއްމީ\nޑިސެމްބަރު 3, 2020 15:30\nކޮބާ ސަމަންދަރު އެފިލްމުގަ އަމްރިސްޕޫރީގެ ބޮޑީގާޑުންގެ ތެރޭގަ އުޅޭނެ މަހިބަދޫ ބޮޑޭ ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ އޭނަ އެއީ ސްޓާރ ސިނަމާގަ ވަޒީފާގަ އުޅޭ މީހެއް މިހާރުވެސް އުޅެނީ އެފެމެލީ މީހުން ކައިރީ ވަޒީފާގަ މާފަންނު ކޮޅުން ވަރަށް ގިނައިން މިހާރުވެސް ފެންނާނެ.\nޑިސެމްބަރު 3, 2020 16:23\nމިސްރުގެ ފިލްމު ޔޫސުފު އެންޑު ޒައިނަބު\nކޮބާ ރާއްޖެއައިސް އަސޭލާ ކުޅުނު ފިލުމުގެ ވާހަކަ؟\nޑިސެމްބަރު 3, 2020 23:46\nސަލްމާންހާން ރާއްޖޭގެ ޓީއެމްއޭ ސީޕްލޭނާއެކީ ޝޫޓްކޮށްފަ އިންނަ ފިލްމެއްވެސް އިނދޭ\nޑިސެމްބަރު 3, 2020 23:52\nސަލްމާނުގެ މޭން ޕްޔާރް ކިއުން ކިޔާ އާއި ސުނިލް ޝެޓީގެ ފައިޓް ކްލަބް މެންބާރސް އޮންލީ ކޮބާ؟\nޑިސެމްބަރު 4, 2020 23:34\nކޮބާ ހިންދީ ފިލްމު ސަމަންދަރު...މުޅި ފިލްމް ގެ 90% ނެގީ ރާއްޖޭގަ......މައުލޫމާތު މާ މަދީ\nޑިސެމްބަރު 5, 2020 16:53\nހޮލީވުޑު އަދި މޮލީވުޑް ގެ މަޝްހޫރު ޑައިރެކްޓާރ ފާތުމަތު ނަހުލާގެ ، ޔޫސުފް، އަދި ކަލާޔާނުލާ ވެސް ހިމެނޭނެ.


SunOnline: #VAAHAKA: First Lady - part-3\nފަސްޓް ލޭޑީ (3)\nއައިޝާ ނަސީމް 15 Nov 2018, 14:15\n"އަހަރެން ސެމިނާރަކަށް ބޭރަށް ފުރަން ޖެހިއްޖެ. ގިނަ ދުވަހެއްނުވާނެ. ވިލް ބީ ބެކް ސޫން......" މިކާލް ބުނެލިއެވެ.\n"ޑޯންޓް މޭކް ދެޓް ފޭސް. ބިޒިނަސް ޓްރިޕަކަށް ވީމަ ނުގެންދަން ނިންމީ. އެހެންކަހަލަ ޓްރިޕެއްނަމަ ޑެފިނިޓްލީ އައި ވުޑް ހޭވް ޓޭކެން ޔޫ ވިތު މީ ދެރަނުވައްޗޭ ލަވް މަފިން. މި ޓްރިޕް ނިމުނީމަ ދުނިޔޭގައި އޮތް އެންމެ ހިތްގައިމު އެއް މަންޒިލަށް ގެންގޮސްދޭނަން. އޯކޭތަ؟ ހެޕީ؟ " މިކާލް ހަޔާތީ ހިތްހަމަޖައްސައިލަން މަސައްކަތްކުރިއެވެ. ދެރަވުމާއިއެކު ހަޔާތީގެ ލޮލުގައި ހުންނަ ވިދުން ފަނޑުވެގެން ހިގައިދާނެއެވެ. އެހިތުގެ އުދާސްތައް މިކާލް ދެނެގަންނަނީ އެހެންނެވެ. އެލޮލުގެ ވިދުން ގެއްލިގެންދާގޮތް އެނގޭނީ މިކާލްފަދަ ގާތް މީހަކަށެވެ. ހިތް ކުދިކުދިވެގެން ފޭބިޔަސް ހަޔާތީ ހުންނާނީ ހީލައިގެންނެވެ. ކޮންމެފަދަ ހާލެއްގައިވެސް ޕޮޒިޓިވްއެވެ. ދެރަވިނަމަވެސް ހަޔާތީ މިކާލް ހުއްޓުވާކަށް ބޭނުމެއްނުވިއެވެ. މިކާލްގެ ކުރިމަގަށް ހުރަސް އަޅާ މީހަކަށް އެއްވެސް ހާލެއްގައި އޭނަ ނުވާނެއެވެ. އެންމެ ދުވަހަކަށްވެސް މިކާލް ނުފެނި އުޅޭނެގޮތެއް ޚިޔާލުކުރަން އުދަގުލެވެ. އެކަނި އޮފީހަށްދާނެ ގޮތެއްވެސް ނުވިސްނެއެވެ.\nފުރަންދަމުން މިކާލްއަށް ހަޔާތީ ދޮރުމަތީގައި ހުރިތަން ފެނި ގެނެސް މޭގައި ޖައްސާލީ ތަންކޮޅެއް ބާރަށެވެ. އަތުގެ ބާރު އިހުސާސްވާވަރަށެވެ.\n"ވަރަށް ލޯބިވޭ ލޯބި ލޯބި ހަޔާތީ...." މިކާލް މަޑުމަޑުން ބުނެލިއެވެ.\n"އަޅުގަނޑުވެސް ލޯބިވޭ. ބަލައިގެން އުޅެއްޗޭ. މިސްވާނެ ބޮޑުކޮށް...." ހަޔާތީވެސް މިކާލްގެ ހަށިގަނޑުގައި ދެއަތް ވަށައިލިއެވެ. ދެލޯ މަރާ ބާރުކޮށްލީ ރޮވިދާނެތީއެވެ. ކައިވެންޏަށްފަހު ފުރަތަމަ ފަހަރަށް ދެމީހުން ވަކިވާތީ އެދެހިތަށްވެސް ކުރާ އަސަރު މޫނުން ފާޅުވާން ހުއްޓެވެ. އިރުކޮޅެއްވާންދެން މިކާލް ހަޔާތީގެ މޫނަށް ބަލަން ހުރެފައި އަނެއްކާވެސް ގެނެސް މޭގައި ފޮރުވައިލިއެވެ. މިކާލް ދިޔަތަނާ ގަޑިއެއްހާއިރު ނުވަނީސް ބެލް އަޅާލުމުން ބަލައިލިއިރު މިކާލްގެ މަންމައާއި ބައްޕަ ދޮރުމަތީ ތިބިތަން ފެނިފާ ހަޔާތީ ކަންބޮޑުވާގޮތްވިއެވެ. މިކާލް ނޫޅޭއިރު އެދެމީހުން އޭނައާއި ބައްދަލުކުރާކަށް ނުވެސް ޖެހޭނެއެވެ. އޭނައާއި މައިދައިތަ އެހާ ގުޅުން ރަގަޅީއެއް ނޫނެވެ. ދޮރު ހުޅުވާލާފައި ފުޅާ ހިނިތުންވުމަކާއިއެކު އޭނަ ދެމީހުން އެތެރެއަށް ވަންނަން ތަން ދެއްކިއެވެ. މުފުތިހާ ބުނީ އެމީހުންގެ ފްލޯ އެއްކޮށް ކުއްޔަށް ދީފައި މިކާލްގެ ބަޔަށް ބަދަލުވީކަމުގައެވެ. މިކާލްގެ ބައްޕަ ނަގާފައިވާ ބޮޑު ދަރަނި އަދާކުރެވޭނީ އެންމެންވެސް ގުރުބާންވެގެން ކަމުގައެވެ. މެޔަށް ފިނި އެއްޗެއް އޮއްސާލެވުނު ހެން ހީވިއެވެ. ހުރިހާ މިނިވަންކަމެއް އެއްފަހަރާ ނެތިގެން ދިޔައީއެވެ. ހިންދިރުވާލިގޮތަށް ހުއްޓުން އަރާފައި އިރުކޮޅެއްވާންދެން ހަޔާތީއަށް ހުރެވުނެވެ. ކުރިން އުޅުނުގެ ހުރިހާގޮތަކުން ރަގަޅުހެން ހީވި ވަގުތުކޮޅެކެވެ.\nހަފްތާއެއްފަހުން މިކާލް އެނބުރި ގައުމަށް އައިއިރު ކުރިއަށް ވުރެ އުފާވެރިކޮށް ފެނުނެވެ. އޭނަ އެބުނާ ޕްރޮޖެކްޓެއް ނިމުނީހެއްޔެވެ؟ ގެއަށް ވަދެފާ މަންމަމެން އުޅޭކަން އެނގުމުން މިކާލްގެ މޫނުން އިތުރުކުލައެއް ނުފެނުނެވެ. ހަމައެ އުފާވެރިކަމެވެ. މަންމައާއި ބައްޕަގެ ރަންދަރިފުޅުކަމުން އެދެމީހުން ލޯބިވާވަރަށް މިކާލްވެސް އިހުތިރާމްކޮށް ގަދަކުރެއެވެ. މައިންބަފައިން ބަލަންޖެހޭނީ ފިރިހެން ދަރިފުޅު ކަމުގައި މިކާލް ގަބޫލުކޮށް އެހެން ހަޔާތީ ކައިރީ ބުނިދުވަހެއްވެސް އައެވެ. ވީއިރު މައިންބަފައިން އޭނަގެ ކައިރިއަށް އައުމުން ވާނީ އުފާ ނޫންހެއްޔެވެ؟ މިކާލް ހަޔާތީއަށް ދޭން ގެނައި ހަދިޔާތައް ވަރަށް ތަފާތެވެ. އެންމެ ކުރިން ދިނީ އަލިފާންފޮށްޓެކެވެ. އޭނަ ބުރަކަށީގައި މިކާލް އިނގިލިން އެޅި ލަފުޒު ދިމާކުރުމުން ދިން އެއްޗެކެވެ. ދެން އޮތީ ފުރަތަމަ ނަޒަރުން ގަޔާވެވުނެވެ ކެވެލި ގަނޑިއެކެވެ. ލެދައިން ހަދާފައިވާ ގަޑީގެ ދެފަރާތުގައި ދެކެވެލިކޮޅު ހަރުކޮށްފައިވާއިރު ހިތްގައިމެވެ. އެއް ކެވެލިކޮޅުގައި އިނގިރޭސިން ލަވް ޖަހާލާފައި އޮތެވެ. އަތުކުރި ފަޅުފިލާވަރުގެ ބޮޑު ކެވެލި ގަނޑެކެވެ. ހެދުމަކަށް ގެނައީ ޕާކިސްތާނުކުދިން ލާފަދަ ދިގު ހެދުމެކެވެ. އެއާއި ގުޅޭނެ ބުރުގާއަކާއި އެކުގައެވެ.\n"އަހަންނަށް އެނގޭ މަފިން ވަރަށް ސްޓައިލިޝްކޮށް އުޅޭހިތްވާކަން....." މިކާލް ހަޔާތީގެ އަތުކުރީގައި އެ ގަޑި އަޅުވާލަދިނުމުން ހަޔާތީ އޭގައި ބޮސްދިނެވެ. މިކާލް އެހާ ލޯބިން ހިތަށް އެރި ނަމެއް ކިޔުމުން ހަޔާތީއަށް އުފަލުން އުދުހެވޭހެން ހީވާފަހަރު އާދެއެވެ. އެ ނަންތައްވެސް ރަމްޒުކޮށްދެނީ އޭނަގެ ފިރިމީހާގެ ހިތުގައި އޭނައަށްޓަކާ ވާ ލޯބިކަމުގައި ހިތުގެ ފުންމިނުން ގަބޫލުކުރެވުނެވެ. މިކާލް ހާދަ ރޮމެންޓިކްއޭ ހިތަށް އަރައެވެ.\n"އެކަމަކު ޕާކިސްތާނު ހެދުމެއްލައިގެން ހުންނަތަން ދެކޭ ހިތްވޭ. މިހާރުވެސް މިހާ ފެމިނިން ކުއްޖަކު ނުދެކެން. އަދި މިކަހަލަ ހެދުންތަކުގައި އަންހެންވަންތަކަން އިތުރުވާނީ. ބޭބީމަފިން މިހެދުން ލައިގެން އޮފީހަށް ގޮއްސިއްޔާ އަހަންނަށް ގެއްލޭނެކަން ޔަގީން. އެހާ ރީތިވާނެ......" މިކާލް ހަޔާތީގެ ގައިގާ ހެދުން ޖައްސާލިއިރު ގަޔަށް ހެޔޮވަރެވެ. ހަޔާތީ އަނގަޔަށް ގޮތެއް ހަދައިލިއެވެ. މިކާލް އޭނަ ހައްދަނީ ނޫންބާވައެވެ. މަންމަ ރުއްސަންވެގެން ދުރުދުރުން އޭނަގެ ހެދުމުގެ ސްޓައިލް އެމީހުން ބޭނުންވާގޮތަށް ބަދަލުކޮށްލަން އުޅެނީއެވެ. މަންމަ އޭނަ ފެންނަ ކޮންމެފަހަރަކު ކަޅުހެދުން ލާން ކިޔާތީ އެކަމާ އުދަގޫވާވަރުވެއްޖެއެވެ. ކޮންމެގޮތެއްވިޔަސް ހެދުން ލާށޭ އެބުނީ އޭނަގެ މިކާލް ނޫންހެއްޔެވެ. އޭނަ އެކަން ގަބޫލުކުރާނެއެވެ. މިކާލްއަށް ރީތިވިއްޔާ އެނިމުނީތާއެވެ. އޭނަ ރީތިކޮށް ހެދުން އަޅަނީ ގައިމު އެހެން ފިރިހެނުންގެ ސަމާލުކަން ހޯދާކަށް ނޫނެވެ. މޭކަޕްވެސް ކޮށްލެވެނީ މިކާލްއަށްޓަކާ ޒީނަތްތެރިވުމަށެވެ. އަދި އަމިއްލަ ހިތްހަމަޖެހުމަށެވެ. އަމިއްލައަށް ރީތިވެލުމުން ހިތަށް އުފާވެރިކަމެއް ލިބުމުގެ އިތުރުން އަމިއްލަ ނަފުސަށް އިތުބާރުކުރެވޭލެއް ބޮޑެވެ.\nހަޔާތީ އޮފީހަށް ވަނުމުން ސަޖަލް ތައުރީފުކުރިއެވެ. އަތުގައިވާ ކެވެލި ގަޑި ކަމުގޮސްގެން އުޅުނެވެ. އަތާއި ގުޅޭކަމުގައި ބުނެލިއެވެ. މިކާލްގެ އާއިލާގޮތަށް ހެދުން ބަދަލުކޮށްލަނީ ހެއްޔޭވެސް އެހިއެވެ.\n"މިކާލް އެގޭ މީހުންނާއި ވަރަށް ތަފާތު. އެހާ އެކްސްޓްރީމް މީހެއްނޫން. ގަވާއިދުން ނަމާދުކުރާނެ. އަހަންނަށް ފަތިހުވެސް ގޮވާނެ. ގުރުއާންކޮށް ޒިކުރުކުރޭ ސުންނަތް ނަމާދުތައްވެސް ކުރާކަމަށް ފާހަގަވޭ. އެހެން އަންހެންކުދިންނަށް ނުބަލާ. އެހާ ވަރުން އަންހެންކުދިން މިކާލްއަށް ބަލާއިރު މިކާލް ސިއްރުންވެސް ބަލައެއްނުލާ. އެހެންވެ ވަރަށް ލޯބިވޭ އެންމެ ކަމުދާ ސިފައަކީ އަންހެނުންނާއިހެދި މޮޔަނުވާ ވައްތަރުވީމަ. އަހަންނަކީ މިކާގެ ފަސްޓް ލަވް. އެ ނަސީބު ލިބުނީތީ ފަޚުރުވެރިވަން........................." ހަޔާތީ ގޮނޑިއެއް ދަމާލައިގެން އިށީނެވެ.\n"މިކާލް ތިހުރިހާ ރަގަޅު ސިފައާއިއެކުވެސް މަލާއިކަތެއް ނޫނެއްނު. އިންސާނެއް ވިއްޔަ ހުރިހާ ފުރިހަމަކަމާއިއެކު ޑެވިލިޝް ބަޔެއް ހުރެދާނެ. މިހެން ބުނަން ދެރަވެސް ވޭ. އަހަރެން އާއިދުގެ އެކުވެރިންނަށް ދާންދެން އެފްބީގައި ހާވަނިކޮށް ފެނުނު ފޮޓޯއެއް ބަލާލަބަ ހަޔާ. މިހިރީ އާއިދު. އޭނަ ކައިރި މިހިރީ މިކާލްއެއް ނޫންތަ؟ އޭރުވެސް ޕްރިޓީ އަދި އެހާ ލަދުރަކި އެކަމަކު ގޯޖަސް ފިރިހެނެއް ހުވާ....." ސަޖަލް ޒޫމްކޮށްފައި ދެއްކީ މިކާލްގެ މޫނެވެ. އެފޮޓޯގައިވަނީ ފިރިހެންކުދިންތަކެއް ޕިކްނިކް ގޮސްފައެވެ. ގިނަކުދިން އިސްތަށިގަނޑު ދިގުކޮށްލާފައެވެ. މިކާލްވެސް ހުރީ ހުދުކުލައިގެ ޓީޝާޓަކާއި ސޯޓެއްލައިގެން ހަށަން ބަދެލައިގެންނެވެ. ޓީޝާޓުމަތިން ކަރުގައި އަޅާފައިވާ ފަށް ފެންނާން އޮތެވެ.\n"ތިބުނަނީ މިކާލްއަކީ ގޭންގްސްޓާރެކޭތަ. " ހަޔާތީ ކަންބޮޑުވިއެވެ.\n"އެހެނެއް ނުބުނަމެއްނު ހަޔާ. އެކަމަކު މި ފޮޓޯއިން ކޮންމެވެސް އެއްޗެއް އެބަ ބުނެދޭ. ބޮޑު ގްރޫޕެއް އެކީ ނަގާފައިވާ ފޮޓޯއެއް. އަނެއްކާ މި ފޮޓޯލާފައި މިއިން ކުއްޖާގެ ޕްރޮފައިލް ބަލައިލީމަ އެނގޭ ގޭންގަކަށް ނިސްބަތްވާ ޒުވާނެއްކަން. އަދި މިމީހުންނަކީ މިކާލްގް ފްރެންޑުން. ހަޔާ މިކާލްއާއި މެރީކުރިއިރު ޕޭރެންޓުން ދެކޮޅުހެދީ މިކާލް ގޭންގެއްގައި އުޅުނީމަ ދޯ. ހަޔާ ފެމިލީއާއި ދެކޮޅަށް މެރީކޮށްގެން ތިއައީ މިކާލްދެކެ ހާދަ ލޯބިވާތީއޭ. އެހާ ބޮޑު ގުރުބާނީއެއް ވެވޭނީ ހާދަ ހިތްވަރުގަދަވީމައޭ. އަހަންނަކަށް ނުކެރޭނެ ލޯބިވާ މަންމަ ދޫކޮށްލާފައި އަންނަން. ހަމަ އާދެވޭނީ މޮޔަވާހާ ލޯބިވަންޏާ. ހަޔާ ތީ ހަމަ ޖޫލިއަޓް. ލައިލާ. ލިސްޓަށް ހަޔާގެ ނަންވެސް އަރަން ޖެހޭ. އެކަމަކު. މިކާލް. އެއޮތް މަޑުމައިތިރި މިކާލް ވާހަކަދައްކާހިތުން އުޅުނަސް އަނގައިން ނުބުނެ ހުންނަ މިކާލް..މޭބީ ހީ އިޒް ޗޭންޖްޑް ފޯ ގުޑް. ޅައިރު ނުވިސްނޭއިރު ގޮތްގޮތަށް އުޅެފައި ހުއްޓަސް ލޯބިވެވުނީމަ ފިރިހެނުން އިސްލާހުވެ ޒިންމާދާރުވޭ. ލޯބިވެރިޔާއާއިއެކު އުފާވެރި ރީތި ދިރިއުޅުމެއް ލިބޭނީ ޖޮބަކަށް ގޮސް އެހެން މީހުންގެ އިހުތިރާމް ލިބެވޭފަދަ މީހަކަށް ވީމަކަން އޭރަށް އެނގޭނީ. މީހެއްގެ އަގެއްވެސް އޮންނަންވާނެ ތާ. މޭބީ ދޭ އާ ނޮޓް ބޭޑް. އެމީހުން ތެރޭވެސް ރަގަޅު މީހުން އުޅެދާނެ.. ލައިކް އާދު. އަޅެ އަހަންނަށް ލިބޭނެނަމަ..........." ސަޖަލް އާއިދުގެ ފޮޓޯގައި އިނގިލިން ފިރުމައިލީ ކައިރީގައި ހުރިނަމަ ފިރުމާލާހާ އޯގާތެރިކަމާއި އެކުގައެވެ. ހަޔާތީގެ ތަބީއަތަށް އެވަގުތު ބަދަލެއް އައީ ސަޖަލް މިކާލްގެ ވާހަކަދައްކައިގެނެއް ނޫނެވެ. އޭނަގެ ކައިވެނި ކުރެވުނީ އާއިލާއާއި ދެކޮޅަށްކަން ހަދާންކޮށްދީގެންނެވެ. މިކާލްއާއިއެކު އޭނަ އައީ އާއިލާ ދޫކޮށްލާފައެވެ. އެމީހުންނަށްޓަކާ ހަޔާތީ އަބަދުގެ އަބަދަށްޓަކާ މަރުވީކަމަށް ނިންމާފައެވެ. ހަޔާތީގެ ހިތަށް ބާރުކުރިއެވެ. މާޒީގައި ހިނގާފައިވާ ކަމެއްގެ ސަބަބުން މިކާލްއާއި ހަޔާތީގެ ދިރިއުޅުމަށް އެކަމުގެ ހިޔަނި އެޅެން ޖެހިދާނެކަމަކަށް ހަޔާތީ ގަބޫލެއްނުކުރެއެވެ. ނަމަވެސް ކަންތައް ހިނގައިދިޔައީ ހަޔާތީ ހީނުކުރާގޮތަކަށެވެ. އެ މާޒީ އޭނައަށް ލިބުނު ކުޑަ ކުޑަ އުފާވެރިކަންވެސް ފޭރިގަތީއެވެ. މިކާލް ނެތްނަމަ އޭނައަށް ދިރިހުރުމުގެ ހިތްވަރު ލިބޭނެކަމެއްވެސް ނޭގެއެވެ. އަޑިނޭގޭ ކަޅު ކަނޑެއްގައި އޮޔާދަނިކޮށް ރަހުމަތެއް ފަދައިން އަތުގައި ހިފައިލި މީހަކީ މިކާލްއެވެ.\nއާއިދުއާއި މިކާލްގެ ކޮއްކޮ ސަމާގެ ކައިވެނި ހަމަޖެހުނުކަން އެނގުމުން ހަޔާތީއަށް ސިހުމެއް ލިބުނެވެ. ސަމާގެ އުމުރުން އަދި ކިރިޔާ އަށާރަ އަހަރު ފުރުނީއެވެ. ގައުމީ ޔުނިވާސިޓީގައި ކިޔަވަން ފެށި މޮޅު ދަރިވަރެކެވެ. ފަހަރިން ގެ ތެރެއިން ހަޔާތީއާއި އެންމެ ގާތްކޮށް އުޅޭ ކުއްޖަކީ އެއީއެވެ. އެހެންނޫނަސް އާއިދު ކައިވެނިކުރަން އުޅުނީމަ ސަޖަލްއާއިމެދު ހަމްދަރުދީ ހީވިއެވެ. ސަޖަލް އެހާ މޮޔަވެގެން އުޅެނިކޮށް އާއިދު އަބަދަށްޓަކާ ގެއްލިއްޖެކަން އެނގޭ ވަގުތު ސަޖަލް ފަކީރުގެ ހިތް ހަލާކުވާނެއެވެ. ބަސް ހުއްޓި ދެލޯ ބޮޑުވެ އަތްތިލަ އުނގުޅައިލެވުނީ އެހެންވެއެވެ. ހަޔާތީގެ މޫނަށް ވެރިވިކުލަވަރުން ދެނެގަންނަންވީ އެއްޗެއް ނޭގިފައި މިކާލް ރަގަޅަށް އޮޅުން ފިލުވަން ބޭނުންވިއެވެ.\n"ވަޓް؟ " މިކާލް އަހައިލިއެވެ.\n"ހީޒް.....ހީ ލުކްސް ޑޭންޖަރަސް..." ހަޔާތީއަށް ބުނެވުނެވެ. " އޭނަގެ ކޮން ސިފައެއް ހުރެގެން ސަމާ އެއްބަސްވީ. މިކާ ހައްޔަރުކުރީ ޓެރަރިސްޓް އަމަލެއްގެ ތުހުމަތުގައި. ޓެރަރިސްޓެއްކަމަށް ހީކުރާގޮތަށް ނޫސްތަކުގައި ޖެހީ........"\n"އެހެންވެ ބުނަނީ ނޫސްވެރިން ޒިންމާދާރުކުރުވަން އެބަޖެހެއޭ. އާދުގެ ކުށެއްނެތި ހިފާ ހައްޔަރުކޮށް އުޅޭއިރު މީހުންގެ ހައްގުތަކެއް ވާ ކަމެއްވެސް ނޭގޭ. އާދުގެ އަގު ވައްޓާލީ. އެކަމަކު އަހަންނަށް އާދު ރަގަޅަށް އެނގޭތީ ކޮއްކޮއާއި މެރީކުރަން އެއްބަސްވީ. ޓްރަސްޓްމީ. ސަމާއަށް އެހާ ރަގަޅު ބައިވެރިއެއް ނުލިބޭނެ. ސަމާއަށްޓަކާ އުފާކުރަންވީ......" މިކާލްގެ ވާހަކަތައް ގަބޫލުކުރަން ހަޔާތީ ފަހެއް ނުޖެހުނެވެ. މިކާލް އަމިއްލަ ކޮއްކޮއާއިމެދު ވިސްނާވަރަށް އެހެން މީހަކާއިމެދު ނުވިސްނާއެވެ. ކޮއްކޮއަށްޓަކާ އެންމެ ހެޔޮއެދޭ ބޭބެއަކަށް މިކާލްވާނެކަމާއިމެދު ޝައްކެއްނެތެވެ. ވީއިރު އާއިދުއާއިމެދު ކުށްހީއެއް ކުރުމަކީ އާއިދު އެއްވެސް ގޮތަކަށް ނުދަންނަ މީހެއްގެ ހައިސިއްޔަތުން ކޮށްގެންވާނެ ކަމެއްނޫނެވެ. އާއިދު އެންމެ ރަގަޅަށް އެނގޭނީ މިކާލްއަށެވެ.\nސަމާގެ ކައިވެނިއޮތް ރޭ ހަފްލާއޮތީ ފިރިހެނުންނާއި އަންހެނުނަށް ވަކިންނެވެ. ޕާކިސްތާނުގެ ސަގާފަތާއި އެއްގޮތްވާގޮތުގެ މަތިން އެ ފޭލިގެ ތަކުގައި ދޫލަތައް އަޅާ ސުފުރާގައި ކެވޭގޮތަށް ތައްޔާރުކޮށްލާފައެވެ. ކުކުޅު ބިރިޔާނިފަދަ މީރު ކެއުންގަނޑުގެ ވަހުން ފަޒާ އެއްވަސްވެލާފައެވެ. ހުދު ހެދުމަކާއިއެކު އެކުލައިގެ ބުރުގާ އެއް އަޅައިގެން ސަމާ އިންއިރު ދެއަތާއި ފައިގާ ހީނާފަތް އަޅާލާފައި ހުރީ ރީތި ޑިޒައިންއަކަށެވެ. އިރުމަތީ ލަދުރަކި ބްރައިޑެއްގެ ހުރިހާ ސިފަތަކެއް ސަމާގެ ދޮންމޫނުމަތިން ފާޅުވާން ހުއްޓެވެ. ސަމާގެ ނުތަނަވަސްކަން އިހުސާސްކުރެވި ކައިރީގައި ހަޔާތީ ވާހަކަދައްކާލަން އިށީނެވެ. އަންހެންވެރިންގެ ބައިގާ ތިބި އަންހެނުން ކެއުމަށްފަހުވެސް އަނގަ ތަޅާލަން ޖައްސާލައިގެން ތިބިއިރު އެންމެނަށްވުރެ މުފުތިހާގެ އަޑުގަދައެވެ. ދުވަހަކު ނުފެންނަފަދަ އުފާވެރިކަމެއް މުފުތިހާގެ މޫނުން ފައުޅުވެއެވެ. އެހެންނުވާންވީ ކިއްވެހެއްޔެވެ؟ ދަނބިދަރިއަކަށް ލިބުނީ މުފުތިހާއަށް އެންމެ ކަމުދާ ޝޭޚުގެ ފިރިހެންދަރިފުޅު އާއިދުއެވެ. އާއިދުގެ މަންމަ ޝައިޚާވެސް ހުރީ ހިޖާބުގައެވެ. ކޮއްކޮމެންވެސް އެފަދައެވެ. މުފުތިހާ އާއި ޝައިޚާ އުފާވެރިކަން އެންމެންގެ ހިތްތަކަށް ގެނެސްދެމުން އެ ހަފްލާ ނިންމާލުމަށްފަހު ބައިބަޔަށް އަންހެންވެރިން ނިކުންނާންފެށިއެވެ.\nޖެހިގެން އައި ދުވަހު އޮފީހަށް ނުކުމެފާ ހަޔާތީއާއި ސަޖަލް ކޮފީއެއް ބޯލަން ތިބެފައި އެ ޚަބަރު ދިނުމުން ސަޖަލްގެ ދެލޯ ކަރުނުން ފުރުނެވެ. ސަޖަލް މާ ޑްރެމެޓިކްވަނީ ބާވައޭ ހިތަށް އެރިނަމަވެސް ހަގީގަތުގައި ލޯބިވާ މީހެއްގެ ވަކިވުމަކީ ހިތަށް އަސަރުކުރާނެކަމެއްކަން އެނގުނެވެ. ސަޖަލް މިވަނީ ކޮންކަހަލަ ލޯތްބެއްހެއްޔެވެ؟ އާއިދުއަށް ނޭގިވެސް އޭނަދެކެ ހިތާއި ފުރާނައިން ލޯބިވާ އަޅާލާ އަންހެންކުއްޖެއް މިހިރީއެވެ.\n"ސަމާ ވަރަށް ރީތިތަ؟ " ސަޖަލްއެހިއެވެ.\n"ޝީޒް ރިއަލީ ޕްރިޓީ. އެހާ ޝައި ގާލްއެއް. އެ ފެމިލީއާއި ގުޅޭ. ހެޔޮއެދޭ ފްރެންޑެއްގެ ގޮތުން ބުނެފާނަން. އާއިދު ކިތަންމެ ހެނޑްސަމްވިޔަސް ސަޖަލްއަކާއި އެމީހުންގެ ފިކުރުނުގުޅޭ. ތަންކޮޅެއް އެކްސްޓްރީމް ވިއުއެއް އެމީހުން އެގެންގުޅެނީ. އެފެމިލީ އެންމެން ކަޅުހެދުމުގައި މޫނު ނިވާކޮށްގެންތިބީ. ސަޖަލްއަށް އެހެނެއް ނޫޅެވޭނެ. ޓްރަސްޓްމީ ދުވަސްކޮޅަކުން ފޫހިވެދާނެ. ފަހަރެއްގައި ސަޖަލް ނަސީބު ރަގަޅުކަމުން ކަންނޭގޭ އާއިދުއާއި ނުގުޅުނީ. މިހެން ބުނާއިރުވެސް އަދި އާޚިރަތުގައި ނަސީބުވެރިންނަކީ އެމީހުން ކަމުގައިވެދާނެ. އަހަރެމެންގެ އީމާންތެރިކަން އަދި އެހާ މައްޗަށް ނުދަނީ އެނގޭތަ. ސަމާއަކީ ކިޔެވުމަށް މޮޅު އިންޓެލިޖެންޓް ކުއްޖެއް. އެކަމަކު މެރީކުރުމަށްފަހު މޫނު އަޅައިގެން ގޭގައި ކަން ނޭގޭ އިންނާނީ. އެކަހަލަ ފިރިހެނުން އަނބިން ގެއްލިދާނެތީ ގެއިން ބޭރަށް ފިޔަވަޅެއް އަޅަން ހުއްދައެއް ނުދޭނެ. ސަޖަލް ބޭނުމީ އެލައިފްތަ؟ އަހަންނަކަށް އެހެނެއް ނޫޅެވޭނެ. ސަޖަލްއަށްވެސް އަދި އެގޮތަށް ހައުސްވައިފްއެއްގެ ގޮތުގައި ނުހުރެވޭނެ. ޔޫ އާ އެމްބިޝަސް އަދި ކިހާ ގިނަ ހުވަފެންތަކެއް ދެކެން. އެންމެކުރިން ސަޖަލްގެ ގޯލްތައް އެޗީވްކުރުމަށްފަހު އޭގެ ފަހުން އާއިދުއާއި ދެ އަންބަށް އިނަސް ހެޔޮ. ޑޯންޓް ކްރައި ލަވް. އިންތިޒާރުކުރުމަކީ މާތް ސިފައެއް. ވީކްނަސް އެއްނޫން. އެމީހެއްގެ ހަޔާތުގެ ބައިވެރިޔެއްގެ ގޮތުގައި ލިޔުއްވާފައިވާ އިންސާނާ އަންނާން ކޮންމެ ތާކު ހުއްޓަސް..." ހަޔާތީ ސަޖަލްގެ ކޯތާފަތް މަތިން ތިރިއަށް ދެމިގަތް ކަރުނަތައް ފޮހެދިނެވެ.\n"ޔޫ އާ ރައިޓް..އަހަރެން އެބަޖެހޭ ދޯ ކޯސް ނިންމާލާފައި އަމިއްލަ ފައި މައްޗަށް ތެދުވާން..." ސަޖަލް ހިނިތުންވެލަމުން ހަޔާތީގެ އަތުގައި ހިފައިލިއެވެ.\n"މީ ޓޫ....." ހަޔާތީ ދެލޯ މަރައިލިއެވެ. ކުއްލިއަކަށް މާޒީގެ ހިތި ހަނދާންތައް ސިކުނޑީގެ ކަނެއްގައި ކޮށްޓައިލިއެވެ. ހަޔާތީ ބޭނުމީ އޭނަގެ ލިޔުންތަކުން ރާއްޖޭގެ ސިޔާސީ މަސްރަހަށް ނުފޫޒުފޯރުވާފަދަ ގަލަމެއްގެ ވެރިޔަކަށް ވުމަށެވެ. އަދި އޭނަގެ އެޗްއެމް އޮންލައިން ނޫހަކީ ރާއްޖޭގެ އެންމެ މަގުބޫލް ނޫހަށް ވުމަށެވެ. މިކާލްގެ އެހީތެރިކަމާއި އެއްބާރުލުމާއިއެކު އިރާދަކުރެއްވިއްޔާ އޭނަ އެ މަސައްކަތް ކާމިޔާބުކުރާނެއެވެ. އެންމެ ކުރިން އަމްރާންގެ ފަތިފުށް ގައުމަށް ހާމަކުރާނީއެވެ. އަމްރާނު އަބުދުލްއަޒީޒުދެކެ ނަފްރަތުކުރާން ކިތަންމެ ވަރަކަށް މަސައްކަތްކުރިޔަސް ހިތުގެ ކަނެއްގައި އެހެން ކަހަލަ ޖަޒުބާތެއް ފޮރުވިފައިވާކަން އޭނަ ދަނެއެވެ. ނަމަވެސް އަމްރާންގެ ފަރާތުން ބަދަލު ހިފަން ކުރާނެ ކަންތައްތަކުގެ ލިސްޓެއް އޭނަވަނީ ހަދާފައެވެ. އަމްރާންގެ ސަބަބުން އޭނަގެ ލޮލުން ކަރުނަ އޮއްސަން ނުޖެހޭ ދުވަހެއް ހަޔާތުގައި އައިކަމެއް ނޭގެއެވެ. މަރިޔަމް ހަޔާތީ ކިޔާތީ "ސަންތި މަރިޔަބު" ނޫންގޮތަކަށް ގޮވާލި ހަނދާނެއްނެތެވެ. އަމްރާނު ސްކޫލް ދައުރު އޭނައަށް ދިން ނަމުން ކުރި އަސަރު އަދިވެސް އަރުތެރެއިން ނުފިލައެވެ. ކުޑަކުދިން ގެންގުޅޭ ވާހަކައަކުން އެނަން ފެނުނަސް ހަދާންވަނީ އެބޮޑާ ފިރިހެނާއެވެ. އަމްރާން އޭނަގެ ދިރިއުޅުމާއި ވަކިވެގެން ދިޔަތާ އެތައް އަހަރެއް ފާއިތުވީއިރުވެސް އަމްރާން ދިން އަނިޔާތަކާއި ގޯނާތަކުން ޖިސްމާއި ހިތުގައި އެޅުނު ކޫރުންތައް އަދި ހުރީ ތާޒާކޮށެވެ.\nހަޔާތީ އޭނައާއި މިކާލް ދިރިއުޅޭ ތަނަވަސް ކޮޓަރިއަށް ވަނެވެ. ކޮޓަރީގެ ބެލްކަނީގެ ދޮރުގައި ދަމާފައިވާ ހުދު ފަރުދާތައް ފަންކާގެ ވަޔާއިއެކު ވިހުރިލަމުން ދެއެވެ. ހޫނުވާން ފެށުމުން ފަންކާ ނިއްވާލާފައި އޭނަ އޭސީ ޖެއްސުމުން އަރާމު ފިންޏެއް ކޮޓަރިތެރެއަށް ފެތުރިލައިފިއެވެ. ހަފްތާގެ ބަންދު ދުވަސްކަމުން އޭނަވަނީ ކޮޓަރީގައި ފެންފޮތިލާ ވެކިއުމްކޮށްލާފައެވެ. ބިންމަތީގައި ޖަހާފައިވާ މާބްލްތަކާއި ދޮރުގެ ބިއްލޫރިތަކަށް ދާންދެން އޮފް އަރައެވެ. މޮޕްކުރިއިރު މީރުވަސްދުވާ އެއްޗެއް ލާފައިވާތީ އެހާ އަރާމު ވަހެކެވެ. މަޑުމަޑު ލުއިވަހުން ހިތްތަކަށް ދިރުން ގެނެސްދޭނެއެވެ. އެނދުގައި އޮވެފައި ސައިޑް ޓޭބަލްމަތީގައި ހުރި ފުޅިން ޓޮފީއެއް އަނގަޔަށް ލިއެވެ. އަނގައިގެ ތެރެއަށް ވިރެންފެށުމުން ދިން މީރު ރަހައަކުން ދެލޯ މަރައިލެވުނެވެ. ކުޑައިރުއްސުރެން އޭނަ ޓޮފީއައިގެން އުޅުނުވަރު އެނގި މިކާލް ކޮންމެދުވަހަކުގެން އަންނައިރު ޓޮފީ ގެނެސްދޭނެއެވެ. އަނެއް ފުޅީގައި ހުރީ ފޮކްސް އާވި މެޓާއެވެ.\n"ހީޒް ސޯ ސްވީޓް....އެ ބޮޑާ ނުލަފާ ފިރިހެނާ މިކާއާއި ދިމާ އިދިކޮޅު. އައި ހޭޓް އަމްރާން އަބުދުލްއަޒީޒު. އައި ޖަސްޓް ހޭޓް ހިމް. ނަސީބެއްނު މާލޭގައި ނޫޅޭކަން. އަހަރެމެން ދިވެހިންގެ ތެރެއަށް އަންނާނެކަމެއްނެތް. އެހާ ފަރަންޖީކޮށް އޭރުވެސް އުޅުނީ. އިންނާނީވެސް އެކަހަލަ މީހަކާއި ކަން ނޭގޭ. އަހަންނަށް ރަގަޅީ ދުވަހަކު އަމްރާން އަހަރެން ފެންނަ ހިސާބަށް ނައިއްޔާ އޭނަ ނޫޅޭތީ އުފަލުގައި އެބަ އުޅެވޭ......" ހަޔާތީ އެކަނިމާ އެކަނި އޮވެ ވާހަކަދެއްކިއެވެ. ކުއްލިއަކަށް ބެލް ޖެހި އަޑަށް ދުއްވައިގަތީ މިކާލް ކަމަށް ހީކޮށެވެ. ދޮރުމަތީގައި އެއްކޮށް ކަޅުކުލައިގައި ހުރި މީހަކު ހުރިތަން ފެނިފާ ބިރުގަންނަގޮތްވިއެވެ.\n"ގޯސްޓެއްތަ؟ " ހަޔާތީ ދޮރު ހުޅުވައިލިއެވެ. މޫނު އަޅާފައި ހުރި އަންހެންކުއްޖާ އަތަށް އަންގި އަރުވާފައި ހުރިއިރު ލޯވެސް ނިވާކޮށްލާފައެވެ.\n"އައްސަލާމް އަލައިކުމް. ދޮންބެ ދައްތީ. ސަމާއޭ..." ސަމާ ހީލާފައި މޫނުގައި އަޅާފައިވާ ފޮތިކޮޅު ނެގުމުން ހަޔާތީ ގަދަކަމުން ހިނިތުންވެލިއެވެ. ހީކުރިގޮތަށް ސަމާގެ މުސްތަގުބަލް އާއިދުގެ އަތްދަށުލީއެވެ. ސަމާ ކިޔެވިތަން ފެންނާނެ ލޮލެއް ދެނެއް ނެތެވެ.\n"ދޮންބެ ކޮބާތަ؟ ވާހަކައެއް ބުނަން މިއައީ..." ސަމާ އެތެރެއަށް ވަނެވެ.\n"ދޮންބެ ހީވަނީ އޮފީސްބައިގަހެން. މިގަޑީގައި ޖިމް ޖައްސާނީ. އެނގެއެއްނު ދޮންބެ ކަސްރަތުކުރަން ބޭނުންވާ ސާމާނު ގެނެސްގެން ގޭގައިކަން އެކަން ކުރާނީ. ބައެއްރޭ ފުޓްބޯޅަ ކުޅެން ގާތް އެކުވެރިންނާއިއެކު ދިޔަސް ދޮންބެ ވަރަށް ތަފާތު..........."ހަޔާތީ ހެވިލާފައި ސަމާގެ އަތުގައި ހިފާލައިގެން އެތެރެއަށް ދާން ހިނގައިގަތެވެ. "މަންމަވެސް ޟުހާ ނަމާދަށް ވަދެފައި ގުރުއާން ކިޔަވަންކަން ނޭގޭ މިގަޑީގައި. ސައި ބޮއިފިންތަ؟ "\nމިކާލް އޮފީސްބައިން ނުކުތީ އެކުދިން ވާހަކަދައްކާ އަޑު އިވިފަކަން ނޭގެއެވެ. ކޮނޑުކެޑި ޓީޝާޓަކާއިއެކު ދިގު ސޯޓެއްލައިގެން ހުރިއިރު ޓީޝާޓު އޮތީ ގަޔާއި ތަތްލަވާފައެވެ. ކަސްރަތުކުރުމުގެ ސަބަބުން ހަށިގަނޑުގެ މަސްތައް އެތުރިފައިވާލެއް އެހާ ރީއްޗެވެ. ފަން ބޯ އިސްތަށިގަނޑު ރަންކުލައިން ހައިލައިޓްކޮށްފައިވާއިރު އެ މޫނާއި ކިތަންމެހާވެސް ގުޅެއެވެ. ސަލާމް ބަދަލުކުރުމަށްފަހު ސަމާ ބުނީ އޭނަ ފިރިމީހާއާއިއެކު މެލޭޝިއާއަށް ފުރަން އުޅޭ ވާހަކައެވެ.\n"އާދު ބުނެފައި އޮތީ..." މިކާލް ހިނިތުންވެލިއެވެ.\n"ހަނީމޫން ޓްރިޕްދޯ. މެލޭޝިއާއަށްވުރެ މާ ރީތި ވާނެ ފިނިތަނަކަށް ދިޔައްޔާ. ކިހިނެއްވާނެ ޝިމްލާ ކަޝްމީރު ކަހަލަތަނެއް. އެތަންތަނަށް ސްނޯފޯލްވާނެ......" ހަޔާތީ ޚިޔާލު ފާޅުކުރިއެވެ.\n"ޓިކެޓްވެސް ނަގާފައޭ އާދު ބުނީ...." ސަމާ ބުނެލިއެވެ.\n"އެހެންވިއްޔާ ދެރަ. މެލެޝިއާއަކަށް ވިންޓާއެއް ނާންނާނެ. އުސް އިމާރާތްތައް ގިނަތަންތާ ހަނީމޫން ހަދަން މަޖައެއް ނުވާނެ. ހޫމް ސަމާއާއި އާދު ވިއްޔަ ހަނީމޫން ހަދަނީ އެކަމަކު ދޮންބެ ދައްތީ އެބަޖެހޭ އެކަމުގެ ތެރެއަށް އަތް ބާނަން ހެހެ. ނާސްތާ ކޮށްގެން ހުއްޓަސް ކޮންމެވެސް އެއްޗެއް ކައިލައިގެން ދާންވާނީ. ޑްރައި ފްރުޓްސް ރަގަޅުވާނެދޯ......" ހަޔާތީ ކަބަޑްމަތީ ހުރި ދަޅުތަކެއް ނަގަންފެށިއެވެ. މިކާލްއާއި ސަމާ ސޯފާގައި ކޮންމެވެސް ވާހަކަތަކެއްގައި ތިއްބާ ހަޔާތީ އޮރެންޖް ޖޫހާއި ހިކި މޭވާ އަދި ނަޓްސްހުރި ތަބެއް މޭޒުމަތީ ބެހެއްޓިއެވެ.\n"ހިޖުރަ؟ ކޮންތާކަށް ސަމާ." ހަޔާތީގެ ހިތް ބާރުބާރަށް ތެޅިގަތެވެ.


Naibu Raees ge magaamun Jameel vakikuri massala Supreme court ah | Mihaaru\nޖަމީލް: ނައިބު ރައީސްގެ މަގާމުން އެމަނިކުފާނު ވަކިކުރި މައްސަލަ ސުޕްރީމް ކޯޓަށް ވަނީ ހުށަހަޅުއްވާފައި. --ފޮޓޯ/މިހާރު\nނައިބު ރައީސްގެ މަގާމުން ޖަމީލް ވަކިކުރި މައްސަލަ ސުޕްރީމް ކޯޓަށް\n04 އެޕްރީލް 2019 - 13:48 36 comments\nރައްޔިތުންގެ ވޯޓަކުން ނައިބު ރައީސަކަށް އިންތިޚާބުކޮށްފައި ވަނިކޮށް، ރައްޔިތުންގެ މަޖިލީހަށް އިތުބާރު ނެތް ކަމުގެ މައްސަލަ ހުށަހަޅައި މަގާމުން ދުރުކުރީ ދޮގު އިލްޒާމްތަކަކާ އެކު ގާނޫނުއަސާސީއާ ޚިލާފަށް ކަމަށް ވިދާޅުވެ، ޑރ. މުހައްމަދު ޖަމީލް އަހްމަދު ސުޕްރީމް ކޯޓަށް މިއަދު މައްސަލައެއް ހުށަހަޅުއްވައިފި އެވެ.\nކުރީގެ ރައީސް އަބްދުﷲ ޔާމީންގެ ފުރަތަމަ ނައިބު ރައީސް 2015 ގައި މަގާމުން ދުރުކުރީ، އިދިކޮޅު ފަރާތްތަކާ ގުޅިގެން ރައީސް ކަމުގެ މަގާމަށް ވަޑައިގަންނަވަން އުޅުއްވާ ކަމުގެ ތުހުމަތާ އެކުގަ އެވެ. އޭރު އިދިކޮޅު ޕާޓީތައް (މިހާރު ސަރުކާރު ކޯލިޝަން) އިން މެއި 1، 2015 ގައި ކުރި މުޒާހަރާއާ ގުޅިގެން ސަރުކާރަށް ކުރިމަތިވި ޕްރެޝަރާ ގުޅުވައިގެން ވެސް ޖަމީލަށް ބޮޑެތި ތުހުމަތުތަކެއް ކުރި އެވެ.\nއެ ތުހުމަތުތަކާ އެކު މަޖިލީހަށް އިތުބާރު ނެތް ކަމުގެ މައްސަލަ ވައްދާފައި ވަނިކޮށް، ބޭސްފަރުވާ އަށް ސްރީ ލަންކާ އަށް ވަޑައިގަތުމަށް ފަހު އެނބުރި ރާއްޖެ ވަޑައިނުގެން އިނގިރޭސިވިލާތުގައި މަޑުކުރެއްވީ އެވެ.\nސިޔާސީ ލީޑަރުން ހައްޔަރުކުރަމުން ދިޔަ އެ ދަނޑިވަޅުގައި ރާއްޖެ ވަޑައިނުގަތީ، ޖަމީލް ވިދާޅުވެފައިވާ ގޮތުގައި، އެމަނިކުފާނު ވެސް ހައްޔަރުކުރަން ސަރުކާރުން ރާވާފައި އޮތުމުންނެވެ.\nޖަމީލް "މިހާރު" އަށް ވިދާޅުވި ގޮތުގައި ތިން ބާރު ވަކިކޮށްފައި އޮތް ރިޔާސީ ނިޒާމުގެ އެއް ބާރު ކަމަށްވާ ރައްޔިތުންގެ މަޖިލީހުން އެމަނިކުފާނު މަގާމުން ދުރުކުރީ ގާނޫނުއަސާސީއާ ކަނޑައެޅިގެން ޚިލާފަށެވެ. އޭރު، މަޖިލީހުގެ އަޣުލަބިއްޔަތު އޮތީ ވެރިކަން ކުރާ ޕީޕީއެމަށެވެ. އަވަސްއަރުވާލައިގެން މަޖިލީހުން މައްސަލަ ނިންމާލީ ގާނޫނުއަސާސީގައި ކަނޑައަޅާފައިވާ އެއްވެސް އިޖުރާއަތަކަށް، އުސޫލަކަށް ބެލުމެއް ނެތި ކަމަށް ވިދާޅުވި އެވެ.\nޖަމީލް ވިދާޅުވި ގޮތުގައި އިތުބާރު ނެތް ކަމުގެ މައްސަލަ މަޖިލީހަށް ވެއްދީ ވެސް އެމަނިކުފާނުގެ އެއްވެސް ކުށެއް އޮވެގެންނެއް ނޫނެވެ. އެ މައްސަލައާ ވިއްދައި، ގާނޫނުއަސާސީން ކަށަވަރުކޮށްދީފައިވާ އެމަނިކުފާނުގެ ގިނަ ހައްގުތަކެއް ވެސް ނިގުޅައިގަތް ކަމަށް ވިދާޅުވި އެވެ.\nއެމަނިކުފާނު ވިދާޅުވީ ގާނޫނީ އަދި ދުސްތޫރީ ގޮތުން ބަލާއިރު ވެސް އެ މައްސަލައިގައި ވަރަށް ގިނަ ކަންބޮޑުވުންތަކެއް އެބަހުރި ކަމަށެވެ.\n"ގާނޫނުއަސާސީގައި ވަކި ގޮތަކަށް ސާފުކޮށް ބަޔާންކޮށްފައި އޮއްވައި މުޅިން ޚިލާފަށް އަމަލުކޮށްގެން އަޅުގަނޑު މަގާމުން ވަކިކުރީ. އަޅުގަނޑަށް ޖަވާބުދާރީވުމުގެ ފުރުސަތެއް ނުދޭ. ވަކީލަކު ބޭނުންކުރުމަކީ އެއްކިބާ ކުރެވޭނެ ފުރުސަތެއް ނޫން، އެކަމަކު އެ ހައްގު ވެސް ނިގުޅައިގަނެ ގާނޫނުއަސާސީގެ 100 ވަނަ މާއްދާއާ ކަނޑައެޅިގެން ޚިލާފުވީ،" މަޖިލީހުގެ އިންތިޚާބުގައި ވިލިމާލެ ދާއިރާ އަށް ޖުމްހޫރީ ޕާޓީގެ ޓިކެޓުގައި ވާދަ ކުރައްވާ ޖަމީލް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި ރައްޔިތުންގެ މަޖިލީހުން އެމަނިކުފާނު މަގާމުން ދުރުކުރި ގޮތަކީ ދުސްތޫރީ އަދި ގާނޫނީ ހައްލުތަކެއް ހޯދަން ޖެހޭ މައްސަލައެކެވެ. ސުޕްރީމް ކޯޓަށް އެ މައްސަލަ ހުށަހެޅުއްވީ އެހެންވެ ކަމަށް ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް ސުޕްރީމް ކޯޓް ކޯޓް ޑރ. މުހައްމަދު ޖަމީލް އަހުމަދު ޖުމްހޫރީ ޕާޓީ\nޑީޑީ ވަކިކުރަން ވަކި ގޮތަކަށް ވޯޓު ނުދެއްވީ ގާސިމް\nވަކިވައްތަރެއްގެ ބަޔަކު މަޖިލިހަށް ގެންނަންއުޅޭ: ޖަމީލް


Eheege gothugai 1.3 million rufiyaa, Mihafthaagai faisaa bahanee\nއެހީގެ ގޮތުގައި 1.3 މިލިއަން ރުފިޔާ، މިހަފްތާގައި ފައިސާ ބަހަނީ\nފެން ބޮޑުވެގެން ގެއްލުން ލިބުނު ގެތަކަށް އެހީގެ ފައިސާއާ މިނިސްޓަރު ހަވާލުވެލައްވަނީ-- ފޮޓޯ: އަވަސް\nމާލެއަށް މިދިޔަ ބުދަ ދުވަހު ވެހުނު ވާރެއާ ގުޅިގެން ބޮޑުވި ފެންގަނޑާއެކު ގެއްލުންވި ފަރާތްތަކަށް އެހީތެރިވުމަށް މިއަދު އެކަނި ވެސް ދެ ލައްކަ އަށްވުރެ ގިނަ ރުފިޔާ ހަދިޔާކޮށްފި އެވެ. އެހީގެ ގޮތުގައި މިހާތަނަށް 1.3 މިލިއަން ރުފިޔާ ލިބިފައިވާ ކަމަށް ޑިޒާސްޓާ މެނޭޖްމެންޓް އިން ބުންޏެވެ.\nއެގޮތުން ޓީ ޖެޓީ އިން 10،000 ރުފިޔާ ހަދިޔާ ކޮށްފައިވާއިރު، އެމްއެސް ފައިނޭންސްގެ ފަރާތުން 50،000 ރުފިޔާ ހަދިޔާކޮށްފައިވެއެވެ. އަދި ހެޕީ މާކެޓުން ވަނީ 150،000 ރުފިޔާ ހަދިޔާ ކޮށްފަ އެވެ. އެފައިސާއާ ހަވާލުވެލައްވާފައިވަ ޑިފެންސް މިނިސްޓަރު މާރިޔާ އަހުމަދު ދީދީ އެވެ.\nމީގެ ކުރިން، ދިރާގުން 200،000 ރުފިޔާ، ޔުނިވާސަލް އިން 300،000 ރުފިޔާ އަދި ޓޫރިޒަމް ވިޔަފާރިވެރިންގެ ޖަމްއިއްޔާ، މަޓީއިން ވަނީ 400،000 ރުފިޔާ ހަދިޔާކޮށްފަ އެވެ.\nއެ ރަސްމިއްޔާތުގައި މިނިސްޓަރު ވިދާޅުވީ، ފައިސާ ހަރަދު ކުރާނީ ހަމައެކަނި މިފަހަރު ވިއްސާރާގައި ގެއްލުންވި ގެތަކަމަށް ކަމަށެވެ. އަދި މިކަމަށް އާންމުންގެ ފަރާތުން ވަރަށް ގިނަ އެހީތެރިކަން ލިބިގެން ގޮސްފައިވާ ކަމަށްވެސް މިނިސްޓަރު ވިދާޅުވި އެވެ.\nޑިޒާސްޓާގެ ޑިރެކްޓަރު ޖެނެރަލް ސޮފީނާޒް ހަސަން ވިދާޅުވީ، މާލޭގައި ފެންބޮޑުވުމާއި ގުޅިގެން އެކިވަރުގެ ގެއްލުން ވެގެން 214 ގެއަކުން ރިޕޯޓްކުރި ކަމަށާއި އޭގެ ތެރެއިން 206 ގެއެއްގެ އެސެސްމެންޓް ހަދާ ނިމިފައިވާ ކަމަށެވެ. އަދި ބާކީ ހުރި ގެތަކުގެ އެސެސްމެންޓް ހެދިފައި ނުވަނީ އެކި އެކި ސަބަބުތަކާއިހުރެ ކަމަށްވެސް ސޮފީނާޒް ވިދާޅުވި އެވެ.\nސޮފީނާޒް ވިދާޅުވީ، މިހާތަނަށް ހަތް ފަރާތަކުން ފައިސާގެ އެހީ ފޯރުކޮށްދީފައިވާ ކަމަށެވެ. އޭގެ ތެރެއިން އެންމެ ފަރާތެއް ފިޔަވާ ހުރިހާ ފަރާތަކުން ފައިސާ ޖަމާކޮށްފައިވާ ކަމަށްވެސް ސޮފީނާޒް ވިދާޅުވި އެވެ.\n"މިފައިސާގެ ޖުމްލަ އަދަދު 1.3 މިލިއަނަށްވުރެ މައްޗަށް އަރާ، މިއަދުގެ ނިޔަލަށް ފިނޭންސްގެ ތެރެއިން ހުރިހާ ޕްރޮސެސްތަކެއް ފުރިހަމަ ކުރުމަށްފަހު ފައިސާތައް ޖަމާކުރެވޭނެ ކަމަށް މިބެލެވެނީ، މިހަފްތާ ތެރޭގައި އެހީތެރިކަން ފޯރުކޮށްދޭންޖެހޭ ފަރާތްތަކަށް އެހީތެރިކަން ފޯރުކޮށްދޭން ފެށޭނެ،" ސޮފީނާޒް ވިދާޅުވި އެވެ.\nމިދިޔަ ބުދަ ދުވަހު މާލެއަށް ކުރި ވިއްސާރާގައި ފެން ބޮޑުވެގެން ގެތަކަށާއި އެހެނިހެން ތަންތަނަށް ލިބުނު ގެއްލުން 1.2 މިލިއަން ރުފިޔާއަށްވުރެ ބޮޑުވާނެ ކަމަށް ޑިޒާސްޓާއިން ވަނީ ބުނެފަ އެވެ.\nރަށްރަށް ފެނަށް ޖެހުން މާރިޔާ އަހުމަދު ދީދީ\nގައުމުގެ ރައްކާތެރިކަން އަމިއްލައަށް ކަށަވަރެއް ނުކުރެވޭނެ: މާރިޔާ\nވެރިކަމުގެ ދެވަނަ ދައުރެއް ދޭކަށް ނުފެނޭ\nރިޔާސީ އިންތިހާބުގައި މާރިޔާގެ ތާއީދު ރައީސްއަށް


5 aharah fahu Pochettino vaki kohfi\nފަސް އަހަރަށް ފަހު ޕޮޗެޓިނޯ ވަކިކޮށްފި\nޓޮޓެންހަމް ހޮޓްސްޕާސްގެ ކޯޗް ކަމުގައި ހުރި އާޖެންޓީނާގެ މައުރީޝިއޯ ޕޮޗެޓީނޯ ފަސް އަހަރަށް ފަހު އެ ޓީމުގެ ކޯޗް ކަމުން ވަކި ކޮށްފި އެވެ.\nމިދިޔަ ސީޒަންގެ ހަތަރު ވަނަ މަގާމު ހޯދި ސްޕާސް މިވަގުތު އޮތީ 14 ވަނައިގަ އެވެ. އެ ކުލަބުގެ ޗެއާމަން ޑެނިއަލް ލެވީ ވިދާޅުވީ ކުލަބުގެ ހާލަތު ރަނގަޅު ކުރުމަށް ގެންނާން ޖެހިއްޖެ ކޮންމެ ބަދަލެއް ގެނައުމަކީ ކުލަބުގެ ބޯޑުން ފަސް ޖެހޭނެ ކަމެއް ނޫން ކަމަށެވެ. މިދިޔަ ސީޒަންގެ ޗެމްޕިއަންސް ލީގްގެ ފައިނަލަށް ދަތުރު ކުރި ކުލަބުގެ ޗެއާމަން ވިދާޅުވީ މިދިޔަ ސީޒަނުން ފެށިގެން ކުލަބުގެ ޑޮމެސްޓިކް ނަތީޖާތައް ދަށަށް ގޮސްފައިވާ ކަމަށެވެ.\nމެއި 2014 ގައި ޓޮޓެންހަމްގެ ކޯޗް ކަމާ ހަވާލުވި ޕޮޗެޓިނޯ ވަނީ މިދިޔަ ފަސް އަހަރު ތެރޭ އެ ޓީމަށް ބޮޑެތި ކުރިއެރުންތަކެއް ހޯދައިދިފަ އެވެ. މިދިޔަ ހަތަރު އަހަރު ވެސް އެ ކުލަބު ނިންމާލީ ޕްރިމިއާ ލީގްގެ ގަދަ ހަތަރެއްގެ ތެރޭގަ އެވެ. ޒުވާން ކުޅުންތެރިން ޑިވެލޮޕްކޮށް އެ ކުޅުންތެރިންނާއެކު އޭނާ ވަނީ ބޮޑެތި ކާމިޔާބުތަކެއް ހޯދާފަ އެވެ.\nޕޮޗެޓިނޯގެ އެސިސްޓެންޓްގެ ގޮތުގައި މަސައްކަތް ކުރި އާޖެންޓީނާގެ ދެ އެސިސްޓެންޓް ކޯޗް ޖެސޫސް ޕެރޭޒް އާއި މިގްއެލް އަގޮސްޓިނޯ ވެސް ވަނީ ކުލަބު ދޫކޮށްލާފަ އެވެ. ޓޮޓެންހަމްގެ ކޯޗް ކަމަށް ދެން އަންނާނެ ކަމަށް ބެލެވެނީ، ހޯޒޭ މޮރީނިއޯ އެވެ.


Muskulhin ithurah dhaithakah faruvaatherivaanjehey!\nމުސްކުޅިން އިތުރަށް ދަތްތަކަށް ފަރުވާތެރިވާންޖެހޭ!\nދަތުގެ އަދި ސިއްހީ ތަޖުރިބާކާރުން އިރުޝާދު ދޭ ގޮތުގައި އުމުރުން ދުވަސްވުމުން ސިއްހަތާ މެދު ވަރަށް ފަރުވާތެރިވާން ޖެހެ އެވެ. ޚާއްސަކޮށް އަނގައިގެ ސިއްހަތަށެވެ. ސަބަބަކީ އަނގައިގެ ސިއްހަތަކީ އާއްމު ސިއްހަތު ސަލާމަތުން ބެހެއްޓުމަށް މުހިއްމު ދައުރެއް ކުޅޭ އެއްޗަކަށް ވާތީ އެވެ.\nވަރަށް ފަހުން އެމެރިކާގައި ކުރި ދިރާސާއެއްގެ ރިޕޯޓުގައިވާ ގޮތުން އަނގައިގެ ސިއްހަތު ގޯސްވެގެން ސިއްހީ ގޮތުން ދިމާވާ މައްސަލަތައް ގިނަ އެވެ. ޖެހިފައިވާ ސިއްހީ މައްސަލަތައް އިތުރަށް ގޯސްވުމުގައި ވެސް އަނގައިގެ ސިއްހަތުގެ ދައުރެއް ވެއެވެ.\nސިއްހީ ތަޖުރިބާކާރުން ވިދާޅުވަނީ ގަވާއިދުން ޗެކްއަޕް ހަދަން އަންނަ މުސްކުޅިންގެ ވެސް އަނގައިގެ ސިއްހަތު ބަލަން ޖެހޭނެ ކަމަށެވެ. ޚާއްސަކޮށް ގަވާއިދުން ދަތުގެ ފަރުވާ ނުހޯދާ މީހުންގެ އެވެ.\nއެމެރިކާގެ ތަފާސް ހިސާބުތައް ދައްކާ ގޮތުގައި ހިރުގަނޑު ގިރޭ މައްސަލަ ވެސް ޒުވާނުންނަށް ވުރެ ގިނައިން މެދުވެރިވަނީ މުސްކުޅިންނަށެވެ. މިފަދަ މީހުންނަށް ހިރުގަނޑުގެ އިންފެކްޝަންތައް ޖެހި ސޮފްޓް ޓިޝޫތައް ހަލާކުވެ ދަތުގެ ސަޕޯޓަށް ހުންނަ ކަށިގަނޑު ގިރި ހަލާކުވާގޮތް ދިމާވެ އެވެ. އެމެރިކާގެ މުސްކުޅިންގެ ތެރެއިން ހިރުގަނޑު ގިރުމުގެ މައްސަލަ 64 ޕަސެންޓް މީހުންނަށް ވަނީ ދިމާވެފަ އެވެ.\nދަތްތަކަށާއި ދަތްތަކުގެ ސަޕޯޓަށް ހުންނަ ބައިތަކަށް ދިމާވާ މައްސަލަތަކުން އަނގައިގައި އުފެދޭ ބެކްޓީރިއާތައް ލޭ ދައުރުވާ ނިޒާމަށް ވާސިލުވެ އެވެ. މިކަމުގެ ސަބަބުން ހަށިގަނޑުގެ މާ ދުރުގައި ހުންނަ ބައިތަކަށް އިންފެކްޝަންތައް ޖެހެން މެދުވެރިވެ އެވެ.\nއަނގައިގެ ތެރެ ރަނގަޅަށް ސާފުނުކޮށް، ފްލޮރައިޑް ހުންނަ ދަތްއުނގުޅާ ބޭސް ފަދަ ތަކެތި ބޭނުން ނުކޮށް އަދި ގަވާއިދުން ދަތުގެ ފަރުވާ ނުހޯދަ މީހުންގެ ތެރެއިން އުމުރުން ދުވަސްވީ މީހުންނަށް އިންފެކްޝަންތައް ޖެހި އެކަމުގެ ސަބަބުން ފުރާނައަށް ނުރައްކާވާ ގޮތް ވެސް ދިމާވެ އެވެ.


Asadhulla ge kakulah anehkaa ves serious aniyaa eh | Mihaaru\nއަސަދުﷲގެ ކަކުލަށް އަނެއްކާ ވެސް ސީރިއަސް އަނިޔާއެއް\n24 ފެބުރުއަރީ 2020 - 12:344comments\nއޭއެފްސީ ކަޕްގެ ޕްލޭއޮފްގެ ފުރަތަމަ ލެގުގައި މިދިޔަ ހަފުތާގައި އިންޑިއާގެ ބެންގަލޫރު އަތުން 2-1 އިން މާޒިޔާ މޮޅުވި މެޗުގައި އެ ޓީމުގެ ކެޕްޓަން އަސަދުﷲ އަބްދުﷲގެ ކަނާތު ކަކުލަށް ލިބުނު އަނިޔާ ހީކުރި ވަރަށް ވުރެ ސީރިއަސް ކަމަށާއި ކަކުލުގެ ލިގަމެންޓް އިރައިގެން ގޮސްފައިވާ ކަމަށް މާޒިޔާ އިން ބުނެފި އެވެ.\nމިއީ ތިން އަހަރުގެ ތެރޭ އަސަދުﷲ އަށް ކުރިމަތިވި ލިގަމެންޓުގެ ދެ ވަނަ އަނިޔާ އެވެ. މީގެ ކުރިން 2017 ވަނަ އަހަރުގެ އޮގަސްޓް މަހު ދިރާގު ދިވެހި ޕްރިމިއާ ލީގުގައި ށ. މިލަންދޫއާ ދެކޮޅަށް ކުޅުނު މެޗުގައި އިރައިގެން ދިޔައީ ވާތު ކަކުލުގެ ލިގަމެންޓެވެ. އެ ފަހަރުގެ އަނިޔާ އަށް ފަހު އޮޕަރޭޝަންކޮށް ވަރުގަދަ ރިހެލިބިޓޭޝަން ޕްރޮގްރާމަކަށް ފަހު އަސަދުﷲ އެނބުރި ދަނޑަށް ނުކުތީ ނުވަ މަސް ފަހުންނެވެ. އެ ފަހަރު ކުޅުމަށް އެނބުރި އައިސް 2018 ވަނަ އަހަރު ސާފް ސުޒުކީ ކަޕް ކާމިޔާބުކުރި ޓީމުގައި ވެސް ހިމެނުނެވެ.\nމި ސީޒަނުގައި މިހާތަނަށް 14 ގޯލު ޖަހާފައިވާ އަސަދުﷲ ގެ ކަނާތު ކަކުލުގެ ލިގަމެންޓަށް އަނިޔާވުމާ އެކު މި ފަހަރު ވެސް އޮޕަރޭޝަނެއް ކުރަން ޖެހޭކަން މިހާރު ވަނީ ޓެސްޓްތަކުން ޔަގީންވެފަ އެވެ. އެހެންވުމާ އެކު އަސަދުﷲ އަށް މިހާރު ވަނީ ސީޒަން ނިމިފަ އެވެ. އޭނާ އެންމެ އަވަހަށް ވެސް ކުޅުމަށް އެނބުރި އަންނަން ހަ މަސް ނަގާނެ އެވެ.\nއޭއެފްސީ ކަޕްގެ ޕްރިލިމިނަރީ ބުރުގައި ބަންގްލަދޭޝްގެ ޑާކާ އަބަހާނީއާ ދެކޮޅަށް ކުޅުނު މެޗުގެ ތެރެއިން އަސަދުﷲ (ވ) . -- ފޮޓޯ: އަހުމަދު އަވްޝަން އިލްޔާސް /މިހާރު\nރާއްޖޭގެ މޮޅު ކުޅުންތެރިޔާގެ މަގާމާއި ރަންބޫޓް ދެ ފަހަރު ހޯދާފައިވާ، އދ. މަހިބަދޫ އަށް އުފަން އަސަދުﷲ ވަނީ އަނިޔާގައި ހުރި ނަމަވެސް، މާޒިޔާއާ އެކު ދެ ވަނަ ލެގަށް ބެންގަލޫރަށް ގޮސްފަ އެވެ. މުބާރާތުގެ ގްރޫޕް ސްޓޭޖަށް މާޒިޔާ ކޮލިފައިވާން ވަރަށް ބޭނުންވާ ކަމަށް އަސަދުﷲ ވަނީ ޕްރިލިމިނަރީ ބުރުގެ ކުރިން "މިހާރަ"ށް ދިން އިންޓަވިއުއެއްގައި ބުނެފަ އެވެ.\nބެންގަލޫރު އަތުން 2-1 އިން ހޯދި މޮޅާ އެކު މާޒިޔާ އަށް އޮތް ހިތްހަމަ ޖެހުމަކީ ބުދަ ދުވަހު އިންޑިއާގައި ކުޅޭ ބެންގަލޫރުގެ ހޯމް މެޗު އެއްވަރުކޮށްލައިގެން ވެސް ގްރޫޕް ސްޓޭޖުގެ ޖާގައެއް ކަށަވަަރުކުރެވުމެވެ. މާޒިޔާ އިން ރަށުން ބޭރުގައި ލަނޑެއް ޖަހައިފިނަމަ ބެންގަލޫރަށް ފުރުސަތު ލިބޭނީ ދެ ލަނޑުގެ ތަފާތުން މޮޅުވެގެންނެވެ. އެ މެޗުގައި އިތުރު ވަގުތު ކުޅެން ޖެހޭނީ 2-1 އިން ބެންގަލޫރު މޮޅުވެއްޖެނަމަ އެވެ. އެ ނޫން ސްކޯ އަކުން އެއް ގޯލުގެ ތަފާތުން މާޒިޔާ ބަލިވި ނަމަވެސް އެ ޓީމަށް ގްރޫޕް ސްޓޭޖުން ފުރުސަތު ލިބޭނެ އެވެ.\nއިތުރު ލިޔުންތައް މާޒިޔާ ސ.ރ.ކ އަސަދުﷲ އަބްދުﷲ\nއަސަދުﷲ ބޮޑު ހިތްހަމަޖެހުމަކީ ސްކޮޑު ވަރުގަދަވުން


Makkah Aaai Madinaga 24gadi Iruge Curfew Iulaanukohfi | Dhiislam\nމައްކާއާއި މަދީނާގައި 24ގަޑި އިރުގެ ކާފިއު އިޢްލާނު ކޮށްފި\nޙަސްނާ އަޙްމަދު އޭޕްރިލް 3, 2020\nކޮވިޑް-19 އާއި ގުޅިގެން ސަޢުދީޢަރަބިއްޔާއިން މައްކާއާއި މަދީނާގެ ސަރަޙައްދު ތަކުގައި 24ގަޑިއިރުގެ ކާފިއު އިޢްލާނު ކޮށްފިއެވެ.\nމިދިޔަ ބުރާސްފަތި ދުވަހު އިޢްލާނުކުރި ކާފިއު ސަރުކާރުން ވަކިގޮތެއް އަންގަންދެން ކުރިއަށް ދާނެކަމަށް އެޤައުމުގެ ސަރުކާރުން ވަނީ ބުނެފައެވެ.\nއަދި އެދެ ސިޓީގައި ދިރިއުޅޭ ރައްޔިތުންނަށް އަންގާފައިއޮތީ ކާބޯތަކެތި ގަތުމާއި ބޭސްފަރުވާގެ ކަމެއްގައި މެނުވީ ނުނިކުތުމަށެވެ. އަދި އެފަދަ ބޭނުން ތަކުގައިވެސް ނުކުމެވެނީ ހެނދުނު 6އަކުން މެންދުރު 3އަކާއި ހަމައަށެވެ. އަދި ޒަރޫރީ ބޭނުންތަކުގައި ނުކުތް ނަމަވެސް އެބަޔަކު އުޅޭ ސަރަޙައްދަކުން ދުރަށް ނުދިއުމަށްވަނީ އަންގަވާފައެވެ.\nއަދި މައްކާއާއި މަދީނާގައި ދިރިއުޅޭ ރައްޔިތުނަނަށް ވަނީ އެދެސިޓީއިން ބޭރަށް ނުކުތުން މަނާ ކޮށްފައެވެ. އަދި އެހެން ސިޓީތަކުގެ މީހުނަށް ވަނީ އެދެސިޓީއަށް ވަނީ މަނާކޮށްފައެވެ.\nސިއްޙީ ދާއިރާގައި މަސައްކަތް ކުރާ މީހުންވަނީ ކާފިއުއިން އިސްތިސްނާވެގެން ކަމަށް އޮފިޝަލް ވިދާޅުވިއެވެ. އަދި ޕްރަވެޓް ސެކްޓަރ ގައި މަސައްކަތް ކުރާ މީހުންނާއި ސެކިއުރިޓީ ބަލަހައްޓާ މީހުންނާއި މިލިޓްރީ އަދި މީޑިއާގައި މަސައްކތްކުރާ މީހުންވެސް ވަނީ އިސްތިސްނާ ވެގެންކަމަށް އޮފިޝަލް ވަނީ ވިދާޅުވެފައެވެ.\nއަދި ރިޕޯޓުތަށް ބުނާގޮތުން އަލަށް ސަރުކާރުން ޢަމަލުކުރަންފެށި މިއުސޫލުތަކަކީ އެޤައުމުގެ ސަރުކާރުން ކޮވިޑް-19 އާއި ކުރިމަތިލުމަށް ސަރުކާރުގެ ސިއްޙީ އިދާރައިން ކުރަމުން އަންނަ މަސައްކަތް ވަރުގަދަ ކުރުމަށާއި އަދި މައްކާއާއި މަދީނާގެ ސަރައްޙައްދުތަކުގައި ކޮވިޑް-19 އިތުރަށް ދިޔަނުދިއުމަށާއި މައްކާއާއި މަދީނާގައި ދިރިއުޅޭ އެޤައުމުގެ ރައްޔިތުންނާއި އެހެނިހެން ޤައުމުތަކުގެ މީހުންގެ ސަލާމަތާއި ރައްކާތެރިކަމަށް އަޅަން ފެށި ފިޔަވަޅުތަކެއް ކަމަށެވެ.


Hajj ah dhaan pension fund ge 80 percent negey goi hadhanee\nހައްޖަށް ދާން ޕެންޝަން ފަންޑުގެ 80 ޕަސަންޓު ނެގޭ ގޮތް ހަދަނީ\nމިދިޔަ އަހަރު ރާއްޖެއިން ހައްޖަށް ދިޔަ ހައްޖުވެރިންތަކެއް -- އަވަސް ފައިލް ފޮޓޯ\nހައްޖަށް ދިޔުމަށް ޕެންޝަން ފަންޑުން ނެގޭ ފައިސާގެ އަދަދު 80 ޕަސަންޓު ބޮޑު ކުރުމަށް ޕެންޝަނާބެހޭ ގާނޫނަށް އިސްލާހެއް ސަރުކާރުން ރައްޔިތުންގެ މަޖިލީހަށް ހުށަހަޅައިފި އެވެ.\nނަމަވެސް ސަރުކާރު ފަރާތުން ކެނދިކޮޅުދޫ ދާއިރާގެ މެންބަރު އަހުމަދު އީސާ ރައްޔިތުންގެ މަޖިލީހަށް މިއަދު ހުށަހެޅި ބިލުގައި ވަނީ އެ ގާނޫނުގެ 38 ވަނަ މާއްދާ އިސްލާހު ކުރުމަށް ހުށަހަޅައިފަ އެވެ. އެގޮތުން ހައްޖުވުމަށް ފައިސާ ދޫކުރެވޭ މިންވަރުގެ 80 ޕަސަންޓަށް އިތުރު ކުރުމަށް ވަނީ ހުށަހަޅައިފަ އެވެ.\nބިލު ހުށަހެޅުމުގެ ބޭނުމެއް ގޮތުގައި ބުނެފައި ވަނީ ރިޓަޔަމަންޓް ސޭވިން އެކައުންޓުން ފައިސާ ދޫކުރެވޭ ގޮތަށް ހަމަޖައްސާފައިވާ އިރު އެ މިންވަރު މިހާރަށް ވުރެ އިތުރުކޮށް، ފުރުސަތު ވީހާވެސް ގިނަ ފަރާތްތަކަށް ދިނުމުގެ ބޭނުމުގައި ކަމަށެވެ.\nއެ ބިލުގެ ފުރަތަމަ ކިޔުން ރައްޔިތުންގެ މަޖިލީހުގައި މިއަދު ވަނީ އިއްވައިފަ އެވެ.\nހައްޖުގެ އަޅުކަން ޕެންޝަން އޮފީސް


އިންތިޒާރު ކުރި ލޯބި (5) | Esfiya - Dhivehi Vaahaka Site\nއެއާރޕޯޓުގެ އެރައިވަލް ބައިގައި މަޑުކޮށްލައިގެން ތިއްބާ ކޯޓު ފަޓުލޫނުގައި ހުރި ޒުވާނަކު އަހަރެމެންނާއި ދިމާލަށް އެރައިވަލް އިން ނިކުމެގެން ފިރިހެންވަންތަ ހިނގުމެއް ހިނގަމުން އައެވެ. ފަން އިސްތަށި ގަނޑެކެވެ. ހުރީ ސްޕައިކް ޖައްސާފައެވެ. ހަމުގެ ކުލަ އައްޔެވެ. ބައިމަތި ފުޅާ، ދިގު ހަށިގަނޑެކެވެ. އަތު ކުރީގައި ގަޑި އަޅާފައެވެ. ލޮލުގައި އަވިއައިނު އަޅާފައި ހުރި އިރު ފިރިހެންވަންތަ ކަމުގެ ހުރިހާ ސިފައެއް މިލްކު ކޮއްގެން ހުރި މީހަކު ފަދައެވެ. އެމީހަކު އަހަރެމެންނާއި އަރާ ހަމަވުމަށްފަހު ބައްޕައަށް ހިނިތުންވެލަމުން ބައްޕަ ގައިގައި ބައްދާލިއެވެ. ބައްޕަ އެޒުވާނާގެ އާއިލާގެ އެންމެންގެ ހާލު އަހުވާލު އޮޅުންފިލުވިއެވެ. އަދި ދަތުރު މަތީގެ ކަންކަން ދިޔައީ ރަނގަޅަށްތޯ އަހާލުމަށްފަހު އަހަރެން ތަޢާރަފު ކޮއްދިނެވެ.\n” މިއީ އަހަރެންގެ ހުރި ހަމައެކަނި އަންހެން، އާއިލާގެ އެންމެ ހަގު ދަރިފުޅު. ” ބައްޕަ އަހަރެން އެޒުވާނާއަށް ތަޢާރަފު ކޮއްދިނެވެ.\n” އަހަންނަށް ކިޔަނީ ވިރާހު. ” ހީލަމުން ސަލާމް ކޮށްލުމަށް އަތް ދިއްކޮށްލަމުން، އަމިއްލައަށް އޭނާ ތަޢާރަފު ވެލިއެވެ.\n” އަހަންނަކީ ތިމްނާ. ” ސަލާމް ކޮއްލަމުން އަހަރެންވެސް އަހަރެންގެ ނަން ބުނެލީމެވެ.\n” މިއަދަށް ފަހު ވިރާހު ތިޔައީ އަހަރެމެންގެ މެހެމާނެއް. އަވަހަށް ހިނގާ ގެއަށް ދަމާ. ” ބައްޕަ އާއި އެކު އަހަންނާއި ވިރާހު ވެސް ހިނގައިގަތީމެވެ.\nގެއަށް ދިޔުމަށްފަހު އަހަރެން ދިޔައީ ކޮޓަރިއަށެވެ. އޭރު މަންމައާއި ބައްޕައާއި ބޭބެމެން ވިރާހު އާއި ވާހަކަ ދައްކަން ފެންޑާގައި ތިއްބެވެ. ކޮޓަރިއަށް ނުވަދެވެނީސް އިޔާގެ މެސެޖެއް އައެވެ. ” ގުޑް މޯރނިންގ! އައިއެމް ސޯ ސޮރީ ބިޔުޓިފުލް. ” މެސެޖު ފެނުމާއިއެކު އަވަސް އަވަހަށް ކޮޓަރިއަށް ގޮސް ފޯނު ނަގައި އިޔާއަށް ގުޅާލީމެވެ. ދެތިން ފަހަރަކު ގުޅާލުމުން އިޔާ ފޯނަށް ޖަވާބުދާރީ ވަމުން ބުނެލީ ކުއްލިގޮތަކަށް ކޯސް އަވަސްވެގެން މެލޭޝިއާއިން މެއިލް ކުރި ވާހަކައެވެ. އެހެންކަމުން އޭނާ މިރޭ ފުރަންޖެހޭ ވާހަކައެވެ. ހަމައެހެންމެ ދިޔުމުގެ ކުރިން އިޔާ އެންމެ ބޭނުންވަނީ އަހަންނާއި ބައްދަލު ކޮއްލަން ކަމަށް ބުނެ މެންދުރުގެ ކެއުމަކަށް އިޔާއާއި އެކު ދިޔުމަށް ދަޢުވަތު ދެމުން ފޯނު ބޭއްވިއެވެ. އަހަރެންގެ ލޮލަށް ޖަމާވި ކަރުނަތައް އެއްވެސް ހިފެހެއްޓުމެއް ނެތި ކޯތާފަތް މައްޗަށް އޮހިގަތެވެ. އިތުރު އެއްމަސް ވަންދެން އިޔާ ފެންނާނެއޭ ހީކޮއްލައިގެން ހިތްހަމަ ޖައްސާލައިން ހުއްޓާ މިވީ ކިހިނެތް ހެއްޔެވެ؟ އިޔާ އެދަނީ އަހަންނާއި އެތައް މޭލު ދުރަކަށެވެ. އަދި އެވެސް ކުއްލި ގޮތަކަށް، މިރެއެވެ. އަހަރެންވެސް ބޭނުން ނަމަ އަހަރެންގެ މައިންބަފައިން ފޮނުވައިދޭނެއެވެ. ނަމަވެސް މައިންބަފައިންނާއި ދުރުގައި ހުރުމަކީ އަހަންނަށް ނުވާނެ ކަމެއް ކަން އެނގޭތީ އަޅާނުލީއެވެ. މިހެން ވާނެއެކޭ ހަމަ ހަޤީޤަތުގައިވެސް ހިއެއް ނުކުރަމެވެ.\nބައްޕަގެ ކޯލެއް ފޯނަށް އައުމުން ކަރުނަތައް ފޮހެލަމުން ހިންދިރުވާލުމަށްފަހު ޖަވާބުދާރީވީމެވެ. މެންދުރުގެ ކެއުމަށް ހުރިހާ ދަރިން ގާތު ގެއަށް އައުމަށް ބައްޕަ އެދިލެއްވިއެވެ. އެއީ ވިރާހުއަށް މެހެމާންދާރީ އަދާކުރުމުގެ ގޮތުން އެންމެން އެއްކޮށް އެއްމޭޒުމަތިން ކެއުމަށް ބައްޕަ ބޭނުންފުޅު ވެލައްވާތީއެވެ. އިޔާޒު ކުއްލި ގޮތަކަށް ފުރަން އުޅޭ ވާހަކަ އާއި މިއަދުގެ މެންދުރުގެ ދަޢުވަތުގެ ވާހަކަ ނަންގަތުމުން ބައްޕަ ކޮންމެވެސް ވަރަކަށް ހިންހަމަ ނުޖެހުނަސް އަހަރެން ދިޔުމަށް ހުއްދަ ދެއްވިއެވެ. އަހަރެން އިޔާދެކެ ލޯބިވާކަން ނޭނގުނަސް އަހަރެންނާއި އިޔާ އަކީ ކިހާ ގާތް ދެ އެކުވެރިންކަން ބައްޕައަށް އެނގިލައްވައެވެ.\nމެންދުރުގެ ކެއުން ތައްޔާރު ކުރުމުގައި މަންމައާއި ދައްތަމެން އަވަދިނެތި އުޅެނިކޮށް އަހަރެން އިޔާ އާއި އެކު ކާންދާން ތައްޔާރުވެލައިން ކޮޓަރިން ނިކުތީމެވެ. ބޮޑު ކޮރިޑޯއިން ވިސްނުމެއް ހިޔާލެއް ނެތި އިސްޖާހައިގެން ހިނގާފައި ދަނިކޮށް ކުއްލިއަކަށް ވިރާހު އަހަރެންގެ ކުރިމައްޗަށް އެރިއެވެ. އަހަރެން ސިއްސައިގެން ދިޔައެވެ.\n” އައްދެ! މިއޮއްފަދަ އަވި ގަދަ ގަޑީ ކޮންތާކަށް ދާން މާ ނަލަހެދިލައިގެން ތިމް ތިދަނީ؟ ” ވިރާހު ތުންފަތުގެ އެއްކަނުން ހީލަމުން ބުނެލިއެވެ. އެވަގުތު އަހަންނަށް ފާހަގަވީ ވިރާހުގެ ކޮލަށް އަރާ ހިތްގައިމު އަޑި ކޮޅާއި އަޅިކުލައިގެ ދެލޮލެވެ.\n” މިދަނީ އަހަރެންގެ ބެސްޓުފްރެންޑާއި އެކު ކާން ދާން. ” ހިނިތުންވެލަމުން އަހަރެން ބުނެލީމެވެ.\n” ތިމްގެ ބައްޕަ ބުނި ގައިމު އެންމެން އަންނާނެއޭ. އެންމެންގެ ތެރެއިން އަހަރެން އެންމެ ދެކިލަން ބޭނުންވި ކުއްޖާ ތި ދަނީ ބޭރަށް ކާން. ތި ވީ ވަރަށް ދެރަ ގޮތެއް. ” ވިރާހު ބުނެލިއެވެ.\nއަހަރެން ވިރާހުއާ ދިމައަށް ބަލާލީމެވެ. ދެންމެ ބުނި އެއްޗެއްގެ މާނަ ނޭނގިގެންނެވެ. އަނެއްކާ ވިރާހު…؟ ނޫނެކެވެ. އެއީ ވިރާހު މަޖަލަކަށް ބުނި އެއްޗެއް ކަމަށް ވެދާނެއެވެ. އެހާ އަވަހަށް މީހެއްގެ ގޮތް ނޭނގި، އެއްވެސް ކަމެއް ޔަގީން ކުރާކަށް ނުވާނެއެވެ. ހަމަ އެހެންމެ ގޭގެ މެހެމާނަކާއި ދިމާލަށް ހުތުރުކޮށް މޫނު ހަދާފައިހުރެ ވާހަކަ ދެއްކުން ވާނީ ވަރަށް ހަޑި ކަމަކަށް ވާތީ ހީލަމުން އަހަރެން މިރޭގެ ކެއުމުން ސުފުރާ މަތިން ބައްދަލު ވާނެ ވާހަކަ ވިރާހު ގާތު ބުނަމުން ހިނގައިގަތީމެވެ.\nއަހަރެން ގޭދޮރުމައްޗަށް ނިކުއިން އިރު ތަންކޮޅެއް ދުރުގައި ހިޔަލުގައި ހަށަން ބަނދެލައިން އިޔާ މަޑުކޮއްލައިގެން ހުއްޓެވެ. ކަޅު ގަމީހަކާއި އައިސް ބްލޫ ޖިންސުގައި އިޔާ ކިތަންމެހާވެސް ރީއްޗެވެ. އިޔާ ފެނުމާއިއެކު އަހަރެންގެ ހިތް ތެޅިލިއެވެ. ހިތުގެ ވިންދު އަވަސްވިއެވެ. އަހަރެން އިޔާ ގާތަށް ދިޔުމަށް ހިނގައިގަތް އިރު ޓެރަސްމަތީ މީހަކު ބަލަހައްޓައިގެން ހުރިހެން ހީވެގެން ބަލާލި ވަގުތު ބަލަން ހުރި މީހަކު ފަހަތަށް ޖެހިލި ހެން އަހަންނަށް ހީވިއެވެ. ނަމަވެސް އެކަމަކާއި އެހާ ބޮޑަކަށް އަޅައެއް ނުލަމެވެ. އަހަރެން އިޔާއާއި އަރާ ހަމަވުމުން ދެމީހުން އެކީ ދިޔައީ ގެއާއި އެންމެ ކައިރީގައި ހުރި ސިންފަނީ ގާރޑެން އަށެވެ.\nދެމީހުން ސިންފަނީއަށް ވަދެ އިށީނުމަށް ފަހު ކާއެއްޗެއްސަށް އޯޑަރު ދިނީމެވެ. ހަމަޖެހިލުމަށްފަހު އިޔާގެ ތޫނު، ކަޅުކަން ގަދަ ދެލޮލުގެ ނަޒަރު އަހަންނާއި ސީދާ ކޮއްލިއެވެ. އަދި އަހަރެންގެ އަތުގައި ހިފާލުމަށްފަހު މަޑުމަޑުން އަތްތިލައަށް ފިތާލިއެވެ. އަހަންނަށް ވީ ހަދިޔާއެއް އޮތް ކަމަށް ބުނެ ލޯމެރުމަށް އެދުނެވެ. އަހަރެން ލޯމަރާލީމެވެ. އިޔާ ތެދުވިކަން އިނގެއެވެ. އަހަރެންގެ ފުރަގަހުން އައިސް ކަރުގައި ފަށެއް އެޅުވިއެވެ. ގައިން ހީބިހި ނަގައި، ގައިގައި ހީވީ ކަރަންޓު ރާޅުބާންޏެއް ދުވެލި ހެންނެވެ. ލޯހުޅުވާލުމަށް ބުނެ އިޔާގެ ފޯނު ސެލްފީ މޯޑަށް ލުމަށްފަހު އަހަރެންގެ ކަރުގައި އެޅުވި ފަށް ދައްކާލިއެވެ. ވަރަށް ނަލަ، ރިހި ފަށެކެވެ. ފަށު ފުލުގައި އިނީ އެސްތަކުން ޖަރީ ކޮއްފައި އިން ފިނިފެން މަލެކެވެ. އަހަރެން އުފަލުން ފޮޅުނެވެ. ދެމީހުން އެކުގައި އެކި ގޮތް ގޮތަށް ސެލްފީ ނެގުމަށް ފަހު އިޔާ އިށީނެވެ. އަނެއްކާވެސް އަހަރެންގެ އަތުގައި ހިފާލިއެވެ. ނަމަވެސް މިފަހަރު އިޔާގެ މޫނު މަތިން ފެނުނީ ސީރިއަސް ކަމުގެ ކުލަވަރެވެ. އެހެންވެ އަހަރެންވެސް ވަރަށް ސީރިއަސް ވެލީމެވެ.\n” ތިމް. އަހަރެން މިދަނީ ހަތަރު އަހަރަށް. އަހަރެން އުންމީދު ކުރަން އަހަރެމެންގެ މި ގުޅުމަށް އިތުރު އެއްވެސް ބަދަލެއް ނާންނާނެ ކަމަށް. ” އިޔާ ބުނެލިއެވެ.\n” ދެން އިޔާ ދައްކާ ވާހަކަ. ބާރަ އަހަރު އެންމެ ގާތް އެކުވެރިން ގޮތުގައި އުޅެފައި ކާކުތަ އެގުޅުން ކަނޑާލާނީ؟ ” އަހަރެން ބުނެލީމެވެ.\n” އިނގޭ ތިމް އަބަދުވެސް އަހަރެން މީ ތިމްގެ އެންމެ ގާތް ރަހުމަތްތެރިޔާ ގޮތުގައި ދެކޭނެކަން، އެހެންވިއަސް ބިރުގަތީމަ ހަމަ ބުނެލީ. ” ހިނިތުންވެލަމުން އިޔާ ބުނެލިއެވެ.\nވިރާހު މަތިން ހަނދާންވީ އެގަޑީގައެވެ. މީ އިޔާ ޖޭވޭތޯ ބަލާލަން ރަނގަޅު ފުރުސަތެކޭ ހީކޮށް ވިރާހުގެ ވާހަކަ ފެށީމެވެ.\n” ގޭގަ އެބަ އުޅޭ ވިރާހު ކިޔާ ބައްޕަގެ ގާތް ރަހުމަތްތެރިއެއްގެ ދަރިފުޅު އައިސްގެން. ވަރަށް ފާޑަކަށް އުޅެނީ. ދެންމެގަވެސް އަހަރެން ރީތި ވެގެން ކޮޓަރިން ނިކުމެގެން ހިނގާފަ އަންނަނިކޮށް އަހަރެންގެ ކުރިމައްޗަށް އަރާފަ ބުނި ކޮންތާކަށް ހޯ ތިދަނީ؟ ތިމް ބުނިން މިދަނީ ބެސްޓްފްރެންޑް އާއި އެކީ ލަންޗަށޭ. ބުނީމައި ބުނި ލަންޗް ގަޑީގައި ނުފެންނާނެތީ ވަރަށް ދެރަވެޔޯ. ލަންޗް ގަޑީ އެންމެ ފެންނަން ބޭނުންވާ ކުއްޖަކީ އަހަންނޯ. ތިމް ބުނިން މިރޭގެ ޑިނަރ ގަޑީގައި ކާނީ ގެއިންނޭ. ސޯ އެގަޑީގައި ދިމާވާނެ ނުންހޭ. ދެން ދެންމެ އައި އިރުވެސް ހީވި ޓެރަސް މަތީ މީހަކު ބަލަން ހުރިހެން. އޭރުގަ އަންނަމުން މައްޗަށް ބަލާލީމެއްނު ދޯ؟ ހީވީ ބަލަން ހުރި މީހަކު ކުއްލިއަކަށް ފަހަތަށް ޖެހިލިހެން. ތިމް އަކަށް ހިޔެއް ނުވޭ ތިމްމެންގޭ މީހަކު މަތީ ޓެރަސްގަ ހުރެ ހަމަ ތިމް ދާ ތަނެއް ބަލަން ހުރެފާނެއެކޭ. ބިކޯޒް ނޯވަން އެވާރ ޑިޑް ސޯ ފާ! ”\nއިޔާއަށް ދަތްކުނޑި ވިކި، އަތުގައި އިން ކޯކް ތައްޓަށް ބާރު އަރާހެން އަހަންނަށް ހީވިއެވެ. މޫނު މަތިން ރުޅީގެ އަސަރު ފާޅު ވަމުން ދިޔައެވެ.\nHeheheh… kurukoh fonikoh maa avahah thi nimmaalay… but story is really nice…\nHehehe Thankyou dear Aimsithu 🙂\nAlhe haadha kurey thankolhen avahan up konlanchay\nYes In sha Allah Dear 🙂\nThankolheh dhigukoh genesdheebala….. V nice mi part ves keep it up….. Dhen parteh thankolheh dhigu kohlahchey\nThankyou Misty dear 🙂\nMidhen thankolheh boduvaru… dhe aluru liyefa vaahaka nimaalaa…. thihaaa kuru kun genesdhenya kykyran thi liyany\nIn sha Allah dhen genesdhey baithah dhigu kureveytho masaiykaiy kuraanan. 🙂\nfoohi vey kuru koh liyaathy\nHyvany hama gasthuga hen thihaa kuru koh genesdheny…\nSorry, In sha Allah dhigu koh liyan masaiykaiy kuraanan 🙂\nAlhey cliffhanger ending eh, plx anehbai avaha update kohdheythi, waiting for the next part. story is very nyc and amazing.\nHeheh In Sha Allah soon will upload. Thankyou 🙂\nMasha allah, v reethi vaahaka…\nThe storyy ix very nice…. but i havearequest,can yuh writealittle bit long??? Plxxxx ??\nIt’s really nice that you upload the parts so fast….\nThankyou Shima 🙂\nnice… 🙂 the best stry ever!! 😀\nބިރުވެރި ލޯބި October 12, 2021\nހިތާމަ ލޯބި February 18, 2019


Bar Council Ge Raees Kamah VaadhaKurehvumah Suood HushaAlhuvaifi - vNews.mv\nބާ ކައުންސިލްގެ ރައީސް ކަމަށް ވާދަކުރެއްވުމަށް ސުއޫދު ފޯމް ހުށައަޅުއްވައިފި\nއަހުމަދު ހަމީދު އާދަމް 05 July 2019, 19:30\nބާ ކައުންސިލްގެ ރައީސް ކަމަށް ވާދަކުރެއްވުމަށް ކުރީގެ ބަންޑާރަނައިބް ހުސްނުއްސުއޫދު ފޯމް ހުށަހަޅުއްވައިފިއެވެ.\nބާ ކައުންސިލްގެ ރައީސް ކަމަށް ވާދަކުރެއްވުމަށް، ސުއޫދު ފޯމް ހުށައެޅުއްވީ މިއަދުގެ ވަގުތެއްގަައެވެ. ސުއޫދުގެ ފޯމާއި އިލެކްޝަންސް ކޮމިޝަނުން ހަވާލްވެވަޑައިގެންނެވީ އިލެކްޝަންސް ކޮމިޝަންގެ ނާއިބް ރައީސް އަމްޖަދު މުސްތަފާއެވެ.\nނޫނީ ވަކީލުންގެ މަސައްކަތްތައް ރެގިއުލޭޓް ކުރުމަށް ރާއްޖޭގައި އުފައްދާ ފުރަތަމަ ބާ ކައުންސިލުގެ ރައީސް ކަމުގެ މަގާމަށް ކުރިމަތިލައްވާނެ ކަމުގައި މަޝްހޫރު ގާނޫނީ ވަކީލް މައުމޫން ހަމީދުވެސް ވަނީ ވިދާޅުވެފައެވެ.\nއަދި ބާ ކައުންސިލްގެ ރައީސް ކަމަށް ވާދަކުރެއްވުމަށް ވަރަށް އަވަހަށް އޭނާގެ ފޯމް ހުށަހަޅުއްވާނެ ކަމަށް މައުމޫން ވިދާޅުވިއެވެ.\nއެހެންކަމުން މި އިންތިޚާބުގެ ވާދަވެރިކަން ވަރަށް ބޮޑުވާނެކަމަށް ވަނީ ބެލެވިފައެވެ.\nބާ ކައުންސިލްގެ ނައިބް ރައީސް ކަމަށް ކުރިމަތިލެއްވުމަށް ކުރީގެ ބަންޑާރަނައިބް އަބްދުﷲ މުއިއްޒު ވަނީ ނިންމަވާފަ އެވެ.\nބާ ކައުންސިލުގެ އިންތިހާބު މިމަހުގެ 13 ވަނަ ދުވަހު ބާއްވާ ނިންމާ، އިލެކްޝަންސް ކޮމިޝަނުން މިހާރު ވަނީ މި އިންތިހާބުގައި ވާދަކުރަން ބޭނުންވާ ފަރާތްތަކަށް އެ ފުރުސަތު ހުޅުވާލާފަ އެވެ.\nބާ ކައުންސިލްގެ އިންތިހާބުގައި 1487 ވަކީލަކަށް ވޯޓުލުމުގެ ހައްގު ލިބިފައިވާއިރު ވަކީލުންގެ ލިސްޓް ހާމަކޮށް މިހާރު ވަނީ ޝަކުވާ ހުށަހެޅުމަށް ހުޅުވާލާފަ އެވެ.\nގާނޫނީ ވަކީލުންގެ ތެރެއިން ބާ ކައުންސިލަށް އިންތިހާބު ކުރާ މަގާމުތަކަކީ ރައީސް، ނައިބު ރައީސް، ގާނޫނީ ވަކީލުންގެ ތެރެއިން ހިންގާ ކޮމިޓީގެ ހަ މެންބަރުންނެވެ. ބާ ކައުންސިލްގައި ބަންޑާނައިބް ވެސް އިންނަވަ އެވެ.\nބާ ކައުންސިލްގެ އިންތިހާބުގައި ވޯޓުލުމަށް މާލޭގައި ދެ ވޯޓު ފޮށި ބަހައްޓަން ނިންމާފައިވާއިރު އިންތިހާބުގައި ވޯޓުލުމަށް ރީރަޖިސްޓްރީ ކުރުމަށް ހަތަރު ދުވަހުގެ ފުރުސަތެއް ދިނުމަށްވެސް އިލެކްޝަންސް ކޮމިޝަނުން ވަނީ ނިންމާފަ އެވެ.


BREAKING NEWS: Male' Gai Thoonu Ehchakun Hamalaadhee India Meehaku Zahamkohlaifi - Vaguthu\nމާލޭގައި އިންޑިއާ ރައްޔިތަކަށް ތޫނުއެއްޗަކުން ހަމަލާދީ ޒަހަމްކޮށްލައިފި\nމާލޭގައި ތޫނުއެއްޗަކުން ހަމަލާދީ މިރޭ އިންޑިއާ މީހަކު ޒަހަމްކޮށްލައިފިއެވެ.\nމައުލޫމާތު ލިބިފައިވާ ގޮތުގައި ތޫނު އެއްޗަކުން ހަމަލާދިނުމުން އޭނާގެ ބުރަކައްޓާއި އަތް ވަނީ ޒަހަމްވެފައެވެ.\nއައިޖީއެމްއެޗްގެ މީޑިއާ އޮފިޝަލް ވިދާޅުވީ ތޫނު އެއްޗަކުން ހަމަލާދިނުމުން ޒަހަމްވި އިންޑިއާ ރައްޔިތަކަށް އެހޮސްޕިޓަލްގެ އެމަޖެންސީގައި ފަރުވާދެމުންދާ ކަމަށެވެ.\nއެ އޮފިޝަލް ވިދާޅުވިގޮތުގައި އޭނާގެ ހާލު ސްޓޭބަލްއެވެ. އެ މީހާއަށް ހަމަލާ ދީފައި ވަނީ ކޮންތާކުން އަދި ކޮންއިރަކުން ސާފްވެފައިނުވެއެވެ. އަދި މި ހާދިސާއާ ގުޅޭ އިތުރު ތަފްސީލެއް ފުލުހުންވެސް ދީފައެއް ނުވެއެވެ.\nޖޫން 15, 2018 23:43\nޢީދު މުބާރިކް! ޢީދު ފާހަގަ ކޮއްލީތަ؟ ހަބޭސް!!\nޖޫން 16, 2018 04:40\nމިއީ މިގައުމުގެ ހާއިނުން ދިވެހި ގައުމު ސުންނާފަތިކޮށް ސީރިޔާއަށް ހަދާލާ ގައުމުގެ ރައްޔިތުން މަރަން އިންޑިޔާގެ ހަނގުރާމަމަތީ ބޯޓުތަކުން މިގައުމަށް ހަމަލާދޭނެގޮތެއްވޭތޯ ކުރާނެ އެއްމެފަހުގެ އަމަލު ކުރުން.\nޖޫން 15, 2018 23:51\nކެނެރީ ފިރުއައުނު ވަޅިހަރާނެ މީހުން ހޯދައިގެން ވަޅި ޖަހަނީ... ނުބައި ސައިތާނެއް އެއީ... އެކަލޭގެ އެއުޅޭ އުޅުން އިސްލާހު ނުކޮށްފިނަމަ... އެކަލޭގެ ބުއްދި ފިލާދާވަރު ބައްޔެއް ޖައްސަވާށި\nޖޫން 16, 2018 06:02\nކަލޭގެ އަމަޔާ ބަފަޔާ އަދި ކަލެ އަށް ތިޔަ ބައްޔެއް ޖައްސަވާ އެންމެނައް ފާޅު ކުރަށްވާށި އާމީން އާމީން އާމީން\nޖޫން 15, 2018 23:52\nމިއީ ބަޔަކު ދުރާލާރާވައިގެން ކުރިކަމެއް\nޖޫން 15, 2018 23:53\nރޯދަމަހު ކުރެއުނު ހެޔޮކަންތައް މާގިނަވީ ކަމަށްތިވާނީ!!،?\nޖޫން 15, 2018 23:55\nމިހާރު ތިޔަ "އަތް ފޯރުވުނީ"\nޖޫން 15, 2018 23:59\nކަނޑައެޅިގެން ސަރުކާރާ ދެކޮޅު ވިސްނުމުގެ ބަޔަކު ކުރި ހަޑިމުޑުދާރު ވރ ފިނޑި ޢަމަލެއް މިއީ. ބޭނުމަކީ އިންޑިއާ އިތުރަށް ރުޅިއަރުވައިގެން ދެގައުމު ޖެއްސުން. މީގެ ނަތީޖާ ހިތިވާނެ. އިންޑިއާގައި ދިރިއުޅޭ ދިވެހިންނަށް ވެސް ހަމަލަތައް އައުން އެކަށީގެންވޭ. އިދިކޮޅު މީހުންގެ ބޭނުމަކީ ގައުމު ފުނޑާލައިގެންވެސް ސަރުކާރަށް ޕްރެޝަރ ކުރުން.\nޖޫން 16, 2018 00:01\nތި ވާނީ ރާވާއިގެން އިންޑިޔާ ސިފައިން ރާއްޖެ ގެންނާނެ ދޮރެއް ހުޅުވަން ކުރެވޭ މަސައްކަތަކަށް.\nޖޫން 16, 2018 00:10\nއިންޑިޔާ ރައްޔިތުންގެ ހިމާޔަތުގަ ސިފައިން ފޮނުވަން ފޭކްފްލެގެއް ތައްޔާރު ވަނީބާ؟\nޖޫން 16, 2018 00:20\nއަޑީގަ އެމްޑީޕީ އޮވެ ދެ ޤައުމު ޖެއްސަނީ\nޖޫން 16, 2018 00:23\nޖޫން 16, 2018 00:29\nޢިދިކޮޅު މީހުންގެ އަތެއް ތީގަ ވާނެ.\nޖޫން 16, 2018 00:49\nއަވަސް ޝިފާޔަކަށް އެދެން..\nޖޫން 16, 2018 00:59\nޖޫން 16, 2018 01:03\nޖޫން 16, 2018 01:08\nއިންޑިޔާ އި ރާއްޖޭގެ ގުޅުން ވާނީ ރަނގަޅު މިކަމުގެ ސަބަބުން.. ދެން އަތްޖަހާ..\nޖޫން 16, 2018 01:11\nޖޫން 16, 2018 01:20\nޖޫން 16, 2018 01:46\nއަޅައިގެން ބެލީމަ ފެންނަނީ މުޅިން އެހެން މަންޒަރެއް...އިންޑިޔާއަކީ މުޅިދުނިޔެއެއް ނޫން!\nޖޫން 16, 2018 01:50\nއިންޑިއާ ދި އޮވަރ\nޖޫން 16, 2018 03:00\nސީދާ ސަރުކާރުގެ ރޭވުމެއް\nޖޫން 16, 2018 06:41\nނިހާނަށް އިންޑިއާއަށްނުވަދެވުނީމާ އެންމެފަހުން ވަޅިއިސްކުރީދޯ ؟؟\nޖޫން 16, 2018 07:40\nދެން އިންޑިއާ ގައި ދިވެހިން މަރާ ކޮށާ ރޭޕް ކުރާތަން ފެންނާނީ......\nކެނެރީގެ މީހާގެ އަތެއް ތިކަމުގައި ވުން ވަރަށް\nޖޫން 16, 2018 21:21\nތީ މި ސަރުކާރުގެ މުޑުދާރު ޢަމަލުތަކުގެ ތެރެޔައް އިތުރުކޮއްލި ނުރައްކާތހެރި ބޮޅެއް\nޖޫން 16, 2018 21:37\nޔަގީ ތީ އަންނިބުނެގެން ކުރިކަމެއް. ދެން އިންޑިޔާ ރައްޔިތުން ސަލާމަތް ކިރާންށެ ކިޔާފަ އަރައިގަނެވޭނީ އޭރުންތާ. ޙައްދަވާ ބޮދުކުރެއްވި އިލާޙް އަންނިޔޭ ކިޔާ ދަތް**ގެ ކިބައިން މިގައުމު ސަލާމަތް ކުރައްވާންދޭވެ. ޢާމީން.